
REDAKCIJA ATSAKO 


Alk., Taut. ir kitiems. Straipsnių 
į šį numerį negalėjome įdėti dėl vietos 
stokos. | 

Vincui Kuolaičiui. Prie geriausių no- 
rų visų Draugo eilėraščių įdėti negalime, 
nes kai kuriuose yra ir trūkumų, todėl pra- 
šom be-reikalo nepykti. 

J. Kaziukui. Nejįdėsime. Pasenusios 
žinios. Kazimieriečių skyriaus veikimo ap- 
rašymą atidavėm Centro Valdybai. 

Vaivorykštei. Neįdėsime, nes tos pa- 
čios žinios jau buvo kituose laikraščiuose, 


St. Labai malonu, kad Draugui patinka 
mūsų laikraštis. Kviečiame ir toliau būti 
jo platintoju — lietuviškos šviesos skleidėju. 

P-—rui. Dėkui, bet negalėsime sunau- 
doti. Prašome mums parašyti iš jaunimo 
gyvenimo. 2 

Tranui. Tuo reikalu pasitarkite su vie- 
tos skaityklos vedėju. 

J. Rimšeiiui. Eilutes perdavėme „Ruš- 


relei“, l 


"wa 


J.Paluševičiui, P. Sudnickui, J.J-ui 
ir „Senberniui“. Gavome per vėlai. Kas 
tiks, sunaudosime. 


ATSIŲSTA PAMINĖTI. 


D-RAS D. ALSEIKA. 


DŽIOVA. Kaip jos išsiaugoti ir su ja kovoti 1936 m. pusl. 23. 


D-RAS M. ZACHERT'AS. 


TRACHOMA. Pamokymas apie tos akių ligos priežastis, pasėkas 


ir pasisaugo- 


jimą, kad ja nesusirgtum. Iš lenkų kalbos vertė akių gydytoja d-rė M. Karužaitė- 


Horodničienė. Pusl. 14. 


Abi šias knygutes išleido Lietuvių Sanitarinės Pagalbos Draugija. 


Kaip rinkti tautosaką 


patarimus duoda: 


Kazys Maldžiūnas, Krikiankoj Mielagėnų par. 


Kazys Trapikas, Rizgūnuose Paringio par. 
Jonas Žydelis, Šiaite Valkinyko par. 


ius jaunuomenės mėnesinis laikraštis ” 


1936 m.Vasario mėn. 

XI metai 


N: 2 (122) 


Nas laisvės neirokšta, (as nevertas jos 


Žmogus pajunta tikrąją laimę, kai 


įsikūnija jo sielos didieji troškimai. 
Tų troškimų kartais daug žmogaus 
sieloje glūdi. Bet nevisi jie būna ly- 
giai stiprūs ir ne kiekvieno jų įvykdy- 
mas suteikia vienodą džiaugsmą. 

Laisvos sielos didžiausias troški- 
mas—tai laisvės troškimas. Jis tam- 
pa ypač galingas, kai laisvė būna fi- 
zinės prievartos suvaržyta. Tada lai- 
svoje sieloje gimsta jėgos, kurios nu- 
gali visas kliūtis, atsiradusias laisvės 
žygio kelyje. O kai po sunkaus žygio 
įvykdomas didžiausias troškimas — pa- 
siekiama tikroji laisvė, tai ir pajunta- 
ma didžiausia laimė. 

Prieš aštuonioliką metų įsikūnijo ir 
lietuvio ilgaamžis troškimas— atsikėlė 
laisva ir nepriklausoma Lietuva. Nors 
daug ligtol tautos vaikų ašarų ir krau- 
jo tėvynės upeliais nuplaukė, bet kova 
buvo laimėta ir Lietuva grįžo neprik- 
lausomų valstybių šeimon, atgaudama 
prarastą senovės garbę. Lietuva, pa- 
skutiniais amžiais pasaulio beveik už- 
miršta, vėl tapo visiems žinoma, kai- 
po laisvųjų žmonių ir kilniųjų kar- 
žygių šalis. 

Bet netik garbės vainikas atgau- 
tas. Nepriklausomybė grąžino lietuviui 


šeimininko teises savam krašte. Jis 
dabar tvarkosi pas save taip, kaip jam 
naudinga ir patogu. Dabar visi jo dar- 
bo vaisiai palieka savosios tautos ger- 
buvio aruode, jais naudojasi tik jis 
pats, jų nieks neišplėš ir neišveš į sve- 
timus kraštus, kaip būdavo nelaisvės 
metais. 

Ir kaip dabar nesidžiaugs lietuvis, 

kad, štai, ko taip troškom, 
naktim ką sapnavom, 
ką amžiai mums buvo išplėšę, 
kovoj ką praradom, kovoj 
ir atgavom — 
nun laisvė tėvynėje vieši! 

Lietuvio džiaugsmas būna dar di- 
desnis, kai jis prisimena, kad jo tau- 
ta buvo visai parblokšta, nukankinta 
ir karstan paguldyta. O vis dėlto at- 
sikėlė... 

Ji pajėgė atsikelti ir išsivaduoti, 
nes niekad nebuvo dvasiniai pavergta. 
Nors lietuvio rankos ir buvo surakin- 
tos, bet jis niekad nebuvo vergu, jis 
laisvės troškimo ir priespaudos metu 
neišsižadėjo. Lietuvės motutės per- 
duodavo savo vaikams garbingų pro- 
tėvių Žygių atminimą, jų gražią kalbą 
ir dainas, jų didžiosios tėvynės mei- 
lės ir pasiaukojimo pavyzdžius. 

Lietuviai visuomet buvo laisvės sū- 
nūs. O laisvos dvasios vyrą galima 
tik fiziniai nugalėti ir parblokšti, bet 
nieks nepajėgia jo paversti vergu, jis 
pirma proga pasinaudoja ir vėl laisvę 
atgauna. 

Pasaulyje daug visokių gėrybių, o 
žmogaus sieloje daug įvairių troški- 
mų. Tačiau didžiausia gėrybė — tai 
laisvė, o stipriausias troškimas — lai- 
svės troškimas. Tik laisvėje gali- 
ma naudotis visomis dvasinėmis ir 


JONAS ČEKAUSKAS 


medžiaginėmis - gėrybėmis, o laisvės 
netekus, netenkama ir jų. Gal tik 
gyvybei ir sveikatai. laisvė savo bran- 
gumu prilygtų, nes ji tik krauju ir 
mirtimi perkama. 

Jau aštuonioliką metų džiaugia- 
mės savo tautos laisve ir 

tikim, išaušęs mums saulėtas rytas 

nebegęs niekados mūs‘ padangėj — 

spindės mūs darbais iškaišytas 

ir apjuos visą Lietuvą brangią. 

Miltauta. 


Tėvynei 


(Švenčiant 18-tąsias Nepriklausomybės sukaktuves). 


Juodojo skurdo prislėgta Tėvynė, 
Retežiais apkalta kalėjo, 

O kryžkelėj sūnūs suklupę 
Girdėjo tik klykianti vėją. 


Raudojo mūs girios aplūžę 
Ir kryžiai prie kelio liūdėjo. 
Nerimo tik brolių bakužės; 
Ilgėjosi laisvės kūrėjo. 


Be knygos, be rašto klajojom, 
Tarytum šešėliai, ne žmonės. 
Ieškojome saulės, ilgėjomės ryto, 
Aplink viešpatavo dejonės. 


Ir metai vis bėgo, padangė nešvito, 
Krūtinėn mums skausmas įaugo, 
Džiaugėsi priešai: tauta užmigdyta, 
Ją slibinas vargo teslaugo. 


Bet trūko štai grandys plieninės, 
Didvyriai mums pornešė rytą, 

Ir saulė laukuose Tėvynės 
Nušvito, vilčių nukaišyta... 

Antanas Smetona, pirmas ir dabartinis 
Lietuvos Valstybės Prezidentas. 


Eai 


Lietuvos atsikėlimas” 


Praėjo aštuoniolika metų nuo Lietuvos 
nepriklausomybės paskelbimo. Trumpas laiko- 
tarpis, bet gausingas darbais ir jų vaisiais. Per 
aštuonioliką metų Lietuva sparčiai pažengė 
pirmyn—pakilo kultūriniu ir politiniu atžvilgiu. 

Didelis skaičius liaudies mokyklų, nema- 
žas aukštesniųjų (gimnazijos, mokytojų semi- 
narijos ir kt.), keletas aukštųjų (universitetas, 
ūkio akademija, prekybos institutas ir kt.) 
per tą laiką sutvarkyta. Aukštesnės ir aukšto- 
sios mokyklos sugebėjo pasigaminti naujos 
šviesuomenės, kuri dirba įvairių kūltūrini ir 
valstybinį darbą. Trumpu nepriklausomo gy- 


*) Paskaita, skaitytina jaunimo susirinkimuose. 


venimo laikotarpiu "sukurta nemaža dailio 
sios ir mokslinės literatūros veikalų. 

Parodyta sumanumo ir politiniame gyve- 
nime. Lietuvos vidaus santvarka neblogiau 
sudaryta už tų valstybių, kurios jau daug an- 
ksčiau turėjo dideli skaičių savo inteligentų, 
turėjo savo aukštąsias mokyklas. Sėkmingai 
pasidarbuota ir užsienio politikoje. Su kitom 
valstybėm Lietuva turi diplomatinių, ekono- 
minių tr kultūrinių santykių. 

Visa tai liudija apie mūsų tautos suge- 
bėjimą, dvasinį pajėgumą ir kultūrinį subren- 
dimą. 

Per darbą tauta žengia pirmyn. Kas ne-- 
dirba — žūsta. Bet sėkmingai veikti tauta 

gali tuomet, kai ji laisva, nepriklausoma. 
Laisvė yra pirmoji sąlyga nuveikti dideliems 
darbams. Todėl kiekviena tauta, norėdama 
savarankiškai dirbti, gyvuoti, stiprėti, stengiasi, 
būti nepriklausoma. 

„Minėdami Vasario 16 dieną, turime pa- 
žvelgti į netolimą praeitį ir gerai įsidėmėti, 
kaip lietuvių tauta kovojo už laisvę, kokiu 
būdu ją atgavo ir sukūrė nepriklausomą val- 
stybę. | 

Jau XVIII amž. pabaigoje ir XIX pradžioje 
Vakarų Europoje pasklydo naujos mintys — 
laisvės ir lygybės idėjos. Kai kurie anų laikų 
rašytojai (ypatingai garsusis filosofas Kantas) 
pradėjo skelbti, kad visi žmonės turi lygias 
teises laisvai dalyvauti kultūriniame ir politi- 
niame gyvenime ir siekti savo laimės'). Pa- 
galiau buvo prieita išvados, kad ir tautoms, 
vistiek ar jos didelės ar mažos, turi būti duo- 
tos lygios teisės gyventi nepriklausomai. Pra- 
dėjo kilti ir augti pavergtųjų tautų susiprati- 
mas, plisti tautinė idėja. Europoje atsirado 
judėjimas. Pavergtos tautos ėmėsi darbo. 
Pradžioje jis buvo daugiausia kultūrinio po- 
būdžio, bet paskui virto politiniu. Rytų Euro- 
poje turkų pavergtos tautos — graikai, rumunai, 
serbai, bulgarai — pradėjo busti ir bruzdėti. 
Prieš turkus pirmiausia sukilo graikai ir at- 
gavo savo nepriklausomybę. Graikams išsi- 
vaduoti padėjo Anglija, Prancūzija ir Rusija, 
nes jos bijojo, kad perdaug neisigalėtų Tur- 
kija, todėl stengėsi ją susilpninti. Graikai pa 
rodė kelią kitoms pavergtoms tautoms. Su- 
kruto rumunai, serbai, pabudo bulgarai ir po 
ilgesnių kovų visos šios tautos išsilaisvino iš 
turkų valdžios. 

Čia tautiniame judėjime vaidino svarbų 
vaidmeni ir tikybiniai motyvai (priežastys): 
turkai mahometonys, o graikai, rumunai, ser- 
bai ir bulgarai — pravoslavai. 

Politinis sąjudis pasiekė ir kitas valstybes. 
Neaplenkė jis ir Rusijos. Stipresnės paverg- 
tos tautos buvo sukilusios prieš rusų val- 
džią, bet sukilimai nepavyko, nes Rusija tuomet 
buvo dar galinga. Kitos tautos tuo laiku dar 
buvo tik pradėjusios „žengti naujos kultūros 
keliu. Tai buvo ukrainai, gudai, latviai, estai 
ir lietuviai. 


= 1) Reikia žinoti, kad tai buvo dar vergijos, baudžia- 
vos laikai. 

Tautiniam bei politiniam judėjimui labai 
daug padėjo lygiagrečiai ėjęs demokratinis 
judėjimas, nes vieno ir kito buvo svarbiau- 
sioji idėja — laisvė. Pavergtos tautos norėjo 
nepriklausomybės ir visi žmonės geidė dau- 
giau laisvės, nes visus perdaug slėgė valdovų, 
karalių absoliutizmas!) Demokratinės ir tau- 
tinės idėjos augo ir brendo Prancūzijoj, Vo- 
kietijoj, Italijoj. Tos idėjos privedė prie revo- 
liucijos. Absoliutinių ' valdovų viešpatavimui 
atėjo galas. Švedai, norvegai, danai, olandai 
pasiliuosavo nuo savo krašto valdovų neribo- 
tos valdžios, igijo daugiau laisvės. 

Tautinis ir demokratinis sąjudis stiprino 
vienas antrą. Tiems sąjudžiams turėjo ne- 
maža įtakos dar visuomeniniai ir ekonomi- 
niai veiksniai. 

Pirmoje XIX šimtmečio pusėje buvo pa- 
daryta daug išradimų. Buvo išrasta garinės 
mašinos, geležinkeliai, garlaiviai. Garinės ma- 
šinos fabrikuose galėjo dirbti už tūkstančius 
žmonių. Daugelis jų liko be darbo. Iš kitos 
vėl pusės fabrikantai greit praturtėjo, nes 
mažesnis skaičius darbininkų— mažesnės ir iš- 
laidos, o prekių pagaminti galima daugiau ir 
išvežioti jas toliau geležinkeliais ir jūromis. 
Tokiu būdu atsirado kapitalistai ir neturtin- 
gieji. Pastarųjų tarpe kilo nepasitenkinimas. 
Jie virto revoliuciniu gaivalu. Pavergtos tau- 
tos pasinaudojo darbininkų bruzdėjimu. Jie 
kėlė revoliucijas, griovė esamą valstybių sant- 
varką. Tokiu būdu silpnėjo galingų valstybių 
jėgos, o tuo naudojosi pavergtos tautos. 

Taigi XIX amž. gimė naujos idėjos, atsi- 
rado naujos galvosenos srovės, ėmė vystytis 
nauja kultūra, iš kurios prasidėjo tautinis, de- 
mokratinis ir visuomeniškai ekonominis sąjudis 

Šie sąjudžiai turėjo daug įtakos iš liau- 
dies kilusiai lietuvių inteligentijai, kuri tuomet 
studijavo universitetuose. Mūsų inteligentai 
pradėjo žadinti savo tautą stoti į darbą, ko- 
voti su rusų valdžios priespauda. Darbo sąly- 
gos buvo labai sunkios, spauda uždrausta, 
o be jos negali būti jokios kultūrinės pažan- 
gos. Tuo tarpu rusų valdžia buvo dar stipri 
ir visai nemanė leisti spaudos, nors daug 
kartų buvo lietuvių prašoma. 

1) Absoliutizmas —tokia valstybės tvarka, kur kara- 


lius kraštą valdo, kaip jam patinka, nesiklausda- 
mas visos tautos, 


LIETUVOS VALSTYBĖS VAIRUOTOJAS 


şr 


Juozas Tūbelis, Ministeris Pirmininkas ir 
Finansų Ministeris, jau dešimts metų laimin- 
gai stovįs prie valstybės vairo. 


Nežiūrint viso to, darbas buvo pradėtas. 
Prūsuose buvo išleistas 1883 m. pirmas tau- 
tinis lietuvių laikraštis „Aušra“. Čia buvo aiš- 
kiai pasakyta: 

„Mes esame tokie pat žmonės, kaip ir 
mūsų kaimynai, ir norime wisomis teisibe- 
mis, prigulincziomis wisai žmogystei, lygei 
su mūsų kaimynais naudotis“. 

„Aušra“ davė pradžią ir pamatą mūsų 
tautos politiniam veikimui. Žymiausi šio lai- 
kraščio leidėjai buvo Basanavičius ir Šliupas. 

1890 m. pradėjo eiti kunigų leidžiamas 
laikraštis „Apžvalga“, kurioj tarp kito ran- 
dame ir toki pasakymą: 

„Laikai, kada maskoliškasis milžinas 
gaus galą, rasit jau visai netoli bėra“. 

„Neužmirškime, kad mes kariaujame 
už idėją, tai yra už savo boczių, praboczių 
szwentą tikėjimą, už savo kalbą, už skriau- 
džiamus savo brolius, už mokslą ir apšvie- 
timą, žOdžiu sakant, mes kariaujame už 
savo tėvynę—-Lietuvą“. 

„Apžvalgoje“ dirbo žymūs kunigai veikė- 
jai: Jakštas - Dambrauskas, Maironis - Mačiu- 
lis ir kiti. 


SR 


= 


1889 m. buvo išleistas „Varpas“. Jame 
dalyvavo beveik visi mūsų inteligentai, kurių 
priešaky stovėjo d-ras Vincas Kudirka. „Var- 
pas“ skelbė: „Mūsų idealas: laisva, neprigul- 
minga Lietuva“... 

Ėjo ir kiti laikraščiai, pav.: „Tėvynės Sar- 
gas“, „Ūkininkas“, „Naujienos“, „Lietuvos 
Darbininkas“, „Aidas“, „Darbininkų Balsas“, 
„Dirva - Žinynas“. 

Amerikoje taip pat prasidėjo lietuvių tau- 
tinis veikimas, organizacinis darbas. Svar- 
biausios ten organizacijos: „Amerikos Lietuvių 
Tautinė Sandara“, „Amerikos Lietuvių Kata- 
likų Federacija“, „Susivienijimas“. Veikė įvai- 
rios draugijos, kaip „Lietuvių Mokslo Draugy- 
stė“, kuri išleido daug knygų, leido laikraš- 
čius „Apšvietą“, „Naują Gadynę“. Nustojus 
veikti „Lietuvių Mokslo Draugystei“, buvo 
įsteigta „Tėvynės Mylėtojų Draugystė“. Ejo 
daug lietuviškų laikraščių. Be minėtųjų „Ap- 
švietos“ ir „Naujos Gadynės“ buvo leidžiama 
„Žvaigždė“, „Lietuva“, „Naujienos“, „Kelei- 
vis“, „Lietuviškas Balsas“. 

Visiems rūpėjo Lietuva. Amerikiečiai ra- 
gino savo brolius gyvenančius Lietuvoje ne- 

nusiminti, žadėjo pagalbą, net pranašavo ateitį. 
„Lietuviškame Balse“ randame tokias mintis 
bei patarimus: 

„Nemislikite, brolei, jog mės Ameri- 
koje gyvenantieji wėpsosime bedarbyje; 
nė, mės, brolei, jums padėsime sawo dar- 
bais, o jeigu reikės—ir pinigais. Tiktai jūs 
nemeskite ginklus iš ranku... Wainika 
gauna tik tie, kurie ištriwoja iki galui. 
Triwokime gi ir mės lietūwininkai wainoje 
prieš savo tautos neprietelius. Nereikės 
mums szauktiesi į Bismarki'), kad jis mus 
globotu: Bismarkis ant musu neturi pasi- 
gailėjimo. Bet jo politika, kuria weda prieš 
Rusija pareis į paines (painiavas) su Wo- 
kietija, o tuomet mės turėkiame savo gal- 
vas ant pecziu, idant galėtumeme iszko- 
woti savo neprigulu padėjima. Bet tuomi 
tarpu gryskiame kelus (kelius) savo tam- 
sesnims brolams (broliams) neszdami ap- 
szwietima ir iduodami jiems ginkla priesz 
wiski priespudi (prispaudimą)“. 

Nors šie žodžiai rašyti 1885 metais, bet 
jau numatyta, kad tarp Vokietijos ir Rusijos 
kils painiavos, o lietuviai, jei bus susipratę, 
tuo pasinaudos ir atgaus nepriklausomybę. 

Kultūrinis lietuvių darbas vyko užsienyje, 
bet buvo veikiama ir Lietuvoje. Užsienyje 
darbas ėjo viešai, o Lietuvoje slaptai. Dirbo 
bendrai šviesuomenė ir liaudis — pilkieji di- 
dvyriai. Inteligentai leido knygas ir laikraščius 
užsieny, daugiausia Prūsuose, arba ir iš Ame- 
rikos buvo siunčiama į Prūsus, o iš ten mūsų 
liaudis slaptai tuos spaudinius (Knygas ir lai- 
kraščius) nešė Lietuvon ir čia platino. Nors 
spauda ir buvo uždrausta, bet spaudinių skai- 
čius metai po metų ėjo didyn. Iki spaudos 
uždraudimo 1864 im. maždaug per 3)? metų 
teisėtai išėjo vos 750 knygų“). Nuo 1864 m. 
iki 1883 m., taigi per 19 metų slapta išleista 
484 knygos (skaitoma užvardžiais). Nuo 1883 
metų iki 1903 m., tai yra per 20 metų išėjo 
1372 knygos, neskaitant laikraščių. Bet ir rusų 
žandarai dirbo kiek tik galėjo. Nuo 1891 iki 
1902 sukonfiskavo 93.900 lietuviškų knygų ir 
laikraščių) Daugiausia raštų buvo platinama 


1) Bismarkas buvo Vokietijos vadas (kancleris). 

2) Čia paduoti knygų pavadinimai, o egzempliorių 
galėjo būti net keli šimtai tūkstančių. 

3) Čia imamas egzempliorių skaičius. 

daly Suvalkų krašto, Žemaičiuose, Šiaulių ir 
Panevėžio apskrityse. Mažiausia raštų patek- 
davo į Seinų ir Vilniaus kraštus. Už knygų ir 
laikraščių platinimą ir skaitymą nukentėjo apie 
tūkstanti žmonių. Buvo baudžiama keleriais 
ar kelioliką metų kalėjimo, o kartais net iš- 
trėmimu į Rusijos gilumą ar net i Sibirą. 

Taip veikta ir kovota su rusų valdžia iki 
1904 metų. Nuo tų metų Rusijos gyvenimas 
pakrypsta kiton pusėn. Jau anksčiau Rusiją 
buvo pasiekusios Vakarų Europoje gimusios 
laisvės ir lygybės idėjos, bet jos negalėjo čia 
viešai pasireikšti, nes caro valdžia dar buvo 
stipri. 1904 m. įvyko tarp Rusijos ir Japonijos 
karas. Rusijai nesisekė. Caro valdžia susilpnėjo. 
Pavergtos tautos viešai pradėjo bruzdėti, ne- 
atsiliko ir lietuviai. Todėl 1904 m. gegužės 
mėn. 7 d. lietuviams buvo leista spauda. Paga- 
liau Rusija karą pralaimėjo. Prasidėjo stiprus 
ekonominis ir demokratinis judėjimas. Darbi- 
ninkai ėmė streikuoti. 1995 m. spalio mėnesi 
įvyko visuotinis streikas, sustojo visos dirb- 
tuvės ir geležinkeliai. Valdžia nusileido ir pa- 
skelbė manifestą, kuriuo žadėjo Rusijoje ivesti 
konstitucine tvarką, susiaurinti karaliaus val- 
džią. Bet žmonės ir tuo nepasitenkino: šaukė 
mitingus, susirinkimus ir reikalavo respublikos, 
Pavergtos tautos pradėjo reikalauti jei ne vi- 
siškos nepriklausomybės, tai bent autonomijos, 
dalinos laisvės. 

Visi mūsų inteligentai veikėjai, jų tarpe ir 
d-ras Jonas Basanavičius sugrįžo Lietuvon. 
Jie sušaukė Vilniun vadinamąjį Didįjį Lietuvių 
Seimą. Tame susirinkime arba seime daly- 
vavo apie du su viršum tūkstančiu žmonių. 
Tai buvo pasaulinių ir dvasiškių inteligentų: 
valstiečių ir darbininkų išrinkti atstovai. Sei“ 
mas priėmė rezoliucijas (nutarimus), kuriose 
reikalavo Lietuvai autonomijos ir net visiškos 
nepriklausomybės. 

Seimo nutarimai jau buvo pradėti vykdyti 
gyveniman. Kai kurie valdininkai buvo paša- 
linti nuo vietų, o kiti ir visai išvaryti. Žmo- 
nės buvo pradėję kai kur patys valdytis, ėmė 
steigti lietuviškas mokyklas ir draugijas. Bet 
1906 m. valdžia vėl buvo pradėjusi persekioti, 
daug žmonių ir vėl nukentėjo, tačiau visko 
panaikinti jau nebegalėjo. Leista buvo pradi- 
nėse mokyklose mokytojauti lietuviams mo- 
kytojams ir dėstyti lietuvių kalbą kaip atski- 


rą dalyką. Po ilgų kovų laimėta šiek tiek ir 
laisvės. Lietuviai pradėjo steigti kultūrinio ir 
ekonominio pobūdžio draugijas. 

1907 metais Vilniuje buvo ikurta „Lietu- 
vių Mokslo Draugija“ ir kt. Vilnius tapo lie- 
tuvių kultūros centru. Čia buvo nemaža mū- 
sų inteligentinių jėgų: inžinierių, advokatų, 
gydytojų ir kt. Daugiausia inteligentų telkėsi 
apie pirmąjį lietuvių dienraštį „Vilniaus Ži- 
nias“. Kiti dirbo prie kitų laikraščių: „Bitinin- 
ko“, „Lietuvos Ūkininko“. Taip buvo iki Di- 
džiojo karo. 

1914 metais prasidėjo Didysis karas. Pra- 
džioje vokiečiai buvo užėme vakarine 
Lietuvos krašto dali. Vokiečių kariuomenė 
stūmėsi | rytus, artinosi į Vilnių. Dalis lietu- 
vių inteligentų išvažiavo Rusijos gilumon, 
o dalis, kuri buvo prie minėtų draugijų, pa- 
siliko. Pagaliau 1915 metais rugs. mėn. 18 d. 
vokiečiai užėmė Vilnių. Paskui Rusijoje 
kilo revoliucijos. Viena buvo 1917 m. kovo 
mėn., o kita tais pačiais metais rudenį. Dėl 
karo ir revoliucijų Rusija visai susilpnėjo. Vo- 
kiečiai užėmė didžiausius Rusijos plotus. Bet 
ir Vokietijos galybė braškėjo, nes prieš ją 
stojo kariauti Anglija ir Amerika. Be, to Ame- 
rikos prezidentas Vilsonas paskelbė 14 punk- 


KLAIPĖDOS UOSTAS 


tų, pagal kuriuos kiekviena tauta turi teisę pati 
laisvai apsispręsti. Vokiečiai pradėjo galvoti, 
kas daryti su lietuvių, latvių, lenkų apgyven- 
tais kraštais, kuriuos atėmė iš Rusijos. Vo- 
kiečiams rūpėjo, kad šitos tautos eitų su vo- 
kiečiait. Vokietijos seimas (reichstagas) pri- 
pažino čia gyvenančioms tautoms apsispren- 
dimo teisę. Tą teisę pripažino ir viešoji vo- 
kiečių opinija (nuomonė). Žymiausias vokie- 
čių laikraštis „Berliner Tageblatt“ štai kaip 
rašė: 

„Tuo tarpu svarbu, kad Kuršo (latvių 
gyvenamas kraštas) ir Lietuvos gyven- 
tojai pripažintų vokiečių okupaciją (užė- 
mimą) kaipo paliuosavimą iš Maskvos jun- 
go. Jau dabar jie yra patyrę, kaip nau- 
dingi yra jiems santykiai, Kuriais jie susi- 
rišo su vokiečių valstybe. Kai mes duo- 
sime laisvai dirbti tautini darbą, jie dar 
labiau prisiriš prie vokiečių tautos“. 
Vokietijos reichstago sprendimu ir palan- 

kia viešąja vokiečių nuomone lietuviai, ypač Vil- 
niaus lietuviai, sumanė pasinaudoti. Iš vokie- 
čių valdžios buvo gautas leidimas 1917 me- 
tais rugs. mėn. 18 — 22 d. sušaukti Vilniun 
lietuvių suvažiavimą. Jame dalyvavo 222 at- 
stovai. Susirinkimas išrinko 20 asmenų Lie- 


Šį Lietuvos uostą dažnai aplanko bičiuliškų 


valstybių svečiai — didžiuliai karo laivai. 

tuvos Tarybą. Išrinktąją Lietuvos Tarybą pa- 
tvirtino vokiečių kariškoji valdžia. Susirinkime 
buvo priimtos rezoliucijos, kuriose pažymėta, 
kad laisvam Lietuvos vystymuisi reikalinga 
yra sudaryti nepriklausoma, etnografinėse!) 
rybose valstybė. 


D-ras Jonas Basanavičius rašo apie tą su- 
sirinkimą: 

„Veik visi konferencijoje?) svarstomieji 
klausimai buvo nutarta nepaprasta vie- 
nybe, beveik visados vienan balsan. Kon- 
ferencija buvo uždaryta labai pakilusiu, 
džiaugsmingu ūpu“. 

Tarybos prezidiumo pirmininku buvo iš- 
rinktas tas pats Ant. Smetona, kuriam vėliau 
lemta buvo tapti pirmuoju Lietuvos valsty- 
bės prezidentu. Našta tačiau, kuri visu sun- 
kumu užgulė ant Tarybos pečių, ne visados 
buvo lengva pakelti. Dažnai, kaip vėliau pa- 
sirodė, jai tekdavo su okupantų (vokiečių) 
valdžia susikirsti ir kovoti. 

Taryba: buvo pasistačiusi uždavinį, kiek 
leis karo aplinkybės, visų pirma rūpintis vi- 
~ suomenės būties ir šalies likimo gerinimu. 
Pirmoje vietoje reikėjo įvesti valsčiuose ge- 
resnę tvarką, paskui rūpintis mokyklų steigimu, 
švietimu, ūkio, žmonių bendravimo palengvi- 
nimu ir jų sveikatos bei ramaus gyvenimo 
"apsaugojimu. Bet tas visas pasiryžimas buvo 
sunku gyveniman įvykdyti. Daugiausia sun- 
kumo buvo su tomis rekvizicijomis (naudos 
ir kt. ėmimas), kurias vokiečių kareiviai visur 
darė. Taryba atkakliai gynė krašto reikalus: 

Paduodavo valdžiai įvairius skundus ant 
stovinčių įvairiose Lietuvos vietose vokiečių 
kareivių už daromas Lietuvos gyventojams 
visokias skriaudas ir neteisybės. Nors nevi- 
suomet budavo tie skundai išklausomi. 


Pagaliau 1918 metų vasario m. 16 dieną 
Lietuvos Taryba padarė posėdį ir vienbalsiai 
nutarė kreiptis i Rusijos, Vokietijos ir kitų 
valstybių vyriausybes su šitokiu d-ro J. Basana- 
vičiaus patiektu pareiškimu: „Lietuvos Taryba, 
kaipo vienintelė lietuvių tautos atstovybė, 
remdamasi pripažintąja tautų apsisprendimo 


1) Lietuvių gyvenamuose plotuose. 
2) Susirinkime. 

teise ir lietuvių Vilniaus konferencijos nuta- 


rimu rugsėjo mėn. 18—23 d. 1917 metais, 


atstato nepriklausomą demokratiniais pama- 
tais sutvarkytą Lietuvos valstybę...“ 


Taigi Lietuvos nepriklausomybė jau buvo 
paskelbta, bet jos nenorėjo pripažinti Vokie- 
tija. Vokiečiai norėjo, kad Lietuva, nors dali- 
nai ir pati valdytųsi, bet būtų priklausoma 
nuo Vokietijos. Lietuvos nepriklausomybę 
paskelbus, vokiečių valdžia Tarybai visą mė- 
nesi nedavė jokio atsakymo. Tuomet nu- 
vyko Berlinan lietuvių delegacija, kuri prašė 
ir reikalavo, kad vokiečių valdžia pripažintų 
Lietuvos nepriklausomybę. Įrodinėjo, kad Lie- 
tuva bus glaudžiai susijus su Vokietija. Pa- 
galiau vokiečių kaizeris Wilhelmas pripažino 
Lietuvą nepriklausoma valstybe. Bet vokiečių 
nemaža kariuomenės ir toliau buvo Lietuvoje, 
nors lietuviai ne kartą pareikšdavo norą, kad 
vokiečių kariuomenė būtų iš čia išvesta, ir 
patys vokiečiai žadėjo greitu laiku tai pada- 
ryti, bet vis dar delsė. 

Pagaliau Vokietija pralaimėjo karą. 

Lietuviai sudarė savo valdžią, kuri pradėjo 
organizuoti savo kariuomenę ir policiją. Iš Lie- 
tuvos dar nenorėjo pasitraukti vokiečių ka- 
riuomenės dalis, ypatingai norėjo dar Lietu- 
voje isistiprinti Bermonto suorganizuoti vo- 
kiečių kariuomenės būriai. Buvo nemaža dar 
ir raudonarmiečių, atpludusių iš Rusijos. Tie 
kariuomenės būriai grobė gyventojų turtą ir 
nesitraukė iš Lietuvos. Bermontas norėjo net 
sutverti iš Lietuvos žemių valstybę, priklau- 
sančią Vokietijai. Lietuvių kariuomenė, su- 
sidedanti daugiausia iš savanorių, labai men- 
kai apginkluota, turėjo kariauti su priešais. 
Nors ginklai buvo visai menki ir tų trūko, 
bet tvirtas pasiryžimas apginti savo tėvynę 
teikė lietuviams stiprybės kovoje .su priešu. 
Buvo išvyti ir bermontininkai, ir raudonarmie- 
čiai. Imta tvarkytis. Pagaliau Lietuva buvo 
priimta kitų valstybių šeimon. Lietuvą pripa- 
žino Rusija, Anglija, Amerika, Prancūzija, 
paskui visos kitos valstybės. 

Matome, kad lietuviai tik ištvermingu darbu, 
tvirta valia, stipriu / pasiryžimu, didele savo 
tėvynės meile sukūrė nepriklausomą valstybę. 


St. M. 


UŽ TEVYNĖS EAISVĘ 


Motute, sese, pasimelski 
už Tėvynės laisvę... už mane... 


Normanai 


Normanų, tikriau „nord-mann“ — šiaurės 
žmonių vardu buvo pavadintos tos germanų 
tautos, kurios gyveno už Baltijos jūros, da- 
bartinėje Skandinavijoje ir Danijoje. Gyven- 
dami pajūryje, senovės normanai jau labai 
seniai susipažino ne tik su jūrų žvėjyba, bet 
ir su jūrininkyste. Šaltas jų gyvenamojo kra- 
što klimatas užgrūdino juos fiziškai, išugdė 
jų stiprią valią. Beveik visą savo gyvenimą 
senovės normanai praleisdavo tolimose jūrų 
kelionėse, ieškodami laimės. Paprastai tokios 
kelionės buvo daromos plėšikavimo tikslu. 
Susitelkę didesniame skaičiuje jie degino 
pajūrio miestus, plėšdavo turtus, o gyvento- 
jus arba išžudydavo arba į nelaisvę paim- 
davo. Kokią baimę sukeldavo normanai ivai- 
rių Europos kraštų gyventojams, tai rodo 
ilgai bažnyčiose buvusi skaitoma ypatinga 
malda — „Nuo normanų ugnies gelbėk mus, 
Viešpatie“. 4 


Lietuvoje 

Drąsūs keliauninkai, senovės normanai nu- 
vykdavo toli nuo savo tėvynės, pasiekdavo 
Romą ir garsią Bizantijos sostinę Konstanti- 
nopolį. 

Normanų kelionėms į pasakingą Bizantiją 
labai patogūs keliai buvo per Rusiją. Nors 
artimesni keliai buvo Elba ir Dunojus, bet 
čia normanai sutikdavo didelį pasipriešinimą, 
o retai apgyvendintuose Rusijos plotuose nei 
suomiai nei slavai didelio pasipriešinimo ne- 
rodė. Greit normanai (varingai) įsistiprino 
visame kelyje, kuris nuo Baltijos jūros ėjo 
Nėvos, Dauguvos ir Dniepro upėmis. Visame 
tame kelyje normanai pristatė gynymosi pilių. 
Isitvirtinę paveikė į politinį suomių ir slavų 
tautų gyvenimą. 

Tiek Lietuva, tiek Latvija savo padėtimi 
ir savo turtais, o ypatingai javais, viliodavo 
normanus, ir jie nekartą šiuos kraštus lanky- 
davo. Archeologiškos iškasenos ties Grobinu 

ir Bauske Latvijoje rodo, kad Pabaltę nor- 
manai pradėjo lankyti jau VI—VII šimtm.,, 
t. y. net anksčiau negu jie pradėjo pulti suo- 
mius ir slavus. Tačiau lietuviai ir latviai tuo- 
met jau buvo aukštai politiškai organizuoti, 
turėjo savo valstybes ir todėl normanų puo- 
limai buvo atremti. Nors normanai ne tik 
pati pajūrį puldavo, bet dažnai žygiuodavo 
ir į krašto gilumą, tačiau įsitvirtinti čia ne- 
galėjo. Labai įdomų normanų ir lietuvių bei 
latvių santykių pavyzdį parodo Apuolės pilies 
puolimas, kuris plačiai aprašytas švedų-nor- 
manų krikščionybės skelbėjo šv. Ansgari gy- 
venime. 

853 metais švedai, karaliaus Olafo vedami, 
puolė Sesburgo pili, kuri buvo dabartinės 
Liepojos apylinkėje ir, nors ją 7000. kovo- 
tojų gynė, paėmė. Iš čia švedai penkias die- 
nas keliavo i kitą miestą Apulią — Apuolę 
kuri tuomėt, nors jau buvo lietuvių-žemaičių, 
bet kraštas buvo vadinamas senovišku kur-, 
šių kraštu. Apuolėje buvo susirinkę 15.000 
kovotojų. Aštuonias dienas ėjo kovos be pa- 
sėkmių, nes užsidarę pilyje žemaičiai vyriš- 
kai gynėsi. Susirūpinę savo likimu, švedai 
daugumoje būdami stabmeldžiai, pradeda 
įvairiais burtais klausti savo dievų ir vėl pra- 
deda pulti pilį. Tuomet pilies gynėjai pasiūlo 
taiką, žadėdami ne tik atiduoti anksčiau per 
savo puolimus iš švedų paimtą grobi, bet 
dar sumokėti už kiekvieną Žmogų puse svaro 
sidabro ir sutinka mokėti senoviškus mokes- 


P. Č BERŽELIS Džiaugės 
Žalioje girelėj 

Gegutė kukavo, 

Gričioj mergužėlė 

Galvelę šukavo. 


Glostė aukso plaukus, 

Sagstė rūtytėles, 

Pynė vainikėlį, 

Dėjo ant galvelės. 
Džiaugės merguželė, 
Bernuželio lauke, 


Kaip raiba gegelė 
Balseliu ji šaukė. 

nius, būdami jų valdžioje. Švedai su tokiu 
pasiūlymu sutiko, paėmė didžiausius turtus 
ir su 30 įkaitų grižo į savo tėvynę. 

Tačiau, matyti, neilgai valdė normanai kur- 
šius, lietuvius ir žemaičius bei kitas aisčių ša- 
kas, nes politiniam krašto gyvenimui jie jo- 
kios itakos nėra padarę. Nors istoriški šalti- 
niai pažymi, kad normanai dar vėlesniais lai- 
kais gyveno kai kuriuose Lietuvos miestuose, 
bet tai buvo ar valdovų-kunigaikščių samdyti 
kariai ar ramūs svečiai pirkliai. 

Apie ramius prekybinius lietuvių ir seno- 
vės normanų santykius pažymi VI — IX 
šimtmečio žemaičių ir latvių kapai, ku- 
riuose greta tipingų lietuviškų išdirbinių kai 
kada randama ir tikrų normanų dirbinių: 
kardų, iečių ir papuošalų. Tačiau paskutiniu 
laiku švedų mokslininko prof. Nermano da- 
viniais įrodoma, kad ne tik švedų ginklai ir 
papuošalai buvo eksportuojami į Lietuvą, bet 
ir lietuvių dirbinių, ypatingai sidabrinių pa- 
puošalų daug patekdavo į Švediją. Idomu, 
kad net kardai su tipiškomis lietuvių darbo 
rankienomis irgi buvo randami Švedijoje. 


Tuo budu, baisūs kitems kraštams seno- 
vės normanai visai nebuvo baisus senovės 
lietuviams, kurie savo aukšto politinio su- 
siorganizavimo ir kultūrinės pažangos dėka 
sugebėjo atsispirti normanų puolimui ir palai 
kė su jais ramius prekybinius santykius. 

ir liūdėjo 
Jaunas bernužėlis 
Su piršliu sėdėjo, 
Kai puošni mergelė 
Seklyčion įėjo. 


Gere visi midų, 
Aluti geltoną, 

O piršlys melavo 
Apie pilną kluoną. 


Sesutės dainavo, 
Seklyčia skambėjo, 
Jauna mergužėlė 
Džiaugės ir liūdėjo. 


16-TOJI VASARIO KAUNE 


Ir tankai skuba į Tautos Šventės iškilmes. 


EKONOMINIAI VALSTYBIŲ SANTYKIAI 


Praėjusi kartą kalbėjome apie politinius 
valstybių santykius, dabar gi iš eilės tenka 
peržvelgti ekonominius arba ūkiškus santy- 
kius, kurie taip pat yra nemažiau svarbūs už 
pirmuosius. 

Iš ekonominių valstybių santykių pirmoj 
eilėj minėtini, kaipo idomiausi ir plačiausi, va- 
dinamieji prekybos santykiai. Tarp kito ko 
pasakysime šį tą ir apie tarpvalstybinį kreditą. 

Pirmiausia, atsakykime į klausimą: kaip 
atsirado tarpvalstybinė prekyba? Kai kam, 
mat, gali būti čia neaiškumų, nes kam, girdi, 
valstybei pirktis prekių kitoje valstybėje, jeigu 
ji pati, turėdama krašte visą valdžią, gali pa- 
sigaminti viską, ko tik jai reikia. 

Tačiau štai kas čia yra: nors, apskritai, 
pasaulyje yra labai daug gamtos turtų, bet, 
toli gražu, ne visur lygiai jų esama. Vienoje 
žemės rutulio dalyje ar valstybėje yra daug 
aukso, geležies, akmens anglies ir naftos, 
kitur tų turtų arba nedaug tėra, arba visiškai 
nėra. Tačiau ten, kame nėra nei geležies, nei 
akmens anglies yra kitokių, kad ir menkesnių, 
turtų, kurių nėra pirmose valstybėse. Tuo būdų 


vienuose kraštuose yra gaminamos įvairios 
mašinos ir kitoki geležies ar plieno gaminiai. 
Tokie kraštai vadinami pramonės kraštais. 
Kituose gi kraštuose gaminami įvairūs me- 
džio ir žemės ūkio gaminiai, kaip bekonai, 
sviestas, sūriai, javai ir kita. Šitokie kraštai 
vadinami žemės ūkio kraštais, nes svarbiau- 
sias jų pragyvenimo šaltinis yra žemės ūkis. 
Kadangi žemės ūkio kraštai neturi pramonės 
gaminių, tai atsiranda reikalo, isivežti jų iš 
tų kraštų, kurie juos gamina. Pramonės gi 
kraštai įsiveža žemės ūkio gaminių. Tiesa 
sakant, pramonės kraštai taip pat gamina 
bent kiek žemės ūkio gaminių, bet nepasi- 
gamina jų tiek, kad galima būtų patenkinti 
krašto reikalai. Taigi tuo būdu atsirado tarp 
valstybių prekyba. Prekybos santykiai palai- 
komi ne su vienu ir ne su dviem, bet iš karto 
su daugeliu kraštų. 

Visa tai, ką valstybė išveža į užsienius 
vadinasi eksportas, gi tai, kas įvežama — 
importas. Lietuviškai galima sakyti: išvežimas 
ir ivežimas. Kiekvienai valstybei svarbu, kad 
jos išvežimas būtų kuo didžiausias, įvežimas 

gi — kuo mažiausias. Suprantama, kodėl taip 
yra. Mat, kai bus daugiau išvežama, tai bus 
ir pinigų daugiau iš užsienių gaunama. Gau- 
tieji gi pinigai būna paprastai išleidžiami krašto 
viduje visokiai statybai ir kitiems darbams, 
kur gali rasti darbo šimtai ir tūkstančiai dar- 
bininkų. 

Stengiamasi išvežti užsieniuosna viskas, 
kas tik galima išvežti, ko tik reikalaujama. 
Bet įsivežti leidžiama tik tai, kas yra reika- 
lingiausia, ko savam krašte negaminama. 
Lietuva, pav., eksportuoja žemės ūkio gami- 
“nius, įsivežti gi tokių gaminių neleidžia, nes 
iš to gali būti kraštui, ypač žemės ūkiui di- 
delė nenauda. Ūkininkai neturėtų kam par- 
duoti savo gaminių. Tuo tarpu tie pinigai, 
kurie galėtų. pasilikti krašto viduje, eitų už- 
sienin į svetimas rankas. Tuo būdu ne tik 
"ūkininkai, bet ir visas kraštas galėtų ūkiškai 
nusmukti. 

Pažymėtina, kad kiekvienas kraštas sten- 
giasi paprastai įsivežti tiktai žaliavą. Kodėl? 
Todėl, kad tai jam geriau apsimoka. Juk ko- 
kiam gaui pirkti gaminiai, jeigu nupirktoji 
žaliava (kuri paprastai pigiau kaštuoja, negu 

produktai), gali būti ir savame krašte perdirbta. 
Kadaise tarpvalstybinė prekyba buvo daug 
laisvesnė, negu dabartiniais laikais. Mat, ka- 
daise ir pramonė, ir žemės ūkis netaip labai 
buvo išaugę, kaip šiandie. Buvo daug daugiau 
laisvų rinkų, kur galima buvo parduoti pa- 
gamintieji produktai. Šiandie gi tokios rinkos, 
kaip Azija ir Afrika darosi jau perankštos. 
Amerika, kurion iki 19-tojo šimtmečio Europa 
gabendavo daug savo prekių, dabar pati var- 
žosi su Europa dėl rinkų. Apskritai, šiuo metu, 
siaučiant ekonominei krizei, vyksta labai di- 
delės varžytinės dėl rinkų tarp viso pasaulio 
valstybių. 

Norėdamos apsiginti nuo svetimų kraštų 
prekių užplūdimo, valstybės imasi vadinamo- 
sios muitų politikos. Vadinas, įvežamoms iš 
kitur prekėms uždedami kartais labai dideli 
mokesčiai, vadinami muitais. Pinigai gaunami 
iš muitų eina valstybės iždan. Muitų mokes- 
čių sąrašas vadinamas muitų tarifu. 

„Be ivežamųjų muitų yra dar išvežamieji 
muitai, kurių tikslas—neleisti išvežti kai kurių 
produktų, kurių krašte yra nedaug. 

Jeigu valstybė apdeda aukštais muitais 

ŠALTA ŽIEMUŽĖ TRAUKIA 


Pliki kalneliai sniegelio laukia. 


užsienio prekes, tai tuo pačiu apsaugo tos 
pačios rūšies prekes, gaminamas krašte, ku- 
rios gali būti lengviau pardūodamos. Jei ne- 
būtų muitų, tai kai kurios pramonės šakos 
iš viso negalėtų krašte augti, nes visi pirktų 
užsienio prekes, kurios būtų daug pigesnės. 
Muitų yra kelios rūšys, bet nėra čia vietos 
jas visas aprašyti. 

Kai kada tenka skaityti laikraščiuose, kad 
tarp kokių nors valstybių yra kilęs muitų ka- 
ras. Tai reiškia, kad tos valstybės, viena kitai 
keršydamos, už muitų pakėlimą dar labiau 
muitų mokesčius kelia, dvigubai, trigubai, 
o kartais ir keturgubai. 

Kai kurie kraštai veda kartais ypatingą 
prekybos politiką kitų kraštų atžvilgiu. Imasi, 
būtent, vadinamojo dumpingo, tai reiškia, kad 
kuri „nors valstybė dideliais kiekiais parduoda 
savo prekes užsienyje daug pigesnėmis kai- 
nomis, negu krašto viduje, dažnai net už kainą, 
kuri nepadengia gamybos išlaidų. Žinoma, 
valstybė, vedanti tokią politiką, turi dažniau- 
siai tik nuostolio, bet jai čia svarbu užkariauti 
svetimą rinką ir joje kad ir su nuostoliais 
isitvirtinti. Šiuo metu dumpingo politiką varo 
Japonija, kuri užverčia ne tik Azijos, bet ir 
Europos kai kurias rinkas savo pigiais dir- 
biniais — elektros Iemputėmis, laikrodžiais ir 
automobiliais bei motociklais. 

Neseniai labai smarkią dumpingo politiką 
varė Sovietų Rusija, tačiau jos tikslas buvo 
visai kitoks, negu prieš tai kalbamas. Jie siekė 
pigiais savo produktais pakirsti kitų kraštų 
pramonę ir padidinti nedarbą, po to turėjo 
būti sukelta visuotinė revoliucija. Bet šis 
planas jiems įvykdyti nepasisekė. 

„Be' aukščiau minėtų muitų daugelis valsty- 
bių savo pramonei ar žemės ūkiui apsaugoti 
įveda dar vadinamus kontingentus, vadinas, 
nustato, kad tiktai apribotas kiekis prekių 
galima įvežti iš užsienių. Kontingentai nusta- 
tomi arba bendri, arba tiktai kai kuriems 
kraštarns. 

Prekybos santykiams tarp valstybių sutvar- 
kyti pasirašomos vadinamos prekybos sutartys. 
Dažniausiai prekybos sutartys būna dvišalės, 
bet gali būti ir daugiašalės, ypač jei reikalas 
liečia prekių pervežimą geležinkeliais ir muitų 
tarifus. Šiaip daugiašalių prekybos sutarčių, 
liečiančių pačius prekių mainus, nėra beveik 


visiškai, nes, pasirodo, dviem šalim patogiau- 
sia susitarti dėl tarpusavio apyvartos. 

Prieš karą ir seniau prekybos sutartys bu- 
vo pasirašomos ilgesniam laikui, dabar tokios 
sutartys pasirašomos trejiems, dvejiems, o la- 
bai dažnai tik vieneriems metams, nes, esant 
sunkiai ekonominei būklei, dažnai tenka pa- 
sirašytas sutartis peržiūrėti ir pataisyti. 

Prekybos sutartys gali būti: 1) paprastos, 
2) kontingentinės, 3) kompensacinės ir 4) clea- 
ringinės (skaityk: kliringinės). i 

Paprastose sutartyse susitariančios valsty- 
bės nestato jokių ypatingų sąlygų ir apribo- 
jimų. 

Kontingentinėse sutartyse nustatoma, koks 
didžiausias skaičius. tokių ar kitokių prekių 
gali būti įvežtas. 

Kompensacinės arba atsilyginimo sutartys 
nustato, kad viena susitariusių valstybių leis 
įvežti kitai valstybei tam tikrą kiekį prekių, 
jeigu ta antroji valstybė įsileis pirmosios 
valstybės tam tikrą skaičių kokių nors prekių. 
Pav., Lietuva pasirašo su Anglija kompensa- 
cinę sutarti. Lietuva įsileis Anglijos pramonės 
gaminių tiktai tada, jei Anglija įsivež iš Lie- 
tuvos nustatytą skaičių žemės ūkio gaminių, 
pav., bekonų, sviesto ar ko kito. r 

Kliringinės sutartys yra ypatingos. Pradėta 
jas pasirašinėti tiktai paskutiniu metu. Bet iš 
tikrųjų jos yra labai patogios tarp valstybinėj 
apyvartoj. Mat, dalykas toks. Šios sutartys 
ineša tą naujovę, kad už perkamas prekes“ 
nemokama iš karto pinigų. Po kurio laiko 
tiktai valstybės arba atitinkamos atskai- 
tomybės įstaigos, +esančios paprastai prie 
centralinių bankų, apskaito už kiek pinigų 
nupirkta prekių iš susitarusios valstybės ir 
už kiek pinigų prekių jai parduota. Jei nu- 
pirkta už daugiau pinigų, negu parduota, tai 
primokama pinigais antrajai pusei, jei gi par- 
duota už daugiau pinigų, negu nupirkta, tai 
antroji valstybė primoka pirmajai. Vadinas, 
čia nėra to nuolatinio pinigų plaukimo iš 
vienos valstybės kiton. Kai kuriom valstybėm 
yra labai svarbu neišleisti savo pinigų užsienin. 

Paprastai tačiau kliringinės sutartys būna 
pridedamos prie kitų prekybos sutarčių. 

Reikia dar pažymėti, kad iš tikrųjų labai 
retai pačios valstybės veda prekybą, nebent 
kur yra visas krašto ūkis visiškai suvalstybin- 

tas, kaip pav., Sovietuose. Paprastai prekybą 
su užsieniais veda arba paskiri pirkliai, arba 
tam tikros bendrovės. Lietuvoje, pav., žemės 
ukio produktus eksportuoja „Maisto“, „Pieno- 
centro“, „Lietūkio“ ir kitos bendrovės. 

Jeigu valstybė išveža prekių už daugiau 
pinigų, negu įsiveža, tai sakoma, kad tos 
valstybės piekybos balansas yra aktyvus, Jei 
atvirkščiai, tai prekybos bulansas pasyvus, 
Suprantama, kad valstybei visada svarbiau 
turėti aktyvų prekybos balansą. 

Yra dar vadinamas mokamasis balcnsas, 
kuris taip pat gali būti aktyvus ir pasyvus. 
Mokamasis balansas — tai palyginimas visų 
pajamų ir išlaidų duotojo krašto santykiuose 
su kitais kraštais per tam tikrą laiką. I šitą 
balansą ieina ir prekybos balansas. 
= ALL WI 


VINCAS KUOLAITIS 


Dar keli žodžiai apie tarpvalstybinį kreditą 
arba pinigų skolinimą. 

Yra kraštų, kuriems kartais labai reikalingi 
pinigai kokiems nors reikalams: statybai, vie- 
šiems darbams ar kam kitam, neišskiriant ir 
ginklavimosi reikalų. Tokiais atvejais kreipia- 
masi i kurią nors valstybę, kitaip tariant, į jos 
bankus, kad jie suteiktų paskolą. Tokios pas- 
kolos buna paprastai ilgalaikės. Ypač valsty- 
bės daug skolinosi Didžiojo karo metu. Dau- 
giausia tačiau skolino kariaujančiom valstybėm 
Amerika, dėl to ji ir praturtėjo. Šiandie už- 
sienio paskola gan sunku gauti. Todėl valsty. 
bės užtraukia dabar vadinamas vidaus pasko- 
las pas krašto piliečius ir tuo būdu lopo- 
savo krašto ūkio skyles, išgraužtas sunkios 
ekonominės krizės. Alminas. 


Oi ilgu, man ilgu... 


(Skiriu Elzei) 


Oi ilgu, man ilgu be pievos žiedų, 
Be vasaros saulės, giružės aidų 
Ir balso gegutės griaudaus. 
Oi ilgu, man ilgu be ryto rasos 
Ir margo šnekučio ankstyvos dainos, 
Pavasario laiko brangaus. 


PASKUTINĖ KELIONĖ 

Oi ilgu, man ilgu, nerimsta širdis, 

Ir ašaros griaudžios man temdo akis, 
Liūdžiu aš vienužis dažnai. 

Oi ilgu, man ilgu, kad nėra čionai 

Tavęs, mergužėle, kuriai tik vienai 
Paskyriau kilniausius jausmus. 


L > 

Anglijos karaliaus Jurgio V kūnas pervežamas iš karališkųjų rūmų į amžinojo poilsio vietą. 

Jaunosios kartos 


Jaunąją kartą dažnai žmonės vadina tau- 
tos žiedu. Tas jaunimo apibūdinimas ne tik 
maloniai skamba, bet ir primena jo didžiuo- 
sius uždavinius. 

Jeigu augalas gerai išvysto savo žiedus, 
jeigu tuos žiedus jis apsaugoja nuo kenkėjų 
ir ligų, tai juose pasigamina stiprios, gražios 
sėklos ir vaisiai, iš kurių paskui išauga dar 
tvirtesnis, atsparesnis augalas. 

Taip yra ir su kiekvienos tautos jaunimu. 
Jeigu jaunimas sugeba ne tik išlaikyti, bet 
ir sustiprinti, išvystyti savo tautines savybes, 
jeigu nepasiduoda svetimoms įtakoms, jeigu 
tautiškai susipratęs ir doras, organizuotai ren- 
giasi savistoviam gyvenimui, tai iš jo išauga 
tvirta tautos karta, kurios neigali jokios au- 
dros. 

Mūsų krašto lietuviškosios jaunosios kar- 
tos daugumą sudaro sodžiaus jaunuomenė. 
Šio krašto ateitis priklauso nuo sodžiaus jau- 
nosios kartas. Taip pat ir jos pačios tauti- 
nis, kultūrinis ir medžiaginis likimas priklauso 
nuo to, kuriais keliais ji nueis. 

Mūsų sodžiaus jaunimas, išvydęs pasaulį 
Didžiojo karo metu arba ir kiek vėliau, jau 
labai skiriasi nuo senosios kartos. Pirmiausia, 
daugumas jo gali naudotis rašytu ir spaus- 
dintu žodžiu. Be to, į gyvenimą jis visai 
kitaip žiūri, negu senoji karta. Bet jis dar 
atsilikęs nuo kultūringųjų kraštų jaunimo. 
Jam dar trūksta apsišvietimo, tvirtos ir aiš- 
kios pasaulėžvalgos, ūkiško išsilavinimo. Jame 
yra įsiskverbusių svetimųjų būdo savybių. 
Jame: būna isigalėjusių nemaža blogų ipro- 
čių, kurie žemina ne tik jo vardą, bet ardo 
bendrą sugyvenimą, neleidžia spartesniu žing- 
sniu pasistūmėti priekin. 

Jaunoji sodžiaus karta turi visa tai gerai 
suprasti, turi pastebėti netobulumus ir juos 
tuojau pašalinti. Pirmiausia, jaunimas turi pa- 
žinti pats save. Paskui, turi pažinti geruo- 
sius privalumus ir juos pasisavinti. Toliau, 
turi gerai ir plačiai sužinoti, kaip gyvena, 
šviečiasi ir kultūrinasi kitų kraštų jaunimas. 
Tai duos progos daug ko pasimokyti, pasi- 
naudoti kitų pasiektais vaisiais. 


[= 


uždaviniai 


Antras svarbus uždavinys, tai auklėjimasis. 
Jaunimas turi pats save auklėti, kad jis taptų 
tokiu, kokiu nori jį matyti mūsų tauta. Pir- 
miausia, reikia auklėti pasaulėžvalga, kad 
Jaunimas kiekviename savo darbe, sumanyme, 
siekime būtų sąmoningas. 

Taip pat reikia lavint protą. Jaunimas 
turi pasidaryti ne tik protą lavinančių savy“ 
bių vartotojas, bet ir gamintojas. Igytas proto 
žinias reikia mokėti sunaudoti gyvenime, rei- 
kia jomis dalytis su aplinkuma. Šiais laikais 
kas nori su gyvenimu sėkmingai kovoti, turi 
labai stropiai dirbti, pažinti visus naujus, nuo- 
lat besikeičiančius gyvenimo reikalavimus, 
naujenybes, turi mokėti greit prie jų prisi- 
taikyti, jas išnaudoti. Tam tikslui jis privalo 
turėti daug žinių ir miklų protą. 


Tolimesnis jaunimo siekimas—tai charak- 
terio—būdo lavinimas. Jaunimui reikia turėti 
pastovus lietuviškas būdas, pasižymis stipria 
valia, energingumu, pastovumu bei nuosek- 
lumu kiekviename darbe. Žmonės be pastc- 
vaus būdo yra silpni, neatsparūs, netikę gy- 
venimui. 

Prie kalbamų sodžiaus jaunimo uždavinių 
dar tenka suminėti labai svarbus ūkiško išsi- 
lavinimo, savystovumo ir sumanumo išvisty- 
mas. Būdami ūkininkų vaikai, turime atsi- 
minti, kad sodžiuje reikės ir pasilikti. Todėl 
turime tam gyvenimui pasiruošti. Turime 
ūkiškai išsimokslinti, pamilti ūki ir ūkišką 
darbą, turime prisirišti prie tėvų žemės ir ją 
saugoti. Bet prisiminę, kad visi tėvų ūkiuose 
nesutilpsime, turime lavintis prekybos, pra- 
monės ir amatų srityse. 


Jaunimas yra atsakomingas už mūsų kra- 
što ir tautos likimą. Kartu mūsų jaunimas 
nėra dar pasiruošęs gyvenimui, jam dar daug 
reikia dirbti, kad galėtų būti vertingas ir pa- 
sirenges savo tikslą pasiekti. Todėl ypač su- 
sipratusi sodžiaus jaunimo dalis turi susiruū- 
pinti tais jai skirtais uždaviniais. Šviese- 
snieji jaunuoliai privalo tuos uždavinius skie- 
pyti savo atsilikusių brolių ir seselių širdyse. 


Vingis. 

VAIZDELIS IŠ ABISINIJOS 


Taip atrodo Abisinijos miestas Desi po italų bombardavimo. 


Didžiausias turtas — sveikata 


Yra kraštų gausių anglies, geležies, net 
aukso ir sidabro kasyklomis, turinčių labai 
derlingas dirvas, Kraštų — amžinai žaliuojan- 
čiais augalais, o vis tik tie Kraštai yra nus- 
kurde ir tamsūs. Žinom šalis, kur nėra jokių 
brangių kasyklų, menka nederlinga žemė, oro 
sąlygos nepalankios, 6—7 mėn. tveria žiema, 
o žmonės gyvena turtingai, visi apsišvietę. 

Kyla klausimas, kodėl taip yra, kad tur- 
tingose šalyse žmonės nuskurdę, ' bemoksliai 
ir atvirkščiai, kur nėra žemės lobių, žmonės 
gyvena turtingai, apsišvietę, susipratę? Gali- 
mas tik vienas atsakymas—pats žmogus yra 
didžiausias ir brangiausias lobis, o ne aukso 
kasyklos, ne šilti orai ir amžinai žaliuoją 
miškai. Žmogus yra neišsemiamas turto jė- 
gos ir energijos šaltinis. Žmogus sugeba tir- 
laukius paversti pramonės centrais, vėjo pu- 
stomus smiltynus—derlinga dirva, padangėse 
pralenkti paukštį, vandenyje žuvį, plieno vie- 
lomis pažaboti oro bangas, o radio ir telefo- 
no aparatu kalbėtis su visu kultūringu pa- 
sauliu. i 

Kad žmogus galėtų tą kovą laimėti ir to- 


kius darbus nudirbti, turi būti sveikas. Svei- 
kata yra didžiausias žmogaus turtas, stipriau- 
sia jėga, kuri duoda galimybės nuveikti dide- 
lius žygius ir nugalėti visas kliūtis. Žmogus 
sveikas visada smagus, malonus, sukalbamas 
ir darbštus. 

Tik, deja, žmogus nevisuomet pakanka- 
mai brangina savo sveikatą. Tik tada-ją ikai- 
noja, kai praranda, kai susiduria su šiurksčia 
ligos ranka. 

Reikia tačiau visiems žinoti, kad tik svei- 
ki žmonės yra naudingi ir reikalingi visuo- 
menei bei tautai. 

Mūsų jaunoji karta bus judri ir veikli, ga- 
lės nugalėti visus gyvenimo sunkumus, jei 
bus šarvuota sveikata, jei mokės tą sveikatą 
branginti ir išlaikyti. 

Tad visi skelbkime kovą mūsų negala- 
vimams, raukime ligų šaknis, tieskime į mūsų 
bakužes kelius švarai ir šviesai, vykime lauk 
girtuokliavimą, rūkimą, atidarykime langus 
orui, o tuomet sveikata iki žilos senatvės 
mūsų neapleis. 

Sis. 


L. B-KAS 
Ldisikas 
(Skiriu DA 


Sveikas, drauge, numylėtas! 
Su tavim senai kalbėjau, 
Senai spaudžiau ranką kietą 
Ir laimės linkėjau. 


Ar prisimeni, drauguži, 
Mūsų sodžių tylų 

Ir berželį, ką vis ūžia, 
Slėpdams skausmą gilų. 

draugui 
Maleiškai) 


Ar prisimeni tą kryžių, 
Kurs prie kelio liūdi, 
Melsvą dangų, aukso rytą... 
Kiek ten laimės glūdi! 


“Dar daina laukuose skarnba, 
„Ką abu dainavom; 

Dar nebaigti mūsų žygia', 
Ką broliams aukavom. 


Grįžk, drauguži, kilnadvasi: 
Laukia taves motinėlė, 

Laukia sodžius, laukia kryžius 
Ir draugai vartus atkėlę... 


UŽVERSTA KNYGA 


Keli saulės spinduliai ikrito pro nedidelį 
langą kambarin. Ant lango stovėjo baigiančios 
vysti gėlės. Jas atnešė Milė, Liunės draugė. 
Milė graži, rausvais veidais ir raudonomis 
lūpomis mergaitė. Ji mylėjo Liunę. Jos švie- 
sios akys dažnai nuslėpdavo. ašaras, kurios 
imdavo deginti blakstienas, pažvelgus i Liu- 
nės išbliškusį veidą. Ar tai ta pati, gražioji, 
mėlynakė Liunė, jos draugė, lyg tikra sesutė? 

Ir šiandien atbėgusi pasėdėjo prie jos va- 
landą, papasakojo jai naujienų. Stengėsi prz- 
linksminti, nukreipti kita vaga Liunės mintis. 

— Liune, šiandien tu vėl susikrimtusi! Kiek 
kartų tave prašiau: nusiramink, tikėk, pasvei- 
ksi. Tu jauna. Daugiau drąsos! Tavęs laukia 
šviesi laimužė. 

Liunės lūpomis nuslinko lengva, lyg plaš- 
takėlė, šypsena. Šviesiomis, didelėmis akimis 
pažiūrėjo į Milę. Beveik permatoma ranka 
sųspaudė smulkią Milės rankutę. 

— Gera esi, Miliut! Gal dar a anei T, 
Gal'ne... Žinai, negaila man nieko. Baisi tik 
viena mintis. Teks palikt ją vieną... Vieną, 
kaip. svyruojančią.pakluonėj liepa... Mile! Tu 
nežinai, kaip tai mane. kankina. 


Akimis parodė palangėj sėdinčią, pasilen- 


kusią ant balto siūvinio motiną. Kelios stam- 


bios raukšlės surangė jos lygią, aukštą kaktą. 
Žili plaukai dabino palinkusią' galvą. Kartais 
ji mesdavo žvilgsnį į dvi mergaitės, ' bėsikal- 
bančias pasienyje, kitoj kambario pusėj. Kar- 
tais nubraukdavo riedančią, karštą” ašarą, i 
vėl siuvo.. g 

Gražus Milės veidelis apsiniaukė. Pesilenkė 
prie Liunės ir tyliai: tarė: 

— Aš būsiu jai antra duktė! 

— Ačiū. Žinau, būsi man gėra iki pasku- 
tiniosios valandos... Papasakok ką nors. 

— Liune, šiandien vasario 16-toji diena. 
Kaip gaila, kad negalėsi būti akademijoj. 
Marytė dainuos. Sako, kažkoks naujas daini- 
ninkas atvažiavęs. Ryt užbėgusi tau viską 
pasakysiu. Ilsėkis ramiai! 

Išbėgo. Su ja išnyko pavasario dvelkimas, 
kurį buvo atnešusi savo draugei. Ilgesni laiką 
kambaryje buvo nedrumsčiama tyla. Tik kar- 
tais nuskriedavo tylus atodūsis, "kuris pro 
skausmu suspaustas motinos lūpas išspruk- 
dayo. | 
Temo. Toli už lango sklaidėsi debesys. 
Skrido juodasparnis vėjas. Plikos kaštono 
šakos E KTS lango, virpėdamos nuo 
šalčio. SERM 

Ir plakėsi motinos ir dukters juodos min- 

tys, lyg geležinam narve paukštis. Tomienė 


sudėjo siūvinį, darbščiomis rankomis išlygino 
raukšlės. Už valandos nuneš tą savo darbą 
kuriai nors savo pažįstamai--poniai ir gaus už 
ji porą auksinų. Nupirks Liunei vynuogių. 
Gydytojas taip liepė. Gal padės. 

Priėjo prie lovos ir paglostė sutaršytus 
geltonus plaukus. Panaši į tėvą. Bruožai visai 
tie patys, tik plaukai truputį šviesesni. Ir jį 
seniai Tomienė palaidojo, apverkė jo gelsvą 
kapą. Tada Liunė buvo dar mažutė. Tomas 
buvo tvirtas, plačiapetis lietuvis. Vasario 16 
dieną sušaudė jį už miesto, kuri norėjo ap- 
ginti nuo priešų. Seniai seniai tai buvo, gal 
jau dvidešimt metų. 

Kad jis būt gyvas, gal netoks skaudus būt 
smūgis abiem, kuris turėjo nukrist dabar 
ant vienos Tomienės pečių. Bet jo nebuvo. 
Nušalo jau ir rūtos ant jo kapo, kurias abi 
su Liune pavasarį pasėjo. Daug, oi daug iš- 
kentėjo Tomienė nuo to laiko. Tai buvo sunkį 
kova dėl būvio. Bet Tomienė turėjo kietą 
lietuvišką būdą. Ji kruvinomis nuo darbo 
rankomis skynė sau ir mažai dukrai kelią 
j gyvenimą. Liunę užsispyrė išmokyti, kad 
ji vėližu nevargtų, kaip jos motina. Pati taip 
pat viltim gyveno, kad prie dukters užbaigs 
ramias senatvės dienas, pailsins žilą galvą. 
Vylėsi, tikėjosi... bet... 

Ak, kam ji leido tada Liunei važiuoti, to- 
kią gilią, šaltą žiemą! Liunė užsispyrė važiuoti 
sodžiun pas gimines. Ji aiškino motinai, kad 
jos pareiga būti ten su jais — jos pilkaser- 
mėgiais broliais. Norėjo nešt“ jiems meilės, 
tikros tėvynės meilės žariją. Tai buvo per- 
nai. Storomis pusnimis apklota žemė snaudė. 
Tvoros nuo šalčio pykšėjo, o sniegas žėrėjo 
milijardais brangių akmenų. Važiavo arkliais. 
Paklydę išklaidžiojo po mišką visą nakti. Ir 
Liunė peršalusi susirgo plaučių uždegimu. 

— Matuše...— suvirpėjo tylus Liunės bal- 
sas.—Karšta, močiut, atidaryk langą. Aš noriu 
pamatyti mėlyną dangų, mama... 

— Liune, gulėk, dukryt. Pamatysi, dar 
pasveiksi. Atidaryti lango negalima: pučia 
šaltas žiemys. Paskui, aš pasodinsiu tave pa- 
langėje. Tada abi girdėsime, kai netolimoje 
salėje giedos Tautos Himną. Dabar turiu aš 
valandikei išeiti. Nunešiu darbą ir pirksiu tau 
vynuogių. Aš greit grįšiu. Tik pagulėk ramiai. 

— Gerai, močiut, eik. Man jau geriau, 
nesisielok. Gal greit grįšiu universitetan. Vėl 
mokysiuos. Kaip bus gera! 

— Mokysies, mažyt... Beabejo, pasveiksi.-. 
ašarų kartėlio pagraužtas užlūžo motinos 
balsas. 

Liunė nuvargusias akis nukreipė į lubas. 
Isižiūrėjo į keistais jeroglifais besišaipančią 
lubose didelę dėmę. Ir tada prisiminimai ją 
užgulė. Trumpai gyveno, bet pragyveno daug 
šviesių, lyg -saulė, ir daug juodų, sunkių, kaip 
rudenio naktis, momentų. Prisiminė ir tam- 
siaplaukį Algi. Liunė mylėjo jį iki šiai dienai. 
Juodaplaukė Kazė buvo viliojanti ir graži 
Gal buvo ir gera, Liunė nežinojo. Prisimena 
tik, kai kartą Kazė atbėgusi pas ją pravirko 
ir tarė: 

— Dovanok! Tavęs nuskriausti nenorėjau. 
Bet Algis mane myli ir aš jį. Tu esi didelė 
patrijotė, užpildysi savo gyvenimą. Esi jauna— 
rasi dar kitą. Mintis apie tave ilgai man ne- 
davė ramumo... atėjau... 

— Būkite laimingi—tyliai atsakė Liunė.— 
Būk jam gera ir nusiramink. Mano šešėlis 
netemdys jūsų laimės. 

Tada ji išvažiavo kaiman. 

Paskui prisiminė jai paskutinės vasaros 
dienos kaime. Ji juto kas kart silpnėjančią 
sveikatą, manė ją pataisysianti švariu, gaivi- 
nančiu kaimo oru. Išvažiavo. Vaikščiodavo 
žaliais, vingiuotais Žeimenos krantais, klau- 
sydama iš tolo šienpiuvių skardžios dainos- 
Bevaliai skindavo ramunes, kuriomis nusėtos 
buvo Žeimenos pakrantės, ir raudama lapelį 
po lapelio burdavo.—,„Griš... negrįš... negriš-.-“ 

Nuslinkdavo blizgančiomis, judančiomis, 
kaip gyvas sidabras, Žeimenos bangutėmis 
žvėjo laivelis. Pranykdavo mėlynose miglose 
saule ideges, sveikas veidas. Kartais, apipin- 
davo Liunę švelniais tonais žvėjo dainelė, 
kuri pranykdavo drauge su juo. Ir Liunė pa- 
jusdavo tada dideli, slėgianti krūtinę sunku- 
mą. Atrodydavo, kad ji supranta ką miškas 
ošia, kokią pasaką vėjelis kužda, ką niūniuoja 
svajinga Žeimena. 

Graudi gamtos harmonija pynė jai pasku- 
tinius atsisveikinimo akordus. Nebematys Zei- 
menos. 'Nebematys baltų ramunių, nebeišgirs 
dainos, ką traukia pievose palinkę šienpio- 
viai. 

Prisiminus tą viską, Liunei staiga pakvipo 
šienas ir žalios, jaunos pušys. Jai pasirodė, 
kad ten toli, girdi galingą Vasario 16-tos die- 
nos giesmę. Atmetė apklotą ir sunkiai išlipo 
as lovos. Norėjo aiškiau girdėti skardžią gie- 
smę, pažvelgt į baigiantį gesti dangų. Sun- 
kiai sunkiai, žingsnis po žingsnio prieina ji 
prie lango. Gerai, dabar jau viskas bus gerai. 
Išgirs tuoj, kaip ten salėje pradės skambėti 
Tautos Himnas. Jos atgarsius pasveikins ji 
karšta širdim. Tik taip kažkas ją slėgia prie 
žemės. Ji mato nuogas kaštono šakas virpan- 
žias už lango. Šaltu plienu šyptelėjo į ją 
dangus. 

Liunės akyse ima šokinėti žvaigždės, di- 
delės, mažos — visokios. Kaštono nuogos ša- 
kos—tai jos gyvenimas. Be žiedų. Be lapų. 
Jie visi nukrito šaltą rudenį. Liunė staiga 
panoro grįžti lovon. Bet ji buvo labai toli: 
kitoje kambario pusėje. Sunkiai atsirėmė 
stalo. Ant jo atversta knyga, kurią jai balsiai 
skaitydavo atėjus Milė. Kaip seniai ji skaitė 
pati! Tiek laiko išgulėti lovoj. Sudrumstomis 
akimis ji įsižiūri puslapin. Virpa žodžiai, šo- 
kinėja. „... ir ėjo ji laiminga į naują, skaistų 

ITALAI STIPRINA FRONTĄ 


Abisinijoj Somalijos fronte, italai, tikėdamiesi abisinų puolimo, daro spigliuotų vielų užtvarą. 


gyvenimą, pilnomis saujomis pavasario žiedų, 
pilna meilės ir pasiaukojimo širdim. Jos jau- 
nos lūpos puošėsi laimės, tikros, gilios lai- 
mės šypsenomis...“ 

Padukusios raidės virto raganomis ir su- 
sikibusios už rankų ėmė aplink Liunę šokti 
baisų šokį. Sukasi ratu, o su jomis visas 
kambarys, lubos, sienos, grindys... Artėja jos 
prie -Liunės, tuoj užgrius ir prislėgs visu sun- 
kumu jos silpną kūną. Ji nori sušukti — ma- 
ma!—bet kažkas baisiai dideliu kūju sudavė 
jai krūtinėn, atrodė,kad plyšo ji per pus. Ir 
staiga viskas nurimo, akyse švystelėjo skaistus, 
saulėtas rytas. Tik burna pilna sūraus tirštimo. 
Kažin, gal jai taip rodos, o gal iš tiesų atskrido 
kažkokia švelni melodija. Ir apgaubė ją šilko 
tonais, o ji—balta, skaisti, laiminga eina pil- 
nomis saujomis žiedų, pavasario skaisčių 
žiedų. O jos lūpos puošiasi tikros, gilios lai- 
mės šypsena. 

Liunė mirė. Rankoje stipriai suspaustą 
laikė dar nebaigtą skaistyti uždengtą knygą. 

Iš tolo atplaukė galingos giesmės tonai. 
Giesmės vasario 16-tai dienai... 

Jūratė. 


KAIP RASOMA PASKAITA 


„Dažnai lietuviškame sodžiuje- yra tos ar 
kitos draugijos skyrius, kur daromi susirinki- 
mai, akademijos ir kiti savišvietos žygiai. Aka- 
demijose ir susirinkimuose paprastai skaito- 
mos paskaitos bei referatai. Daugumoj tas 
paskaitas skaitydavo draugijų instruktoriai, 
parvažiavę atostogų akademikai arba vietos 
inteligentai: kunigai, skaityklų vedėjai, vargo- 
nininkai ir kiti. Tik kai kur patys organizuoto 
jaunimo vadai—skyrių pirmininkai ar kiti na- 
riai paskaitydavo pačių paruoštų paskaitų. 

Žinoma, naudinga yra paklausyti kieno 
nors paskaitos, bet daug naudingiau pa- 
čiam ją paruošti. 

Čia nors trumpai pasvarstykime, kaip pa- 
skaita ruošiama. 

Visų pirma reikia numatyti, kokiam susi- 
rinkimui ar paminėjimui skiriama toji paskai- 
ta. Kitokios reikia paskaitos spaudos sukak- 
tuvėms, kitokios blaivybės savaitei, dar kito- 
kios vasario 16-tai dienai. Nustačius susirin- 
kimo tikslą renkamės paskaitos temą. Ji turi 
būti pritaikinta ir prie. klausytojų išsilavini- 
mo. Negalima rašyti to, ko klausytojai nesu- 
supras. Žinoma, paskaitos įžangoje ir pačioje 
paskaitoje daug kas galima paaiškinti, bet vis 
tik reikia atsižvelgti ir į pagrindines klausy- 
tojų žinias. | 

Be to, reikia atsižvelgti i 


savo žinias ir 


i turimą medžiagą, kitaip sakant, literatūrą. 
Negalime imtis rašyti, apie ką visai nenusi- 
manome. Turime suprasti nors pačius pagrin- 
dinius rašomojo klausimo savumus. Pav., ra- 

šydami apie Vytautą Didiji, privalome turėti 
nemaža istorinių žinių apie jo asmeni, tų lai- 
kų aplinkumą ir kt. Tad, renkantis paskaitos 
temą, reikia žiūrėti ne į pripuolamai pasitai- 
kiusią minti, bet i savo žinias. 

Pasirinkę paskaitos temą ir patikrinę, kad 
ši tą apie tą dalyką žinome, ieškome savom 
žiniom papildyti medžiagos. Tą reikalingą 
paskaitai medžiagą surasime knygose ir lai- 
kraščiuose. Kurioje knygoje ir kurių metų 
laikraštyje ieškoti medžiagos savo paskai- 
tai, tai yra sunkiausias klausimas. Kai turė- 
sime reikalingų žinių šaltinius, tai paskaita 
parašyti netaip jau sunku. 

Sakysime, pasirinkome paskaitai temą: 
„Mūsų literatūra“. Tuoj imame laikraščius: 
„Jaun. Draugą“, „Viln. Rytojų“ ir kitus, ieš- 
kome ten, gal buvo kada nors tuo klausimu 
rašyta. Apie vieną, pav. Valančių, rasime „Jau- 
nimo Drauge“ 1934 m. 11 numery, apie 
Maironi—1928 m. numery, apie Šatrijos Ra- 
ganą „Viln. Ryt.“ 1930 m. numery ir t. t. 
Surenkame tuos numerius ir pasiskaitome. 


"Bet dar tuo nepasitenkiname, ieškome kitur— 


knygose. Pav., lietuvių literatūros vadovėly ir 
kitose knygose. Tačiau, naudojantis knygo- 
mis, reikia būti atsargiam. Pirmiausia turime 
žinoti, ar tos knygos yra tikrai naudingos, ar 
jos gali mums tikrai padėti susipažinti su rū- 
pimu klausimu. . 

Ir taip surankioję kuo daugiausia medžia- 
gos, atliekame dar tik pusę svarbaus darbo. 
Dabar pradedame antrąją pusę — imame ra- 


MŪSŲ SODŽIAUS VEIKĖJAI 


Liet. Šv. Kaz. D-jos Musteikos (Mar- 
"cinkonių vals.) skyriaus valdyba. 
Iš kairės dešinėn sėdi: A. Miškinis — 
iždin., T. Šeštavickas—pirmin., K. Miš- 
kinis — rev. kom. narys. Iš kairės de- 
Šinėn stovi: K. Miškinis—vice-pirmin., 
J. Averka rev. kom. narys, A. Vilčin- 
skas—knyg., V. Gaidys — sekretorius. 

šyti. Pradedant rašyti, pirmiausia reikia su- 
daryti paskaitos planas. Planas yra labai 
svarbus dalykas, be jo nieko rimtesnio re- 
galima sukurti. Jis gali glūdėti mūsų mintyje, 
bet galima jį, ir net naudingiau, parašyti pc- 
pieriaus lape. 

Plane turi būti trys pagrindinės dalys: 
Įžanga, dėstymas ir užbaiga. |žangoje pasisa- 
kom, kodėl tą paskaitą rašom, supažindinam 
su paskaitos svarbumu, aktualumu, iškeldami 
pagrindinius paskaitoje gvildenamus klausi- 
mus. Įžanga paprastai būna trumpa. Išdėsty- 
me mes plačiai kalbame apie pasirinktą da- 
lyką. Užbaigoje darome išvadą. Užbaiga taip 
pat būna visai trumpa. 

Naudodamiesi knygomis, negalime visko 
iš jos nusirašyti. Daug ką reikia atpasakot 
savais žodžiais. O jei ką norime taip para- 
šyti, kaip yra knygoje arba savo tvirtinimą 
paremti autoritetu, kad tas ir 'tas autorius 
taip sako, tada turime išrašyti visą sakini 
ištisai pažodžiui ir padėti jį kabutėse, tai rei- 
škia, kad yra svetima nuomonė — citata. Be 
to, rašant rimtą paskaitą, reikia pažymėti 
skliausteliuose, iš kur ta citata paimta—para- 
šoma veikalo pavadinimas, autorius ir veika- 
lo puslapis. 

Paskaitą rašant, naudojamasi keliomis ir 
keliolika knygų. Tačiau galima naudotis ir vie- 
viena knyga, bet reikia žiūrėti, kad neišeitų 
grynas nuorašas. 

Žinoma, galima padaryti nuorašas arba 
knygos santrauka, bet įžangoje. reikia pasa- 
kyti, kad nurašyta arba sutrumpinta. Daryti 
veikalų santrauką yra taip pat naudinga, bet 
jau tada vadinasi knygos referavimu, atpasa- 
kojimu. 

Parašius paskaitą, reikia ją visą gerai per- 
skaityti, ištaisyti ir paskui švariai perrašyti, 
kad skaitant netektų užkliūti ir mikčioti. Skai- 
tant paskaitą susirinkime, reikia skaityti iš 
lėto ir balsiai. 

Patartina būtų, kad kiekvienas skyriaus, 
o ypač valdybos narys, pamėgintų patys pa- 
skaitas rašyti. Žinoma, pradžia bus sunki ir 
netobula, bet parašęs vieną — kitą paskaitą 


MUSŲ JAUNAS KOMPOZITORIUS 


Julius Sinius, gražiai pasireiškęs savo 
kūryba, kurią jau labai aukštai įvertino 
netik lietuvių, bet ir kitataučių spauda. 
ių metų 16-tojo vasario iškilmėse Vil- 
niuje turėjo buti grojami jo veikalai 
„Lietuvių liaudies simfonija“, „Kantata 
vasario 16-j>i dienai“ ir kita. 


žmogus pasijus tikrai sugebąs rašyti ir pa- 
matys, kiek daug įvairių žinių duoda toks sa- 
vistovus darbas. 

Gera būtų, kad mūsų liaudies švietėjai 
išmokytų, ypač gabesnius jaunuolius savisto- 
viai dirbti. Skaityklos vedėjas čia turėtų stoti 
universiteto. profesoriaus rolėn. Išdalinti skai- 
tyklos lankytojams ivairias paskaitų temas, 
nurodyti, kaip rašyti, kur ieškoti medžiagos 
ir rašantiems duoti patarimų. Kai paskaita 
parašyta, perskaityti su autorium, pakritikuoti, 
nurodyti geras ir blogas paskaitos puses. Ge- 
resnės, stropiau parašytos paskaitos, tiktų sky- 
rių susirinkimams. 

Tad pamėginkim ir šį švietimosi būdą ir 
duokim pačiam jaunimui išnaudoti savo kū- 
rybines jėgas, o būkim tikri, kad taip padir- 
bėjęs jaunimas sparčiau žengs šviesos keliu. 

Romuvietis. 


aÅ Bendro Bendro darbo draugui, mūsų laikraiščio fotokorespondentui Antanui Atroškoi, sukū- | 
rusiam su p-le Emile Kardelyte lietuviškos šeimos židinį, linkim daug laimės ir džiangsmo | 

„Jaunimo Draugo“ Redakcija. 

NEUJORKO DANGORAIŽIAI 


Amerika — rekordų šalis. Čia kate jos aukščiausius namus, dangoraižiais vadinamus. 


DIDVYRIS VAINPO 


(Kinų padavimas). 


Lao-Janas šiandien visas aukso spalva žėri. 
Saulė leidžiasi. Geltonasis kraštas prašvito 
skaidriomis  varsomis. Danguje liepsninga 
šviesa. Geltonose dulkėse skęsta keistos 
šventyklos. Kažkur plaukia triukšminga mi- 
nia. Geltoni veidai, ilgos juodos kasos siū- 
buoja i visas puses. Nuskustos galvos švie- 
čia, it įkaitintas metalas. [simaišiau i tą tylu- 
mą ir atsidūriau dideliame teisingumo kieme. 

Prie teismo salės stovi nejudėdami karei- 
viai. 

— Kas ten šiandien yra? — klausiu paži- 
stamą. 

— Šiandien kankina garsųjį didvyrį Vaihpė 

— Kodėl nieko negirdėti? 

— Vainpo, tur būt, ir pragare nesuriktų. 
Juk jis nėra plėšikas. 

-— Nieko apie ji negirdėjau,— atsakiau. 

— Jis yra, tartum, mūsu didvyris. Ciesc- 
riaus Bogdiehano valdžia seniai jo ieškojo 
ir, rusų padedama, sugavo. Jis yra tikrasis 
liaudies didvyris. Visą gyvenimą kovojo už 
liaudi. ir laisvę. Sugavo jį beginklį, kada jis 

atvažiavo pas savo draugą rusą, šis EE 
ji Kinijos ciesoriaus valdininkams. 

lėjome i atvirą teismo ir tortūrų salę. ZŽe-- 
mžje guli Vainpo. Kojos sukaustytos. Rankos 
atsuktos į užpakalį ir geležimis surakintos. 
Buvo pertrauka. Sugautasis sunkiai vaitojo. 
Valdininkai ramiai rūkė pypkes. Priėjau prie 
Vainpo. Jo veidas buvo pabalęs, akys, kurio- 
se buvo matyti didis skausmas, žėrėjo, it an- 
glys, krūtinė aukštai Kilnojosi. 

— Prakeikti bukite vergai ir vergų vaikai, 
išdavikai, šunės, laižantieji engėjo botagą. 

Kareivis spyrė jį. 

Vainpo atsigręžė. Šimtai akių žiūrėjo į jį--. 

— Vainpo! — pasigirdo balsas. 

Pravėrė blakstienas. 

— Ar pasiųsti žinią į Či-Fu pas tavo mo- 
tiną ir broli? 

— Mano Motina — Kinija, o broliai — jūs,- 
pzvargę jos vaikai... | 

Ir pradėjo kalbėti su nepažįstamu. 

— Kas yra gyvenimas... Keistą kelione: 
likimas skiria gėlei ar medžiui... Tortūrų įran— 


"kiai, 
dinčiu medžiu, o iki kraujo plaką mane bo- 
tagai išpiauti iš odos kokio nors kantraus 
„asilo. Ar galima gyvenime ką nors be laisvės 
ir gerumo vertinti. Prakeikimu yra vergų kan- 
"trumas. Tiesą pažįsti tiktai kovoj. Mėgstu la- 
biau arkli, kurs meta nuo savęs vergą, negu 
asilą, kurs ji kantriai neša. Ir jūs vaikščiojate, 
"kaip asilai. O jūsų yra daug labai daug. Jūsų 
darbo ir skriaudų vaisiais minta ciesoriaus 
valdininkai, o kad iš visų jūsų kasų nupinti 
vieną galvą, o iš visų liaudies rankų vieną 
"kumštį — pranyktų skriauda. Mano drauga, 
atsiuntė į kalėjimą nuodų, kad galėčiau ra- 
miai nesikankindamas numirti. To nenorėjau, 
mano kančia tai mažas skriaudos grūdelis, 
o jei jos vaizdas sukelia širdyse didvyrių žy- 
mes... laiminu savo tortūras. Aš išmokysiu, 
kaip reikia už tėvynę mirti, o kai sugebėsite 
"taip ramiai kęsti tortūras ir mirties grąsini- 
mus — Kinija bus laisva ir teisinga. 

Užgaudė trimitai. Budeliai nutvėrė Vainpo 
ir vėl pradėjo tortūras. Jo rankas pririšo prie 
pradėjo diržais čaižyti jo kūną... Trūko oda, 
pasipylė kraujas. Tortūruojamas didvyris ty- 
lėjo. Valios tvirtumu sulaikė skausmą ir jo- 
"kic žodžio neištarė. 


VINCAS KUOLAITIS 


Neraudok, girele 


Vai neraudoki tu, girele, 
Visų likimas juk sunkus. 
Sunki ir mano juk dalelė, 
Su daina joju į laukus. 


Ir tave blaško šiaurės vėjas, 
Siubuodamas senas pušis, 
Ir mane skausmas palitėjo 
Ir graužia mano širdį vis, 


Gana dejuoti tau, giruže, 
Gana. Nei verki nei liūdėk 
dr neklausyk, kaip vėjas ūžia. 
Ir tu, kaip aš, tyliai kentėk... 


kurie mane kankina, -buvo kitados žy- ` 


Krito 


„Teisėjas davė ženklą ir visi nutilo. 
apgaulingas klausimas. 

— Vainpo, ar. turėjai bendradarbių? 

— Turėjau. 

— Išduok juos. 

— Kaip aš galiu juos išduoti. Jų tiek, 


kiek šioje šalyje kilnių širdžių, kiek nakčia 
skrisdamas vėjas nutveria vaitojimų. Jeigu 
mano kraujo lašų skaičių padauginsime iš 
šios šalies grūdų, tai gausi A koki. tu 
nori sužinoti. 

Įšėlęs teisėjas davė ženklą. Budeliai pra- 
dėjo naujas tortūras. Vainpo gyslos trūko 
it siūlai. Dar būtumėm galėję žiūrėti į bude- 
lių auką, jei Vainpo būtų bent žodį ištaręs. 

Pabėgome. : 

Vakare mieste pasklydo kalbos apie di- 
dvyrišką Vainpo mirti.žKada nutortūruotą be- 
jėgi kūną nuėmė nuo kartuvių, buvo dar ja- 
me gyvybės ženklai. Gailestingas žmogus pa- 
davė dar vyno lašelį. Vainpo alsigavo ir, 
sukaupęs paskutiniąsias jėgas, tarė: 

— Geriu už savo budelių sveikatą... Jie Ki- 
nijos laisvei padarė daugiau, negu kuris nors 
jūsų. Broliai, paskutinę savo gyvenimo minutę 
prašau jus: pasakokite visiems mano tautie- 
čiams, kad Vainpo kentė ir mirė už juos, už 
jų tėvynės laisvę. Alfas. 


VINCAS KUOLAITIS 


Nenusimink 


Nenusimink, brolau lietuvi, 

Kai širdį skausmas tau suspaus 
Daina pasaldink kartų būvį... 
Ji liūdėsy tave užjaus. 


Nenusimink, draugai jei tavo 
Apleidę kryžkelėj pabėgs, 
Tasai laimingas, kurs ragavo 
Kartumo iš kančių taurės. 


Nenusimink, kad vargas didis 
Užgriaus gyvenimo takus, 
Viltis skaudžias žaizdas išgydys 
Ir išsklaidys tamsius rūkus. 

PASAKA APIE JUOZAPĄ IR BENEDIKTĄ 


Gyveno du kaimynai: vienas Juozapas, 
kitas Benediktas. Abu buvo pagyvenę ūki- 
ninkų sūnūs, nevedę ir abu vieną vasaros 
vakarą keliavo kaimynijos pievomis. 


— Juozapai, — peršokęs per žolių prižė- 
lusi griovį, sušuko Benediktas. — Kur tu va- 
kar buvai? 


Jis mirktelėjo kaire akim ir „judriais pai 
tais pasuko ūsus. 

— O kur gi būsi. Galima sakyt — niekur. 

Šviesūs plaukiai lindo iš po kepurės. Di- 
deli, platūs pečiai ir kietas sprandas svilo 
saulėje. Atsegti lininiai marškiniai nekliudė 
kūnui apsitraukti variu. 

Benediktas ištraukė iš dantų pypkę ir ati- 
džiai pažiūrėjo i draugą. Paskui pasilenkė, 
nusiraškė smilgą. Pertraukęs kandiklio vidu- 
riu, dar kartą ibedė akis, palingavo galva i 
vėl pradėjo rūkyti. 

= Juozapas paraudo. Jis nusišluoštė nosine 
prakaitą, pačiaudėjo ir pradėjo švilpti. 

— Girdėjau... Bet nepadaryk kvailystės, — 
Benediktas numojo ranka, o kai baigėsi pie- 
vos ir prisiartino prie Juczapo POOS jis 
sušuko. prie klojimo durų: 

— Vakare eisim žirniautų, jei ateisi. Dau- 
jočiuose jau aną nedėldieni rinkę ankštis. 
Sako, jų laukuose greičiau prinoksta negu 


musų. 
Jis atmaukė kepurę, pažiūrėjo i saulę ir 
lėtais žingsniais atsitolino, dingo užu sodo 


medžių. Jo sodyba anapus kelio, ir šviesią 
dieną galima matyti, kas viduj darosi. Kaf 
nori Juozapas ką nors pasakyti kieme sėdin- 
čiam Benediktui, pabeldžia į stiklus ir susti- 
prina balsą. Benediktas atsistoja ties slenkš- 
čiu ir švilpia. 

Jų laukai, kaip dvi gretimai tekančios upės, 
plaukė ligi pačių dvaro pievų. Juozapo žemės. 
pušys šakom susisiekė su Benedikto mišku- 
Voverys dažnai išokdavo svetimo lazdyno 
riešutų pasivaginėti. Gyvatės ir žalčiai, ku- 
riems nerūpi nuosavybės ribos, slinko ištisai 
mišką ir gąsdino gyventojus. Paukščiams 
skraidyti matininkas taip pat nebuvo paskyręs 
vietos. Jie plasnojo laisvi, sukosi viršum mė- 
džių, krykštavo. Kai papūsdavo stipresnis vė- 
jas ir miškas pradėdavo ošti, paukščiai dar 
labiau krykšdavo. Tokiu metu žmogų apsiau- 
bia klaikumas. Ir Juozapas su Benediktu miško 
ošime pajusdavo kažkokią paslėptą galią, kuri 
paraližuoja jausmus ir kelia juos nuo žemės. 
Stiprus uogienojų ir sakų kvapas svaigino 
kaip spiritas. 

— O, o, o! — šaukdavo giedros metu Be- 
nediktas, prisiglaudęs prie burnos pirštus. 

-— Aū-ū-ū! — atsiliepdavo Juozapas. 

— O! o! ol — pamėgdžiodavo miškas. 

Ir eidavo jie per mišką, nusiėmę kepures, 
braukdami nuo kaktos prakaitą. Linkdavo 
samanos po kojom, lūždavo žagarai. Vie- 
tomis nuspirdavo raudonikio ar baravyko 


JAUNIMO BURYS 


Liet. Šv. Kazimiero D-jos 
skyrius Čižiūnuose (Rim- 
šės vals.) Šio skyriaus 
"nariai —pavyzdingi kovoto- 
jai už šviesesni rytojų. 


galvą, o užmynę slidų ropuoni, pasišokėdavo 
kaip nuo ugnies. 

Audros metu miškas ūžia kaip malūno 
sparnai. Tada baugu vienam glūdėti po šakų 
kepure. Benediktas dažnai rasdavo savo da- 
lion igriuvusią Juozapo puši. Dažnai ir Juo- 
zapas negalėdavo praeiti ribos pramintuoju 
taku: Benedikto eglė būdavo skersai užlūžusi. 
Jie gaili miško kaip žmogaus: tik neverkia 
išvydę palaužtą medį. Miškas kartu su jais 
augo; jie ūsus, o miškas atžalą kartu želdė. 
Todėl ir suaugo jie i vieną minti. O Juoza- 
pas su Benediktu tai buvo kaip tas juodalksnis 
su beržu, kurie taip glaudžiai pakelėje žaliuoja. 
Jeigu derlium džiaugės, tai džiaugės abudu. 
Jeigu vaikščiojo pas mergas arba naktigonėn 
jojo — tai taip pat abudu. Ir kai anų metų 
kermošiuje pamatė, kaip Juozapo giminaitis 
pešasi su žmona, abu nutarė: kol gyvi, nesi- 
ženysim. 

Dabar Juozapas stovėjo vidury kluono ir 
šypsojosi. Rūsti Benedikto eisena išdavė ne- 
pasitenkinimą. Žinojo, kad bičiulis nemėgsta 
Jakštonaičios, kuri jau trečia savaitė neišsi- 
kelia iš Juodonių. Pusę kaimynijos mergų 
apsiuvo ji bliuskutėm ir suknelėm. Bet ar 
kaltas Juozapas, kad vieną dieną, bepiaunant 
dobilus, nulūžo dalgiakotis. Jis rūpestingiau- 
siai išvertė visas kertes, išieškojo malkinę, 
bet dalgiakočio nerado. Žvilgterėjo į dobilus: 
verkdami prašosi dalgio. Tada jis užsimetė 
ant pečių švarką ir paežiu nuėjo i gretimą 
sodybą. 

— Gal turit nereikalingą dalgiakotį: už 
dienos kitos grąžinsiu, — prašė jis. 

Kaimynė stovėjo ant klėties slenksčio ir 
barstė vištoms lesalą. Ji šūkterėjo: 


— Gal ir rasim. Bet pirma prašom užeiti 
vidun. 

— Kad labai neturiu laiko. 

— Užeik tuo pačiu, kiek turi. Nespuikink 
jau, užeik. 

Juozapas užėjo sėklyčion, kurios sienose 
kabojo šventi paveikslai. Už paveikslų kvepėjo 
ramunių ir berželio šakų puokštės. Už stalo 
sėdėjo Jakštonaičia ir siuvo. 

— Pasėdėk, pasišnekėk su viešnia, — ple- 
pėjo šeimininkė ir šlapia skepeta perbraukė 
suolą. 


GRAŽIAUSIA PARYŽIAUS BAŽNYČIA 


Šiemet suėjo 700 metų, kai buvo pastatyta ši 
Panelės Švenčiausios (Notre Dame) stilinga 
Katedra Paryžiuje. 


— Tai ką jūs čia siuvate?—pradėjo kalbą 
Juozapas. 

— Et, tokius moteriškus dalykėlius, — de- 
šine ranka patraukė į save siuvini. Paskui 
pradėjo klausinėti: kur jūs vaikštinėjat, kaip 
subatvakarius praleidžiat. Pati pradėjo pasa- 
koti, kokie linksmi vakarai būną jos tėviškėje. 
Čia šito nesą. Trečia savaitė siuvanti ir nė 
vienas geras svečias dar neatlankes. O nuo- 
bodu jai, vis dėlto, nors šeimininkai ir labai 
mieli žmonės. 

— Ne kiek čia jaunimo, — teisino Juo- 
zapas. — Nedidelis sodžius. Kiti išsiskirstę 
vienkiemiais ir eina anapus ežero vakaruotų. 

Jie prasišnekėjo beveik ligi saulėlaidos. 
Išeinant ji atsistojo, padėjo žirkles šalin ir 
palydėjo ligi vartų. 

— Kad dienos neišsineštum... Prašom daž- 
niau ateiti. 

Kitą dieną jis jau nuėjo pustyklės pasi- 
skolinti ir vėl ilgai užsisėdėjo sėklyčioje. 
Namo grįžo susimąstęs, nuleidęs galvą. O Be- 
nediktas čiulpė pypkės kandikli ir žiūrėjo 
pravėręs burną į pasikeitusi kaimyną. 

„— Tam piemeniui nevisi namie, — nu- 

sprendė pagaliau ir nuo švarko atlapų nu- 
kratė pelenus. 


Juozapas vaikščiojo po viduaslį kaip nesa- 
vas. Ir gryčia jam' dabar atrodė nepakanka- 
mai iššluota, ir sienos pajuodusios. Keturias 
dešimtis metų varstė seklyčios duris, bet tik 
dabar pamatė, kad palubėse caug voratinklių 
prikabinėta.. 

Benediktas sėdėjo ant slenksčio ir matė, 
kaip Juozapo galvos šešėlis slankioja palan- 
gėm. Ir jis juokėsi įsikniaubęs į kelius, kaip 
išdykęs berniukas. Paskui kosėjo, spiaudėsi 
"ir vėl juokėsi. 

O Juozapo troškimai taip išsišakojo, kad 
nebetilpo nykioj sodyboj. Norėjo pasidalyt su 
draugu savo širdies ištekliais, bet negalėjo. 
Nuo tos dienos, kai Benediktas Jakštonaičią 
išvadino žaliu kurkinu, Juozapas ir kojos pas 
ji nebekėlė. 

Vienam berniokui teko matyti Juozapą su 
mergina einant dobilienos pakraščiu. Vieto- 
mis kilo atolas, o virš atolo driekėsi migla. 
Tyliame ore skardėjo muzika ir tolimas mergų 
dainavimas. Jakštonaičia buvo apsisiautusi 
šilkine skara, bet plaukai pūpsojo nepridengti. 
Eidama dažnai juokės. Atmetusi aukštyn galvą 
ir ištiesusi baltą kaklą, kaip žąsinas, ji glau- 
dėsi prie Juozapo ir šnekėjo: 

— Žinai, man darosi šalta. 

— Ką? Jums šalta? Man nešalta, —atsakė 


Juozapas. | 

— Nešalta? — stebėjosi ji. — Oi, “koks 
jūs — kaip jūs nebijote šalčio. 

Staiga jis nutvėrė jos ranką ir ištiesė kartu 
su savąja. 


— Ziurėk, čia mano pievos. Jos ligi slė- 
nio nusitęsia. Ir užu slėnio dar yra mano pievų. 
— Oi, kaip man patinka jūsų pievos! 

— Jums patinka? 

— Patinka. 

— O aš maniau, kad nepatinka. 

— Kodėl? 

— Taip sau. Aš maniau, kad, jeigu aš ne- 
patinku, tai ir mano pievos nepatinka. 

— Argi aš sakiau, kad jūs man nepatinkat? 

Juozapas nutilo. Jis nusigręžė i kitą pusę 
ir pradėjo švilpti. Ilgai ilgai ėjo tylėdami. 
Migla dar labiau tirštėjo. Už kelių žingsnių 
sunku buvo atskirti, kur naktis, kur žmogus. 


TA 


— Kažkodėl man, šalta, — pasiskundė ji. 

Tada jis atsegė savo švarką ir apgaubė 
ją iš vienos pusės. ; 

Rytojaus dieną viso sodžiaus moterys tu- 
rėjo ko šnibždėtis. Atėjusios žiūrėjo siuvėjai 
i akis ir laukė, kad paraudonuotų. Bet ji 
buvo rami ir vienodu greitumu suko mašincs 
ratelį. 


— Ruoškis pajauniuos, Benediktai! — šū- 
kavo kai--ynai. — Paskutiniai užsakai baigias. 
Metas jau kumeli iššukuot, karčius apkirpt. 

— Et, ką jūs čia! — Benediktas mosavo 


rankom ir siurbė pypkę.—Sumanė, mat, pien- 
burnis. 

Ką čia pienburnis... Vyras jau gana paau- 
gęs. Sveikam irgi būt ne pro šali isigyt žmo- 
nelę. Negi taip ir mirsi su vainikėliu. 

Vestuvių dieną jis sėdėjo prie lango ir 
žiūrėjo į Juozapo langus. Bernai ir mergos, 
išsiprausę ir susišukavę, klykavo viduasly, 
o kieme žvengė arkliai ir pasagom kapojo 
žemę. Kai jaunieji visiškai susiruošė, Bene- 
diktas nebeiškentė ir išėjo kieman. Linksmi, 
patenkinti veidai grūdosi į važį. Vestuviniai 


skambalai skambėjo neseniai pasnigto sniego 


plotuose. 

Juozapas, pamatęs savo draugą, nusiėmė 
kepurę ir žemai palenkė galvą. Linkterėjo ir 
Benediktas. Paskui visas pulkas pasipylė kaip 
dulkių debesys ir nuskambėjo kaip audra. 
Vyrai ir moterys, pasilikę kieme, mosavo bal- 
tom skepetaitėm ir šaukė: | 

— Laimingo gyvenimo! Laimingai su- 
grižkit! | 

— Tik Benediktas ilgai stovėjo kieme ir 
ramiom akim žiūrėjo i sniego baltumas. Jo 
ausyse tebeskambėjo vestuvinė muzika. Kai 
paskutinis varpelio aidėjimas atsitolino ir 
dingo šile, jis išsitraukė iš burnos pypkę ir 
nusispiovė: 

— O gal gi ir seksis gyvenime... Gal gl... 

Taip išsiskyrė du ūkininkai, pagyvenę ūki- 
ninkų sūnūs, kurių laukai, kaip dvi tekančios 
upės, plaukė ligi pačių dvaro pievų. Juozapo 
žemės pušys šakom susisiekė su Benedikto 
mišku ir voverys dažnai įišokdavo svetimo 
lazdyno riešutų pasivaginėti. Bet ar susitiks 
taip, kaip seniau susitikdavo, Juozapas su 
Benediktu — vedes senbernis su nevedusiu 
senberniu? Zobarskas, 

MŪSU AMATININKAI 


Vilniaus Lietuvių Amatininkų 
Draugijos narių būrelis. 
Vidury sėdi D-jos Globėjas 
p. K. Stašys. Antras nuo jo 
i dešinę D-jos pirmininkas— 
p. J. Uškevičius. 


Sese, pasimelski už laime Lietuvos... | 


Girdėti griaudžiančios kanuolės. Vienos iš 
Rusijos, kitos iš Vokietijos nešioja mirtį į 
priešininko pusę. Ir Visa mirtis eina per Lie- 
tuvą. Per jos laukus ir pievas, per kalnus ir 
klonius, per miškus ir sodybas. Stebisi gam- 
ta, ko reikia šitoms neišmatuojamoms galy- 
bėms. Stebisi ir laukia atsakymo. Atsakymo, 
kurs išaiškintų, kodėl lietuvių sodybos išar- 
dytos, kodėl kanuolėmis išarti laukai. Ar nu- 
sikalto kuo supančiuotoji Lietuva? Ar liki- 
mas ją nori į amžių kraštą palydėti? Ar ke- 
liai saulėn, keliai visų kruvinom širdim pra- 
kaitu ir ašarom nutiesti dabar jau neįmanomi 
lietuviams? 

— Kodėl, galiūnai, mane taršote ir dras- 
kote? Aa 

Klausė lietuvių širdyse gąlūdėdama kan- 
trioji Lietuva. 

— Ar maža jums savųjų ir manųjų sūnų 
pralieto kraujo?.. 


Kardai į kardus atsimušę atšipo ir vėl su- 
lindo į makštis rūdytų, kol juos pašauks val- 
dovų balsas. 

Kaip pasvirusių eglių, senųjų motinų aša- 
ros užliejo per ketverius metus liepsnojusią 
pragaro ugni. 

Po visą Lietuvą skersai ir SADA aidėjo 
laisvės dainos: | 


„Lietuviai esame mes gimę! 

Lietuviai norime ir būt!... 

Kaip ąžuol's drūt's prie Nemunėlio, 

Lietuvis nieko neatbos!...“ 

Ir dainos sujudino nevieną užkietėjusią 
širdį. Pagimdė laisvės norus, pagimdė bran- 
gųji jos atpirkimą. i 

„Jau slavai sukilo. Nuo Juodmario krašto 

Pavasaris eina Karpatų kalnais... 

Tuo tarpu senosios Lietuvos dvasia i sū- 
nų širdis prakalbėjo: 

— Pas jus dar žiema. 
visas kraštas. Speigais sukaustytas. 
čiuotas ledais. 

Drebėjo ašaros akyse. Širdys ugnim liep- 
snoti pradėjo. Nors siautė visokių krypčių 
vėjai, nors kando šiaurys kaip pasiutęs, kiti 
nors staugė išalkusiais vilkais, sujudo karštų 
širdžių. diktuojamos rankos ir prieš engėjus 
už savo krašto laimę atstatė plieno durtuvus: 


Sniegu apklotas 
Supan- 


Vakaro prieblanda. 
Dangus. raudonoms spalvoms nubučiuoja 
suįrusią sodybą. Kurioje žmonės išvarginti. 
Išvarginti amžinų trenksmų, gaisrų, nesupran- 
tama kalba koliojimų, svetimų rankų dūžių 
kantrumu užkietėjusius veidus. 
Iš sodybų išeina du keleiviai. L 
Vienaš jų sulinkęs. 


73 


Gal vargo neleidžiamas išsitiesti, o gal 
gailiųjų ašarų lenkiamas prie žemės. 

Kitas, kaip sfinksas Egipto tyrlaukiuose 
saugąs amžiną tylą, išdidus, giliai susimąstęs. 

Jis eina į priekį. Ir žiūri į priekį. Už sa- 
vęs palieka ištroškusius laisvės. Palieka tė- 
vus, gimines, kaimynus. Net „sudiev“ visiems 
pasakyti nesuskubes. 


Pagirėj, kur daugelis kelių į tolimas šalis 
išsikryžiuoja, kur liūdnas stovi medžio kry- 
žius, pakrypęs, kaip vienas šių keleivių,—su- 
stojo abu žmonės. 

Jinai prisiglaudė prie jo, kaip vėjo blaš- 
komas lapelis, kai rudens metą atplėštas nuo 
šakelės, drebėdamas prie žemės krūtinės pri- 
siglaudžia. Suvilgė ašarom jo pasirižimų pil- 
ną krūtinę. Ir buvo žemės nusiminimu nusi- 
minusi. Nors pavasario vėjelis švelnutis, kaip 
šilko skraistė plevėsuodamas pūtė, nors de- 
besėliai buvo raudonais saulutės buūčiniais nu- 
žymėti, ji negalėjo pralinksmėti, ir jos širdu- 
žė İr jos lūpos neistengė tada dainuoti. Nors 
visuomet ji, kaip girių lakštingala ar kaip rai- 
boji gegelė, visų ausims dainelių pridainuo- 
davo, pričiulbėdavo, prisuokdavo. 

O jis, nors neišmatuojamu skausmu: turė- 
jo „suvarstytą širdi, jos gilius atodūsius ir 
ašarų birėjimą išgirdęs, taip tarė: 

— Mergužėle, sese, pasimelski 
už mano laimę, už mane, 
žinai, sunki dalia apsėdo, 

o melstis nebegaliu, ne. 

Jaunystės prisiminimai visokiom plašta- 
kėm lakiojo po jo galvą. Jis vėl prabilo: 

— ... Ir mano giesmės nebetokios, 
kur dainavau seniau. 

Tolumoje buvo girdėti kanuolių griausmai, 
atrodė, perkūnas norįs pykčiu sudaužyti ir 
sudeginti visą pasauli. Jis vėl kalbėjo: 

— Įsisukė i širdį meilė 

ir prinešė dyglių — 

man kūdikystės dienų gaila — 
sugrįžti negaliu... 

Merguže, sese, pasimelski 

už mano laime, už mane, 


S—-———  ——— ———= m—————=—- m ë Ñë Á 


aš melstis nebegaliu, ne. 
Ir laiko neturiu... 
Jis nuėjo. O ji pasilikusi suklupo prie 

pakrypusio kryžiaus ir ašarom nuplovė visą 
jo liemenį. 

Tolumoje buvo girdėti kanuolių griausmai... 
Atrodė, perkūnas norįs pykčiu sudaužyti ir 
sudeginti visą pasaulį. 


Savanorių sustojimo ir regirstravimo pun- 
ktas. 

Jis atėjo. Atėjo daugelis iš įvairių Lietu- 
vos kampelių artojų sūnų. Visi jie paliko: 
alpstančias motinas, bevilčiai nuleidusius ran- 
kas tėvus, skausmo ašaromis pravirkusias jau- 
nas mergužėles. 

I daugeli jų susirinkusių uniformuotas ka- 
rininkas pasakė ilgą kalbą. Visų veidus nu- 
dažė drąsos ir pasiryžimo varsomis, visų šir- 
dims idiegė meilės ir vilties kibirkštėlę. Pa- 
baigė kalbą šitaip: 

— Broliai! Daug amžių mūsų Tėvynės pa- 
dangėse buvo naktis be aušros. Daug amžių 
miegojo Vytauto Didžiojo garsioji Lietuva, tik 
vardas jos buvo palikes. Daug amžių mes ne- 
šėme sunkią verguvės naštą, kentėme priespau- 
dą ir išniekinimus. Dabar, kada mūsų kaimynai 
vienas kitam suka galvas, laužo išdidžius spran- 
dus, metas mums užimti atitinkamas pozici- 
jas, kad savo darbais irodytumėm: neveltui 
mus Motina Tėvynė išūgdžiusi, ne veltui lie- 
tuvio vardu pakrikštijusi. Mes, Vytautų ainiai, 
eikime jo šviesiuoju, pergalės kalavijo nužy- 
mėtu keliu! 

Baigęs su kiekvienu pasisveikino, broliš- 
kai pasibučiavo ir tarė: 

— Rytoj išvažiuojame į mūšio lauką. Ry- 
toj pradėsime laužyti Lietuvą prislėgusį ledą. 
Jau daugelis jūsų brolių tai dirba. Prakaitu 
ir kraujo lašais senuolių papročiu laisto Lie- 
tuvos žemele. 

Visų krūtinės atsivėrė. Ir lūpos paleido 
sutartinį: 

— Valio! Valio! Valio! 


Traukinys nešte nešė daugeli jaunų vyrų 
į kovos lauką. Nešė ten, kur jiems visiems 
buvo lemta: arba žūti nuo priešo kulkų ir 
patrankų šovinių skeveldrų, arba išeiti laimė- 
tojais ir grąžinti Lietuvai seniai išsvajotąją, 
seniai lauktąją, dainomis išdainuotą, pasako- 
mis išsektąją laisvę. 

Visi jie garsiai kalbėjosi, dainavo. 


Vienas ištraukė iš savo kelionės maišo ar- 
moniką ir pradėjo ją zirzinti. Kiti pritarė dai- 
nos žodžiais bei sušukimais. Ir bėgo pro at- 
darą vagono langą graži sutartinė. Bėgo per 
lygų lauką, plačiąsias pievas, žaliuosius miš- 
kus; bėgo į išardytas sodybas; guodė moti- 
nėlių sengalvėlių nuliūdusias širdužes, šluo- 
stė jaunosioms mergužėms gailiąsias ašarė- 
les, skaidrino raudonus veidelius. 

„Aš parnešiu sau iš prūsų, 
plieno kardą kietą, 
tau, sesyte, šilko skarą, 
diržą auksu lietą...“ 
O traukinys dejuodamas bėgo lygiuoju ke- 
nešė tukstančius jaunų gyvybių, nešė 
i mirties ar gyvybės lemiamą mūši. 

Pakelėse, kur daug kelių susikryžiuodavo, 
stovėjo pakrypę kryžiai. Atrodė, ir jie liūdi. 
Liūdi, gailėdami šių jaunų gyvybių. 

O traukinys dejuodamas vis bėgo lygiuoju 
keliu, nešė tūkstančius jaunų gyvybių, nešė 
į mirties ar gyvybės lemiamą mūši. 


liu, 


Jie brido per balas ir klampynes. Vis šau- 
dydami į priešo pusę. Tai guldami į šlapią 
žemę, tai keldamiesi. Jų eilės retėjo 4566-15 


TTT 


ANGLIJOS KARALTAUS LAIDOTUVĖS 


užpakalio prisivydavo juos kiti, vos tik sure- 
gistruoti ir atvežti savanoriai. O kai ir šie ke- 
lias dienas po klampynes pabraidydavo, at- 
rodė nepanašūs i gyvus žmones. Veidai buvo 
apžėlę tankia barzda, apdrėpti purvu, surai- 
žyti medžių šakų ir duriančių vielų, apteškę 
raudonu krauju. Bet nematyti juose nusimi- 
nimo šešėlio, neižiūrėti nepasitenkinimo tuo 
ar kitu vadų įsakymu. Visi jie šypsosi, visi 
viens kitą gelbsti. Sakytum, ne kareiviai, bet 
vienos motinos sūnūs, savu nesutikimu josios 
širdies įžeisti nenorį. Tuo tarpu jie tik sava- 
noriai. Taip. Savanoriai. Daugelis išėję iš namų 
net motinai verkiant, ar tėvui rūsčiai keikian- 
tis. Išėjo į kovą dėl Lietuvos laisvės. 


i Vokietiją. Prie 
kurio vagonų riebiomis raidėmis buvo para- 
šyta „Nach Berlin“ (i Berlyną). Daugelį metų 
jisai Lietuvos turtą vežė į Vokietijos gilumą, 
tūkstančiais išgabeno Lietuvos vyrų. Dabar 
tuščiomis vos suskubo pasprukti. Kaip vagis, 
kai ji šeimininkai nuo klėčių su šunimis nu- 
veja. Tylomis. Be riksmo. Išlėkė jis. Išlėkė 
į užpakalį net neapsidairydamas. Nes jautė 
jėga didi užaugusi ir jį išvijusi. 


Paskutinį traukinį išvijo į 


Jurgio V kūnas karališkoj koplyčioj. Prie karsto garbės sargyba. 

Kovos lauke laimėjo keletą patrankų, kru- 
vas šovinių. Apsuko- jas atgal ir paleido 


į priešo pusę nesuskaitomą kieki smūgių. 


Drebėjo nuo jų. bermontininkų širdys. Juk ir 
priežodis sako: Labiausiai skauda, kai savas 
šuva ikanda. 

Dainuodami jie nešė šaliai laisvės vėliavą. 
Nešė ją aukštai iškėlę. Nešė ją savo krauju 
ir prakaitu nužymėtą. 

Lietuvos girios galingiau ošė. Pasijuto, 
kad priešo kirvio smūgiai daugiau jų nelie- 
sią, neretinsią. Net kelių purvas išdžiūvo, 
tarsi, norėdamas palengvinti kovose išvar- 
gusiems saviesiems pargrįžimą. Keliais vis 
traukė dainuodami savanorių pulkai. Juos vedė 
uniformuoti karininkai. Visokių buvo: ir raitų, 
ir pėsčių. Grižtantiems visa didelė ir plati 
Lietuva plojo nuo darbo pūslėtom rankom ir 
garsiai šaukė: : 

— Valio! Valio! Valio! 

„O pulkai savanorių ir rinktinės kariuome- 
nės ėjo koja kojon, žingsnis žingsnin, petys 
petin. Ejo ir taktui dainavo. Dainavo džiaug- 
smo lūpomis. 

„O Lietuvos kareivėliai 
niekad nedejuoja... 
Marš! Marš! kareivėliai!“ 

Toli aidėjo jų balsai. Visai Lietuvai nu- 
metę verguvės pančius, grižo jie pas savuo- 
sius tėvus, brolius, gimines, įpažistamus kai- 


JONAS ČEKAUSKAS 


mynus. Grįžo ‘pas jaunąsias mergužėles jų 
širdužėms neramioms suraimninti. 


Ji sulaukė ji. Džiaugsmo ašaromis abu 
apsipylė. Ir vėl nuėjo į pamiškę ties kryžkele 
prie pakrypusio kryžiaus. | 

Jis jai kalbėjo: 

— Merguže, sese, pasin:elski 
už laimę Lietuvos visos, 

už sūnus mirusius karo lauke, 
kovojusius dėl jos. 

Ir ji atsiklaupė. Meldėsi visa širdim, visais 
atodusiais. Meldėsi laimės svaiguliu girta. No- 
rėjo keltis. Jis ją sulaikęs prašė: 

Merguže, sese, pasimelski 
už mano laime, už mane, 
Žinai, džiaugsmai mane apsėdo, 
net melstis nebegaliu, ne. 


— - -—-—-—— -—- ————+-  —-————— "ë [— 


„Ir mano giesmės nebetokios, 

kur dainavau seniau. 

Isisukė i širdi meilė, 

vainikų prinešė kvapių — 

man kraujo, prakaito negaila — 

Žinau, kad laimės eisime keliu... 

Atsiklaupė ir jis. Pažiūrėjo į prikaltą Kristų. 
Jo krūtinė buvo ietim perverta. Ir nulenkė 
jis savo galvą Jam. Nulenkė taip, kaip karei- 
vis nulenkia mylimam vadui, atnešusiam iš- 
ganymą savajai tėvynei. 
Anicetas Šernas. 


Jaunimui 


Ei, jaunime, skaisčiažiedi, 
Tu troškimais dangų sieki, 
Vilties, meilės giesmes giedi, 
Tad kilniais darbais žibėki. 


Ei, jaunime, kilniadvasi, 
Vargo skausmo tu neboji, 
Tik per darbą tu atrasi 
Tikrą kelią i rytojų. 

Ei, jaunime, didžiajėgi, 
Siūsk į darbą jėgos mintį, 
Ji nušvies tau platų kelią, 
Eisi laimės žiedų skinti. 


Ei, jaunime, stok i žygį, 

Te išnyksta senos klaidos; 
Tinginystės raukim dygjį, 
Nes tik darbas laimės laidas. 


Lietuvių raidynas 


Daugelis senovės tautų turėjo savo rai- 
dynus. Vienas jų turėdavo nuosavius, kuriuos 
vartodavo tik pačios, kitos turėdavo bendrus; 
kurie buvo vartojami daugelio tautų, trečios 
skolintus bei pasisavintus. 

Svarbiausi senovės raidynai, kuriais dau- 
gelis: ir dabar dar tebesinaudoja, tai žydų, 
graikų ir. lotynų. Tačiau apie VI amžių po 
Kristaus gimimo du slavų misijonieriu šv. Ki- 
rilas ir šv. Metodijus išrado raidynus slavams. 
Tie raidynai buvo pavadinti: „glagolica“ ir 
„kirilika“. Jie buvo vartojami rytų išpažinimo 
bažnyčiose—cerkvėse. Iš jų išsirutuliavo da- 
bartinis rusų ir kitų slaviškų tautų raidynas. 

Iš lotynų raidyno išsivystė gotiškasis rai- 
dynas, kurį vartoja vokiečiai. Tačiau daugu- 
ma - tautų ir nūdien tebevartoja lotyniškąji 
raidyną todėl, kad jis yra patogiausias ir ra- 
šyti ir spausdinti. Be to, lotynų raidėmis yra 
surašyti ir svarbiausi mokslo, meno ir litera- 
tūros veikalai. 

Lietuviai, kai sukūrė savo galingą valstybę, 
XIV amž. pradėjo vartoti savo raštuose šv. Ki- 
rilo ir Metodijaus raidynus ir slaviškąją kalbą. 
Si slavų itaka todėl skverbėsi i Lietuvos Ku- 
nigaikštijos gyvenimą, kad ši pastaroji buvo 
užkariavusi ir prijungusi labai daug gudų ir 
rusų žemių. Be to, jos valdovai turėjo net 
šeimos santykių su rusais kunigaikščiais. 
Daugelis Lietuvos valdovų turėjo ruses žmo- 
„nas, tad i jų dvarą skverbėsi ir slaviškoji 
dvasia. * | 

Tik vėliau, kai Lietuvos 
krikšto kilo krašte naujas kultūrinis judė- 
jimas, pradėta įrodinėti, kad lietuviai kilę 
iš romėnų, ir lotynų kalba bei lotyniškasis 
raidynas išstūmė iš Lietuvos kunigaikščių 
dvarų slaviškąją kalbą bei raidyną. 

Bet žiloje senovėje lietuviai turėjo savaji 
raidyną. Dar viduramžių kronikininkai savuose 
veikaluose apie lietuvius ir prūsus aptaria ir 
lietuviškojo rašto ir raidyno klausimą. Kas 
įdomiausia, kad abudu kronikininkai yra vo- 
kiečiai. Todėl iš jų negalima tikėtis daug 
apie Lietuvą ir lietuvius teigiamo, bet ir jie 
negalėjo atsispirti įrodymams, kuriuos tu- 
rėjo prieš savo akis, ir neparašyti grynos 
tiesos. 

Pirmasis jų M. Lukas David savo kroni- 


valstybėje po 


koje vardu „Preussische Cbronik“ (Prūsų 
Kronika), D. Ernsto Hennigo 1812 metais 
Karaliaučiuje išleistoje, pirmosios knygos 


40 pusl. mini lietuvių rašto ir raidyno klau- 
simą ir greta paduoda tekstą, kuris buvęs 
išrašytas Vaidevučio („Witowudi“) vėliavoje, 
kai jis apie 500 metus po Kristaus gimimo 
kariavęs su mozūrais. Be to, anoje vėliavoje 


prieš 1.500 metų 


buvęs dar atvaizdas, panašus į loki, manoma, 
kad tai buvęs žemaičių herbas—lokys. 

Kitas. kronikininkas Simon Grunau. Savo 
kronikoje vardu „Preussische Chronik“, 1876 
metais Dr. M. Perlbacho Leipzige išleistoje, 
77 pusl. mini lietuvių raštiją, o 78 puslapyje 
paduoda ir tekstą. Ir vienoje ir kitoje. kroni- 
kose tekstai beveik nieku tarp savęs nesi- 
skiria. Abu jie reiškia: 

„Dieva vardą ainin. žmodom prusž. žpan 
Utenz“. | 

Dabar mes pasakytumėm: 

„Vardan dievų amen. Žmonių psi Žu- 
pan Utene “ 

Apie ši raidyną rašė mūsų tautos Satra 
kas Dr. Jonas Basanavičius, rusų mokslinin- 
kas Bayeris ir daugelis kitų. Visi stebisi, kad 
lietuviai taip žiloje senovėje jau turėjo savo 
rašybą. Turėjo tokią rašybą, kuri nebuvo pa- 
siskolinta nei iš žydų, nei iš graikų, nei iš 
lotynų, bet buvo pačių lietuvių sukurta. 

Prikišantiems mums. kultūros stoką galime ` 
irodyti faktais, kad esame už juos nieku ne- 
menkesni, ir net juos pralenkę, nes jau Ži- 
loje senovėje turėjome tai, apie ką tuomet 
mūsų kaimynai sapne nesapnavo. | 

Tie tekstai, kurie yra užrašyti pas anuos du 
kronikininku, yra panašūs. Jie atrodo šitaip: 


ALKA.DRBA AAB 
1h. GOh 92045 
OAH YEL 


Senovės lietuvių raidynas ir senų lietu- 
viškųjų raidžių reikšmė, lotynų raidėmis iš- 


reikšta. 

PIRMOJ! PAREIGA 


Kiekvienas žmogus turi daug įvairių pa- 
reigų. Visos jos yra svarbios. Visos glaudžiai 
susijusios vienon darbo grandinėn. Vienos 
neatlikus, suira visa grandinė, todėl paprastai 
sakoma: nėra pareigų svarbesniųjų — visos 
svarbios. Juo daugiau žmogus įstengia tų 
pareigų atlikti, juo gyvenimas jo yra tvarkin- 
gesnis, našesnis. 


Visas mūsų pareigas suskirstysime į tris 
rūšis: pareigos šeimai, visuomenei ir tautai. 
Kurios jų svarbesnės—sunku pasakyti. Doros, 
pavyzdingos šeimos — visuomenės ir tautos 
pagrindas, gerai organizuota visuomenė, kul- 
turinga tauta pavienioms šeimoms ir pilie- 
čiams laiduoja tvarkingą, aprūpintą gyve- 
nimą. 

Yra tačiau:pareigų, nuo kurių prasideda 
visos kitos pareigos, kurios yra kaip ir pra- 
džia ilgos darbo ir pareigų virtinės. Tas pa- 
reigas pavadinsime pirmosiomis pareigomis. 
Kokios jos yra? Pirmosios pareigos tai tos, 
kurios yra susijusios su mūsų religija ir tau- 
tybe. Siais tautinio atgimimo laikais sten- 
giamasi išauklėti tautiečius dorais, sąmonin- 
gais, susipratusiais žmonėmis, nes tik tokiems 
žmonėms rūpi savo tautos reikalai, jos pasi- 
sekimas, pažanga. 


Žmonės, kurie išsižada savo tautos, kurie 
nenusivokia kaip save pavadinti: lietuviu, gudu 
ar kuriuo kitu, nepilni žmonės. Jie nežino, 
ką turi gerbti, branginti, kur jiems reikia šlie- 
tis, kam dirbti. Tokių žmonių taip pat niekas 
negerbia, nepasitiki jais, kaip neturinčiais tau- 
tinės savigarbos. 


Mūsų motučių pirmoji pareiga—ikvėpti savo 

vaikams gimtosios lietuviškosios kalbos mei- 
le. Kokiu būdu ji tai galėtų atsiekti? 

Visų pirma su vaiku kalbėdama lietuviškai, 
vartodama tą kalbą, kurią mums paliko tėvai. 
Koks yra brangus turtas ir nepaprastas pali- 
kimas gimtoji kalba, apibūdino vienas garsiųjų 
pasaulio vyrų: „Gimtoji kalba tai lyg kraujas 
plaukiąs mūsų gyslose ir palaikąs gyvybę; kai 
kraujas nustoja plaukes, mes mirštame; kai 
išsižadame gimtosios kalbos, taip pat mirš- 
tame, mirštame dvasia, nes ji tampa užnuodyta 
mirtinais nuodais“. 

Lygiai yra sunkus nusižengimas, kada lie- 
tuviai tėvai savo vaikus moko poterių sve- 
tima kalba, kada tie vaikai pirmąją išpažintį 
atlieka jiems nesuprantama kalba. Tuo būdu 
vaikas nuo mažens mokomas nesuprantamos 
maldos. Niekad jis neisigilins į maldos žodžių 
prasmę, niekad nepajus maldoje tikrojo san- 
tykiavimo su Dievu. 

Vaikas ne tik privalo melstis ir kalbėti 
gimtąją kalba, jis privalo išmokti lietuviškai 
skaityti ir rašyti. Skaitydamas ir rašydamas 
jis pažins tikrąjį savo kalbos groži, suras joje 
brangenybių, kurių niekad negalės išsižadėti. 

Jaunosios sesės pareiga — išauklėti save są- 
moninga, taure lietuve. Stengtis tautinį susi- 
pratimą parodyti ne tik žodžiais, bet ir dar- 
bais. Daugumos sodžiaus sesių darbai ri- 
šasi tik su ūkiu, nuėjimu bažnyčion ir sodžiaus 
kuokinėn. Toks gyvenimas yra labai papra- 
stas, vienodas, nieko naujo nežadąs. Šių laikų 
moteris stengiasi praplėsti savo darbo dir- 
vą, stengiasi tapti darbščiu ir sąmoningu sa- 
vo tautos nariu. Ji dirba ne tik šeimoje, bet 
ir už jos ribų. 

Moterys veikliai dalyvauja organizaciniame 
darbe. Šiandien visame pasauly darbo ir tvar- 


PO DARBO POILSIS 


Liet. Šv. Kazimiero D-jos Aušros 
Vartų mergaičių skyriaus narės su 
svečiais prie vaišių stalo. 


kos pagrindas yra organizacija, būrimasis 
į didesnes ir mažesnes draugijas. Tad ir mu- 
sų sesės neturėtų atsilikti nuo bendrosios 
moterų darbuotės, visos turime priklausyti 
prie savų lietuviškų draugijų ir jų skyrių. 
Galime pasidžiaugti, kad daugelyje vietų 
moteris įeina į Šv. Kazimiero D-jos skyrių val- 
dybas, turi savo atskiras kuopeles. Tokie pa- 
vyzdžiai yra sektini visoms sesėms. Bet yra 
nemaža vietų, kur moterys visai nedalyvauja 
organizuotame gyvenime, priklauso prie savų 
draugijų ar skyrių, bet darbo neparodo. Ge- 
rai, jei dar kartais ateina skyriaus susirinki- 
man ir pasėdi, tylėdamos kelias valandas, 
kitos gi į susirinkimus visai nesilanko. Turė- 
tų būti kitaip. Jauna sesė turėtų čia pasiro- 
dyti kaip susipratusi, sąmoninga lietuvė. Su- 
sirinkimuosna einame ne tik, kad išgirdus ką 
nors nauja ir ko nors pasimokius, bet kad ir 
pačios. pareikštumėm savo nuomones, ko ne- 
žinome, paklaustumėm, kas yra bloga, neslė- 
ptumėm, bet iškeltumėm viešumon. 
Skaudžiausias tačiau reiškinys, tai men- 
kas mūsų sesučių įdomavimasis spauda. Di- 
desnioji jų dalis laikraščių visai neskaito, pa- 
lieka ši darbą vyrams, sakytum, laikraščiai 
tebūtų jiems leidžiami. Vyrai prisiunčia laik- 
raščiams korespondencijų, eilėraščių ir kitų 
žinių, iš moterų vos viena kita tegaunama. 
Ar jos nori, kad joms būtų taikomas atsili- 
kėlių vardas, ar joms neidomios jokios žinios, 
ar nenori jos pamatyti platesnijiį pasauli, ne 
vien tik savo sodžių ir miestelį. Šiandien 


spauda yra galingiausias žmogaus ginklas, 
svarbiausias jo darbo įrankis ir kas neįsten- 
gia tą irankį stipriai laikyti savo rankose, tas 
lieka nustumtas į paskutiniąsias eiles, nieks 
su juo nesiskaito, neišgirsta jo balso. 
Moteris taip pat gali parodyti tautinį su- 

sipratimą ir tėvynės meilę kaipo pirmoji savo 
tautos papročių saugotoja. Apie tai pakalbė- 
sime kitą kartą. Šiuo kartu prisiminkime apie 
tas pirmąsias pareigas, kurias čia iškėlėme. 
Šiais laikais iš moters daug tikimasi, laukia- 
ma jos sprendžiamojo balso pasaulinėje kul- 
tūroje. Pakartosiu čia mūsų garsios poetės 
Salomėjos Neries žodžius: 

„Tu moteris! 

Todėl žinok, isidėmėk: 

Tavo eilė atpirkti pasaulio nuodėme, 

Tau teks atvert naujam gyvenimui duris“. 


M, 


NAMŲ RUOŠA 


Laikas pakeitė moters gyvenimą. Dauguma 
mūsų išmoko ne tik skaityti ir rašyti, bet 
pasiekė aukštuosius mokslus, užima aukštas 
vietas. Išradimai, mašinos palengvino mūsų 
darbus, nuo kai kurių ir visai atleido. Jau 
šiandien galime atsisakyti piautuvu javus 
piauti, spragilu juos kulti ir girnomis malti, 
nes ta visa gali atlikti dalgis ir mašinos. 
Neužilgo, kada išsiplatins verpimo ir audimo 
mašinos, nukris ir šie milžiniški darbai. 

Tačiau yra pareigos, kurias galima tik pa- 
` lengvinti, bet nuo kurių moters nieks nie- 
kuomet nepaliuosavo ir nepaliuosuos. Tai au- 
klėjimo, maitinimo, šeimininkavimo — namų 
ruošos pareigos. Nuo amžių jos mums pave- 
stos ir amžiams pasiliks. 

Svarbios ir brangintinos yra šios mūsų 
pareigos, nes nuo jų atlikimo priklauso šeimos 
ir tautos gyvenimas. Gal kai kas nusijuoks iš- 
girdęs, kad moteris virtuvėje eina svarbias 
pareigas. „Didelis dalykas apvirinti bulvių, iš- 
virti barščių, atpiauti mėsos gabalą ir įdėti 
į' puodą; kai bus ko, tai kiekviena pataikys“. 
Kalbama taip todėl, kad nesuprantama pilnai 
gyvenimo ir nesugretinama jo su moters parei- 
gomis. Ūkininkas gali arti pūdimą, kalvis — 
kaustyti arklius, batsiuvys—siūti batus, mini- 
steris — leisti įstatymus, tik dėka moterei — 
žmonai, motinai, šeimininkei, tarnaitei, kuri, 
gamindama valgius, užlaikydama švarą, palaiko 
tų žmonių sveikatą ir gyvybe. Isivaizdinkime 
sau tokį momentą, kada visos moterys staiga 
meta šias savo pareigas. Kiek vyrų nude- 
gintų pirštus, kiek vaikų cyptų badaudami, 
o į ką pavirstų gyvenamieji namai, sunku ir 
įsivaizduoti. 

- Ne tas svarbu kokias pareigas einame, bet 
kaip jas einame. Ar suprantame jų svarbumą 
ar reikiamai jas atliekame. 

Neviena gal užginčys, sakydama: „Ką čia 
mes ne ponai galvas laužyti mažmožiais, nėra 
laiko žiūrėti švaros ir skanumų! “Darbininkas 
žmogus, išvargęs ir išalkęs, ką pavalgė, kur ir 
kaip atsigulė — ten ir gerai“. Nors mes į tą 
nekreipiame dėmesio, bet visa tai labai daug 
reiškia mūsų gyvenimui. Patarlė sako: „gulė- 
damas šersi — stačias važiuosi“. Panašiai yra 
ir su žmogum. Nieko nepadės geriausi norai 
ir pastangos, jei nėra sveikatos—jėgų. Tokių 
žmonių daug yra. Vadiname juos tinginiais 
pikčiurnomis, neranguoliais, o nepagalvojame, 
"kad kalti dažniausiai ne jie, bet tie, kurie iš 
mažens rūpinosi jų maistu, patalpa ir auklėji- 
mu. Netinkamas kūdikių penėjimas susergina 
juos rachitu (angliška liga) ir tuomi pakenkia 
visam -gyvenimui. Netinkamas vaikų maistas 
peranksti juos subrendina, pastumia į viso- 
kias ydas ir net ištvirkina; o kiek sutinkama 
vaikų anemikų — mažakraujų, kurie yra pa- 
lankūs visokioms ligoms — dažnai sirginėja, 

Netinkamas suaugusiojo maistas neigiamai 


veikia i jo darbštumą, į jo dvasini ir dorovini 
gyvenimą. Kūnas yra sielos įrankis. Žinome 
visos, kaip sunku dirbti blogu irankiu, pavyz- 
džiui: atšipusiu peiliu piaustyti, nulūžusia plunk- 
sna rašyti. Panašiai yra ir su mūsų kūnu, kada 
jis yra silpnas, nenori klausyti dvasios palie- 
pimų. 

Švaros palaikymas nėra tai koks tuščias 
prasimanymas, arba tik ponams tinkąs pra- 
bangos dalykas. Priešingai: švaros dar dau- 
giau reikia laikytis beturčiams negu turtuo- 
liams, nes švara labai daug reiškia žmonių 
sveikatai. Beturtis neturi pinigų gydytis, užtat 
jis gali apsaugoti savo ir šeimos sveikatą, 
švariai laikydamas namus. Reikia žinoti, kad 
dulkėse ir nešvarumuose yra daug mažų ma- 
žytėlių gyvių, įvairių ligų bakterijų (ligų sė- 
klų). Kvėpuodami mes kartu su oru įtrau- 
kiame tas bakterijas į plaučius, kraujas išne- 
šioja jas po visą kūną, čia pradeda jos plė- 
totis, daugintis, ėsti ir naikinti mūsų kūną — 
tada mes sergame. Be to, priteršti kambariai 
su nešvariais baldais — dulkių sluoksniu ap- 
dengtais ir voratinklių aptrauktais daiktais la- 
bai biaurina namų išvaizdą. Dažniausiai ne- 
švarumas namuose yra šeimininkės apsilei- 
dimo įrodymas. Šeimininkės, kurioms rūpi 
šeimos sveikata, kurios nenori turėti gėdos 
prieš kaimynus ir svečius, turi labiausiai rū- 
pintis kambarių švarumu. 

Reikia žinoti, kad aukščiau kultūroje pa- 
žengusių tautų moterys jau senai yra sutvar- 
kiusios savo gyvenimą ir pakankamai išsila- 
vinusios savo pareigose. Mūsų krašto mote- 
rys dar nedaug pakilo kultūroje anksčiau 
už savo motutes. Daugelyje dar vietų mato- 
me, kad moterys savo trobas užlaiko, valgius 
ruošia, vaikus auklėja primitivišku būdu. Ne 
nuostabu, kad mūsų krašto moterys dar bren- 
da purvyną, nes jos buvo paliktos Dievo glo- 
bai, niekas jomis nesirūpino, nieks joms ne- 
patarė ir nieks nepamokė, kaip reikia ruoš- 
tis — tvarkytis. ž 

Lietuvos valstybėje, kaip ir kitose tautose, 
yra paskirti keli laikraščiai moterų klausi- 
mams ir reikalams gvildenti, yra daug namų 
ruošos mokyklų, kartas nuo karto steigiami 
kursai ir panašiai, kur moterys yra ruošia- 
mos į tikras šeimininkes. Mūsų krašto mote- 


rys to neturi. Žinoma, apie tokius dalykus 
sunku ir galvoti, nes. daug kas ne nuo mūsų 
pareina, bet kiek galėdamos ir kaip mokėda- 
mos pasistengsime nors mūsų laikraščio la- 
puose nušviesti ir nurodyti bent reikalingiau- 
sius dalykus. 

Bet jau nuo šiandie pradėkime vyti iš savų 
bakužių visus nešvarumus. Pasistenkime, kad 
mūsų stalai, suolai ir vyrų bei vaikų marš- 
kiniai ir patalinės būtų baltos švarios. Kaip 
turime tvarkytis namuose, tinkamai atlikti šei- 
mininkės pareigas ir kita, pakalbėsime arti- 
miausia proga. 

V— re. 


MERGAIČIŲ SAVIGARBA 


Kiekvienas žmogus privalo turėti savigarbos. 
Žmogus be savigarbos, lyg visų valkiojama 
skepeta. Jei pats savęs negerbsi, ar gali 
kitas tave pagerbti. Ypatingai mergaitei rei- 
kia rūpintis palaikyti savo garbę žmonių tar- 
pe. Mergaitė, nustojusi žmonių tarpe gero 
vardo, yra ištikta didžios nelaimės, nes visi 
ją drabsto pajuokos žodžiais. 

Daug yra pavojų pražudyti savo gerąjį 
vardą. Kelias, kuriuo reikia zengti, yra siau- 
rutis ir labai slidus. Vienas žingsnis į šalį, 
vienas blogas pasielgimas ir dažnai — viskas 
baigta. Nesugrąžinsi, ką pražudei. 

Dažnai šventadieniais sodžiuje pasigirsta 
armonikos balsai, kurio nors ūkininko troboje 
renkasi jaunimas. Malonu ir gražu retkarčiais 
pašokti ar pasižiūrėti, kada visi blaivūs, nesi- 
stumdydami linksminasi. Bet labai dažnai ten- 
ka matyti ir priešingų paveikslų. Prirūkusioj, 
pilnoj dūmų pirkioj susirenka ne visai blai- 
vių vyrų. Pradeda vartoti ne visai padorius 
žodžius ir užkabinėti mergaites. Tokių pasi- 
linksminimų, vakaruškų dora mergaitė turi iš 
tolo vengti. Visai jau neturėtų savigarbos, 
kuri kiekvienam girtuokliui leistų save užka- 
binėti. 

Kai tenka būti ir kokiam nors doram pa- 
silinksminime, save  gerbiančiai  mergai- 
tei pasilikti iki pačio galo ir išeiti pasku- 
tinei nepridera. Vėlus vaikščiojimas naktimis 
su vyrais, labai kenkia geram mergaitės var- 
dui. "Tuojau žmonėse pasklysta įvairios kal- 
bos, žeminančios jos garbę. 


Kartais tenka. būti svečiuose, šeiminin- 
kai meiliai pavaišina. Tarp valgių pasitaiko ir 
gėrimų, dažniausiai degtinės ar alaus. Vyrai 
tuojau pasiūlo išgerti mergaitei vieną kitą 
stikliuką, sakydami, būsią linksmiau. Kas 
gi reikia daryti? Sutikti. Ne! Griežtai, bet 
kartu švelniai ir mandagiai atsisakyti. Jauna, 
kaip pievos žiedelis, mergaitė. ir girta. Tai - 
nėra pasauly biauresnio sutvėrimo. Visos 
mergaitės turi būti abstinentės. Sakysite, kad 
užpyks, puikuole pavadins. Nesibijokite. Tuo 
kartu gal taip ir pasakys, bet širdyje pama- 
nys ką kita ir tave gerbs, kaipo dora ir iš-. 
auklėtą mergaitę. Ne vienam ir ne vienai juk 
teko išgirsti vyrus juokiantis iš tų mergaičių, 
kurios geria degtinę ar alų. 

Pašnekėsy su kitais turi būti mergaitės 
švelnios, nevartoti biaurių, šiurkščių išsireiš- 
kimų. 

Jėga sau pagarbos neišsikovosi. Bet jei 
tavo siela bus skaisti, kaip laukų lelijos žie“ 
das, kas gi dris ją sutepti? Prie kilnios mer- 
gaitės joks vyras neišdris netinkamai pasielgti. 
Tad, mergaitės, jei norime, kad kiti mus ger- 
btų, pirmiausia pačios save gerbkime. 


Ea 


PLEIRYTĖ-PUIDIENĖ 


Palaiminti jūs, atgimimo laikai, 
Ir jūs, išrinktieji Tėvynės vaikai! 
Maironis. 

Ateina mirtis ir visi prieš ją nusilenkia. 
Miršta paprasti, mažai kam žinomi žmonės, 
kurie išnyksta, sakytum šešėliai, tyliai, kukliai. 
Paskui užsimiršta ir jų vardas. Yra tačiau 
žmonių, kuriems mirus visa tauta, o kartais“ 
net visas pasaulis apsigaubia gedulu. Jų mir- 
tis tai ne kuklus pasitraukimas iš gyvųjų 
tarpo, bet staigus perkūno trenksmas. Tūk- 
stančiai nustebusių žmonių žiūri į mirties 
auką, tarytum negalėdami suprasti, kad šį 
žmogų įveikė mirtis! [veikė tą žmogų, kurs 
nugalėjo šimtus kliūčių, kurs dirbo tūkstančių 
žmonių labui ir nešė savo tautos lobynan 
glėbius brangiausių dovanų. 

Sausio m. 23 d. išgirdome nelauktą žinią: 
mirė Ona-Elžbieta Pleirytė-Puidienė. Prisimin- 
kime jos gyvenimą ir nuopelnus. 

DIDŽIOJI RASYTOJA 


A. a. Ona-Elžbieta Pleirytė-Puidienė. 
i a TT TPA ATA 


Ona Pleirytė-Puidienė gimė 1885 m. Min- 
taujoje. Mokslą ėjo vokiškose mokyklose. 
Apie tautinį lietuvių atgimimą išgirdo, būdama 
ketvirtoje klasėje. Vėliau arčiau susipažista 
su savo tautos atgimimo idėja ir stoja jos 
darbuotojų eilėsna: Pradžioje platina lietuviš- 
kas Knygas ir veda Plungėje slaptą lietuvišką 
mokyklą. 1905 išvažiuoja Šveicarijon aukšto- 
jon pedagogikos mokyklon. Čia pradeda ra- 
šyti publicistinius straipsnius, kurie buvo 
spausdinami „Vilniaus Žiniose“. 1906 P. Vi- 
leišio kviečiama atvyksta Vilniun, kur pasižy- 
mi ne tik kaip publicistė, bet taip pat kaip 
literatė-beletristė. Raštus pasirašo slapyvarde 
Vaidilutė: Tais pačiais metais vyksta Petrapi- 
lin į pirmąjį Rusų Švietimo Lygos suvažia- 
vimą, kur praneša apie Lietuvos mokyklas. 
Sekančiais metais dalyvauja pirmajame Lie- 
tuvos moterų suvažiavime Kaune, eidama 
prezidiumo sekretorės pareigas. Nuo 1908 m. 
iki 1913-tųjų dirba „Varpo“ Draugijos teatre 
Šiauliuose, kur pasižymi, kaip gabi artistė 
ir keliaujančios trupės organizatorė. 

Po Didžiojo karo Ona Puidienė grįžta iš 
Rusijos tėvynėn ir čia iki mirties dirba litera- 
tūrinį ir visuomeninį darbą. 

Iš jos raštų žinoma apysaka „Tėvyškė“, 
novelės „Kada rauda siela“, „Gyvenimo akor- 
dai“, istorinė drama „Skirmunda“ ir daug ki- 
tų. Taip pat nemaža veikalų išvertė ir iš sve- 
timų kalbų. 

Tik trumpais žodžiais suminėjome jos 
darbus, bet ir iš jų galime spręsti, kad ji bu- 
vo žymi asmenybė, nenuilstanti darbininkė. 
Mes, moterys, daug galime iš jos pasimokyti. 

Ona Puidienė — išrinktasis tėvynės vaikas, 
apie kurio mirti sakoma: išnyksta plačioje 
beribėje, bet jo vardas ir darbai palieka 
žemėje, kiekvienoje tėvynės kertelėje ir budi 


jos garbės sargyboje. HS 


TAUTIŠKI DRABUŽIAI 


Praėjusiame mūsų laikraščio numeryje 
buvo kalbama apie tautiškus drabužius ben- 
drai: apie jų grožį, harmoniją su Lietuvos 
gamta ir apie jų kitas ypatybes. Dabar no- 
rėčiau pakalbėti, kaip tie tautiški drabužiai 
turi atrodyti. 

Šie drabužiai nėra mados dalykas. Mes 
paveldėjome juos nuo savo prosenių, todėl 
reikia stengtis užlaikyti juos tokiais, kokie 
buvo senovėje. 

Pažvelgus praeitin, tenka pastebėti, kad 
juo seniau, juo su didesniu pamėgimu nešioję 
žmonės tautiškus namie austus drabužius. 

Tautiškų drabužių sijonas turi būti ne 
vienspalvis, bet įvairiaspalvis. Spalvos gali 
būti derinamos įvairiausiai, išskyrus gal ryš- 
kiai rožinę (ružavą), kurios mūsų senelės ne- 
pažino, tik jaunesnės kartos pasiskolino ją 
iš svetimųjų. Spalvų ryškumas nėra nustaty- 
tas, tačiau matome, kad juo senesni drabu- 
žiai, tuo spalvos jų švelnesnės. Gal tas pa. 
reina nuo to, kad kadaise siūlai buvo da- 
žomi naturaliais dažais: rūdimis, medžių žie- 
vėmis ir pan. 

Sijonas tautiškų drabužių turi būti ilgas, 
platus ir rauktas. Iki šiol pas mus tautiškų 
drabužių sijonai buvo siuvami įvairiai: raukti, 
kvolduoti, o kartais „klynais“ kirpti. Kvolduoti 
sijonai atsirado, sekant madas. Senovėje tokiu 
būdu sijonai nebuvo siuvami. Mūsų senelės 
raukdavo sijonus. Nesisielokime, kad tokiu 


sijonu dėvėdamos atrodysim negražiai. Prak- 
tika rodo, kad toji moteris ar mergaitė, kuri 
yra grakšti, ir platų sijoną vilkėdama dailiai 
atrodo, o ta, kuri nėra „dailiai sutverta“, pla- 
čiam sijone daug gražiau atrodys, negu ap- 
temptoj ir apytrumpėj suknelėj. 

Naštas tautiškų drabužių medžiagos buvo 
įvairus. Vienur sijonai buvę languoti, kitur 
juostomis, arba vėl langais ir juostomis. 

Bliuzės tautiškų drabužių buvo siuva- 
mos iš baltos plonos drobės, panašiai, kaip 
vyriški marškiniai: plačiomis rankovėmis ir 
aukštai susegama siaura apykakle. Šiandien, 
išnykus labai plonoms drobėms, priverstos 
esame siūdintis jas iš pirktinės medžiagos 
(geriausiai tinka vad. „šilkinė drobė“). 

Liemenės (kiklikai, šniuraukos) siūvamos 
nevienodai ir iš įvairios medžiagos: aksomo, 
atlaso, parčo (medžiaga austa iš aukso siūlų), 
ir iš tos pačios medžiagos, iš kurios buvo 
pasiūtas sijonas. Liemenių apačia užbaigiama 
liežuvėliais, ar šiaip kokiu pagražinimu arba 
visai be pagre inimo. 

Priejuostės, kaip ir kitos tautiškų drabužių 
dalys, gali būti ivairios: megstos, austos ir 
kitokios. Didesnė dalis moterų nešioja austas 
priejuostes, daugiausiai vad. „kaišytines““. 

Dabartiniais laikais dauguma mergaičių 


prie tautiškų drabužių kikliko prisega keletą 
tautiškų spalvų kaspinų, kas yra girtina ir 
sektina. 

Seniau jaunos mergaitės vasaros metu 
dažniausiai vaikščiodavusios vienplaukės, su 
rūtų šakelėmis kasose, o ištekėjusios mote- 
rys su nuometais, kurių, deja, dauguma mo- 
terų jau nebežino, kaip atrodo. Labai pagei- 
dautina būtų, kad vedusios moterys prie tau- 
tiškų drabužių būtinai nešiotų nuometą. 

Prie tautiškų drabužių buvo nešiojami gin- 
taro karoliai. Bet dabartiniais laikais isigyti 
gintaro karolius yra beveik negalimas daly- 
kas. Dažnai jie pakeičiami pigiais blizgučiais, 
kuriuos patartina mesti, nes jie jokio grožio 
nepriduoda. 

Turint galvoje, kad beveik kiekvienos ap- 
skrities moterų dautiški drabužiai buvę skir- 
tingi, reikia stengtis taisytis sau drabužius 
tokius, kokie buvo savam zpskrity dėvimi. 

Sesės! negailėkime laiko ir pasiteiraukime, 
kokiais drabužiais buvo dėvima toj ar kitoj 
vietoj ir sau tokius pasidarykime. Tuo 
būdu patarnausime savo tėvynei, užlaikyda- 
mos ir perduodamos jos turtą būsimoms kar- 
toms, tą turtą, kuris paskutiniuoju laiku jau 
per mažai bevertinamas. 

el. 


MOTERYS VEIKIA 


VILNIUJE IR PROVINCIJOJE 


Blaivybės savaite paskelbus, š. m. va- 
sario m. 8 d. lietuvės studentės buvo sušau- 
kusios Studenčių Sekcijos susirinkimą, paskirtą 
blaivybės idėjos ugdymui aptarti. Susirinkimas 
vienbalsiai priėmė šio turinio rezoliuciją: „Lie- 
tuvės studentės rengiamose pramogose nevar- 
toja alkoholinių gėralų“, 


Sv. Kazimiero D-jos Aušros Vartų 
mergaičių skyrius sausio m. 19 d. šv. Mikalo- 
jaus salėje surengė savo narėms ir švečiams 
eslaitę — arbatėlę. Pramoga pajvairinta dekla- 
macijomis, dainomis ir monologais. Šio sky- 
riaus narės gali būti pavyzdžiu kitoms lietu- 
vėms. Jos seka, palaiko spaudą ir domisi vi- 
suomeniniu gyvenimu. 


Lietuvių Sporto Klubo moterų grupė 
pradėjo gimnastikos mankštą ir žaidimus. Gru- 
pei vadovauja Vytauto Didž. gimnazijos gimna- 
stikos mokytoja p-lė J. Kazlauskaitė. 


Švenčionių storastos įsakymu sulaikytas 
Liet. Šv. Kazimiero D-jos Moterų Skyriaus 
Tverečiuje veikimas. 


Šv. Kazimiero D-jos skyriai Dvarykš- 
čiuje ir Stanionyse (Švenčionių apskr.) vasa- 
rio m. 1 ir 2 d. perrinko savo valdybas. Abu 
skyriai pirmininkais išsirinko moteris, Dva- 
rykščiaus — Valeriją Urbonavičiūtę, o Stanio- 
nių — Antosę Gančeraitę. 


LIETUVOS VALSTYBĖJE 


„N. Vaidilutės“ ilgametei redaktorei 
R. Petrušauskienei pasitraukus, vyriausia to 
laikraščio redaktore sutiko būti O. (Gaiga- 


laitė-Beleckienė. 


Klaipėdos krašto rašytoja Jeva Simonai- 
tytė gavo valstybinę literatūros 5000 litų dovaną 
už romaną: „Aukštųjų Šimonių likimas“. Ro- 
mane ryškiai ir meniškai atvaizduotas Klaipė- 
dos krašto lietuvių gyvenimas. 

Ir žiemą sportuokim 


Saulė, oras ir vanduo neteko savo vasa- 
riškų savumų. Visa gamta pasikeitė, sudarė 
kitas gyvenimo ir veikimo sąlygas. Žmogus 
atsidūrė kitoje kūrybos kryžkelėje. Bet ir 
tose naujose sąlygose kiekvienas apsišvietęs 
žmogus ieško naujų kelių, kurie jį vestų prie 
tobulėjimo. Jis stengiasi, kad viskas, ką tik 
duoda gamta, būtų tinkamai išnaudojama. 
Šiandien daugelio nuomone, žiemos sporto 
"varžybos žmogaus organizmui duoda daug 
daug'au, negu vasara su visais savo žavu- 
mais. Žiemos ore yra daug mažiau dulkių, 
o kur nors aukštesnėse vietose, kalnuose, 
oras visai grynas, neturi jokių dulkių, todėl 
plaučių darbas yra naudingesnis. Visi veda 
stiprią akciją, propagandą, ragina kuo dau- 
giausiai naudotis žiemos teikiamomis sporto 
sąlygomis. | 

‘Mūsų krašte žiemos sportas tebėra tik 
užuomazgoje. Teisybė, mūsų jaunuomenė 
mėgsta žiemą, jos nesibaido, bet vis dėlto 
iki šiol mažai tesistengė, kad ji būtų tinka- 

mai išnaudota. Esame šiauriečiai, jais ir tu- 
rime būti. Ir čia mes galime sudaryti savo 
sportišką atspalvį. Šiandien visi šiauriečiai 
sporto pasaulyje turi gerą vardą; kai kurie ir 
mus laiko gerais žiemos sportininkais, bet, 
deja, taip nėra. 

Musų gamta nepašykštėjo mums kalnelių, 
pašlaičių, daubų, ežerų ir upių, bet- žiemą 
mes nutolstame nuo jų; jie pasidaro mums 
svetimi. Teisybė, mėgstame pasigrožėti tais 
žaviais, baltais reginiais, mokame padžiū- 
gauti tais tolimais sniego plotais, bet tai, pa- 
lyginti, taip maža. Mes dar vis vengėme bt- 
riais, slidėmis apginkluoti, skverbtis i tuos 
baltus tolius, dar nedrisome, o gal nemokė- 
jome nugalėti jų, paimti viską iš jų. O kitur 
didžiausiu nekantrumu laukiama, kada laukus 
užklos balta, laki marška ir jie galės medi- 
niais sparnais sparnuoti skverbtis į tolius, 
skraidyti kalniukais, daubomis ir slėniais. 

Žiema sportininkų nė kiek nesuvaržo, at- 
virkščiai, duoda daug naujų, įdomių sportiškų 
varžybų, kurios žužsienyje turi didelį pasise- 
kimą. S 


Čia matome pasaulinės olimpiadės stadioną, kur vasarą rungsis tūkstančiai sportininkų dėl savo tautų garbės. 

VISI ČIUOŽIĄ ` 


Pasaulinė dailiojo čiuožimo meisterė norvegė Sonia Henie čiuožykloje su jaunaisiais 
sportininkais—čiuožėjais. 


Žiemos sporto žaidimai 


Taikymas į duobutę. Gali žaisti nuo 3 
iki 10 žmonių. Sutryptame sniege padaroma 
tiek duobučių, kiek yra žaidėjų. Duobučių dy- 
dis — apie 15 cm skersmens; atstumas nuo 
viena kitos—per 1 mtr. Duobutės daromos vie- 
noje eilėje ir sunumeruojamos. Per 3 m. nuo 
pirmosios duobutės išvedama linija, nuo ku- 
rios mėtoma ledo gabaliuku, sniego gniūžte, 
mediniu rutuliukų ar kuo kitu. Žaidėjai išsi- 
skaičiuoja nuo vieno ir pagal gautą skaičių 
gauna to pat numerio duobutę. 


Zaidimas pradedamas tuo, kad žaidė- 
jas Nr. 1 nuo linijos meta savo ledo gaba- 
lėli į vieną iš duobučių. | kurią duobutę 


pataiko, tiek gauna ir taškų. Po to meta tas 
žaidėjas, į kurio duobutę ką tik pataikyta. 
Pav., pirmasis žaidėjas pataikė į duobutę Nr. 5; 
dėl to jis užsirašo sau 5 akis, o toliau meta 
penktasis žaidėjas. Jei kuris žaidėjas nepa- 
taiko i duobutę, tai meta žaidėjas, kurio nu- 
meris eina iš eilės. Mūsų pavyzdyje, jei nepa- 


taikytų pirmas žaidėjas, tai mestų antrasis; 
jei nepataikytų penktasis, mestų šeštasis. Si- 
taip žaidimas tesiamas tol, kol kuris vienas 
zaidėjas surenka nustatytą iš anksto taškų 
skaičių, pav., 25. 

Tiek šį kartą. Toliau grišime prie žaidimų 
ant ledo be pačiūžų ir jau su pačiūžomis. 
TE NP Aa 

— Vilniaus Lietuvių Sporto Klubas išnuo- 
mojo salę ir pradėjo gimnastikos bei žaidimų 
pratimus. Vyrų grupė miklinasi trečiadieniais 
6—7 val. „Sakalo“ salėje. 

Mergaičių grupė žaidžia pirmadieniais nuo 
8 val. vak. Vyt. Didž. gimnazijos salėje ir Ama- 
tininkų grupė ketvirtadieniais toje pat salėje. 

Mergaičių grupei vadovauja mokyt. J. Kaz- 
lauskaitė, Amatininkų grupei — L. Palevičius. 

— Šio mėn. 9 d. pašliūžininkų sekcija pa- 
darė pirmąją šių metų pašliūžų išvyką į Vilniaus 
apylinkes. Si sekcija žada surengti užgavėnėse 
pašliūžomis ir rogutėmis išvyką Trakuosna. 

— Sao-Paulo mieste Brazilijoje dvi lietu- 
vių futbalo komandos žaidė su stipria brazilų 
klubo komanda. Lietuviai žaidė ištvermingai, 
kovodami dėl kiekvieno aikštės pėdo ir nuolat 
spaudė brazilus ir rungtynes laimėjo. 

ATIDĖTAS SUSIRINKIMAS 


(Feljetonas) 


— Atidarau susirinkimą! — pasakė orga- 
nizacijos pirmininkas ir, atsikosėjęs, nusi- 
šluostė nosi. 

Bet tuo susidomėjo ne visi. Vieni susirin- 
kimo dalyviai kažko barėsi, ginčijosi, kiti juo- 
kėsi ir dėl kažkokio reikalo ėjo lažybų. 

Organizacijos pirmininkas, tai pastebėjęs, 
kumščiu į stalo vidurį stukt ir sako: 

— Gerbiamieji, prašau nusiraminti! Prade- 
dame susirinkimą! 

Kai kurie nutilo. Šnibždėjo tik lažybinin- 
kai ir viena jaunoji „porelė“. Bet ir šie nusi- 
ramino, nes vienas iš lažybininkų buvo pa- 
kviestas susirinkimui pirmininkauti, o kitas iš 
„porelės“ — sekretoriauti. 

— Ačiū už pasitikėjimą! — tarė susirinki- 
mo pirmininkas.—Prašau dėmesio. Susirinki- 
mui pristatyta tokia dienotvarkė: 

— Formaliu klausimu!-— pertraukė iškėlęs 
ranką vienas iš dalyvių. 

— Ko nori? — paklausė nustebęs pirmi- 
ninkas. 

— Tamsta negerai pasakei. Reikėjo pasa- 
kyti dienotvarkė patiekta, o ne pristatyta! 

— lr taip negerai! — isikišo antras. — Rei- 
kia sakyti ne patiekta, bet sustatyta, sudary- 
ta, siuloma! 

— Mažas dalykas, smulkmena!-—- pareiškė 
trečias. 

— Ne mažas, bet didelis — ginčijosi pir- 
masis. 

— Taip, taip! Čia, gerbiamieji, ne juokai 
ir ne smulkmena! Žinokite, gerbiamieji, kad 
žodis „patiekti“ reiškia pagaminti, iškepti! 

— Prašau balso! — šaukė iškėlusi ranką 
moteriškė. — Man nepatinka, kad kalbėtojai 
savo kalbose kreipiasi tik i vyrus.JAtrodo, lyg 
moterų čia visai nėra. 

— Taip daryti nemandagu!;—pareiškė net 
kelios moterys iš karto. 

Susirinkimo pirmininkas mostelėjo ranka, 
pakėlė galvą ir sako: 

— Didžiai gerbiamosios ir gerbiamieji! Mes 
krypstame nuo temos. Aš siūlau kalbos da- 
lykus nukelti galan. Dabar einame toliau. 
Taigi dienotvarkė tokia: 1) valdybos praneši- 
mas apie organizacijos per visus metus at- 
liktus darbus, 2) sekcijų pranešimai apie pa- 
darytą pažangą, 3) revizijos komisijos žodis, 
4) diskusijos, 5) tos pačios valdybos paliki- 
mas arba kitos išrinkimas, 6) nesuprantamų 
dalykų aiškinimas ir 7) kapinių aptvėrimo 
klausimas. Gal kas nori pridėti arba atimti? 

— Prašau balso! Prašau įtraukti kalbos 
dalykus. 

ETa. | 

— Formaliu klausimu! O kodėl pirminin- 
kas neatsiklausia susirinkimo, ar sutinkame? 

— Tai kalbos dalykų nenorėtumei? | 

— Aš siūlau toki dalyką perkelti į dra- 
mos sekcijos susirinkimą, nes dramos sekci- 
jos nariai iki šiol apie tai dar nė karto ne- 
kalbėjo. 

— Taip, artistai pirmiausia turėtų išmokti 
taisyklingai kalbėti — pritarė kažkas. 

— Balsuojame! — pranešė pirmininkas. — 
Prašau rankas i viršų! Ačiū. Kalbos mokysis 
tik artistai. 

— O kur ano susirinkimo protokolas? — 
paklausė vienas iš formalistų. 

— O gi va pas mane! — parodė buvęs 
sekretorius. | 
— O kodėl į dienotvarkę neitraukta? 

— Pasivėlinau, nes sirgo žmona ir verkė 
vaikai. 

— Valdyba kalta! 


ksčiau! 
— Mažas dalykas. 


— lr vėl tu sakai „mažas“. 


Reikėjo pasirūpinti an- 


Jeigu nebūtų 


skaitomas protokolas, tai iš kur būtų žinoma, 
kad aš aną kartą skaičiau referatą? 

— Prašau nusiraminti! — šaukė pirminin- 
kas. — Protokolą įtraukiame. O kas dar ne- 
gerai? 

— Aš siūlyčiau, kad apie sekcijų prane- 
šimus dienorvarkėje būtų atskirai pažymėta: 
sporto sekcija, dramos sekcija, giesmininkų 
sekcija ir visuomenės darbuotojų sekcija. 

— Nesvarbu! Mažas dalykas. 

— Nemažas, bet didelis. Tu nesupranti. 
Aš sakau griežtai: jei mano pasiūlymas ne- 
bus priimtas, tai aš atsisakau daryti praneši- 
mą— pareiškė vienos sekcijos pirmininkas. 

— lr aš tokį reikalavimą remiu!— palaikė 
tos pačios sekcijos sekretorius. 

— Taip, pirmiau pranešimai sekcijų, o 
paskui valdybos — pritarė tos sekcijos pirmi- 
ninko būsimoji žmona. 

Organizacijos pirmininkas prisiartino prie 
stalo, patampė savo švarko palas ir iškilmin- 
gai pareiškė: 

— Aš statau klausimą griežtai. Aš jūsų 
klausiu, kas stovi aukščiau: organizacijos val- 
dyba, ar jos sekcijos? Aš manau, kad valdy- 
ba ir todėl nenusileisiu, kad sekcijų pirmi- 
ninkai darytų pranešimus pirmiau negu aš! 

Ir vėl ta pati moterėlė kėlėsi protestuoti 
kad pirmininkas kalba tiktai vyrams. Bet kita 
už jos sijono trukt ir pasodino. 

— Prašau klausyti! — šaukė susirinkimo 
pirmininkas. — Kadangi yra nuomonių skirtu- 
mas, tai balsuosime. Prašau iškelti rankas. 

Balsų dauguma palaikė sekcijas. Tuomet 
organizacijos pirmininkas atsistojo ir pagrasė: 

— Turėdamas tai omenyje, aš savo kan- 


didatūros į būsimos valdybos pirmininkus 
nestatau. 

— lr pirmininkas kalba negerai! Reikia 
sakyti ne omenyje, bet galvoje — vėl mokė 


tas pats kalbos žinovas. 

— Klausykite! — Aš siūlau kalbėti taip, 
kaip Vilniuje. Ten sakoma turiu ne galvoje, 
bet mastale... 

— Gana! 
mos sekcija! 

— A, taip! Kadangi nutarėme, tai ir lai- 
kykimės — pasakė susigriebęs pirmininkas. 

— Prašau balso! Aš siūlau dar itraukti 
sveikatos reikalų svarstymą. 


Kalbos dalykais tesirūpina dra- 


— O, gerai, gerai!-—pritarė šalia sėdis iš- 
blyškęs kolega. i 

— Nesuprantu, pasakyk konkrečiai—klau- 
sia pirmininkas. 

— Reiškia, jeigu kuris iš narių suserga, 
tai, reiškia, organizacija turėtų rūpintis, arba 
jeigu kuris pamiršta, tai, reiškia, turėtų gra- 
žiai palaidoti. 

— Kas prieš tai?— klausia pirmininkas.— 
Niekas? Itraukiame. 

— Prašau balso! O kas referuoja kapinių 
aptvėrimo klausimą? 

— Aš!-—pasisakė nedidelis, stiprus vyrukas. 

— Šito klausimo nereikia!—protesto tonu 
pareiškė laibas kolega. 

— Reikia! — šaukia kitas. 

— Nereikia!— atsiliepia trečias. 

— Prašau balso! 

— Aš formaliu klausimu! 

== LAS! 

— Aš prašiau anksčiau! 

— Formaliu klausimu!!! 

Beveik pusė susirinkimo dalyvių buvo iš- 
kėlę rankas ir prašė leisti pakalbėti. Pirmi- 
ninkas, netekęs kantrybės, net sutrepsėjo. Pa- 
skui pasikasė pakaušį ir pasakė: 

— Norinčius kalbėti surašau. Kalbės iš 
eilės. Pirmas Žilius, antras Vabalas, trečias 
Karpis, ketvirtas Mocius, penktas ZŽemulis, 
šešia Šaltinytė, septintas Grybas ir t. t. Taigi 
pirmas turi balsą Žilius. 

Šis atsistojo ir pareiškė: 

— Aš siūlau tolimesnę susirinkimo eigą 
atidėti kitam kartui, nes daugumas narių dar 
be vakarienės, o jau 12 valanda nakties! 

— Taip, atidėti! 

— Ne! Pabaikime! 

— Atidėti! 

— i es) 

— Prašau balso! 

— Formaliu klausimu! 

Susirinkimo pirmininkas pasipurtė, pašoko 
ant kėdės ir sušuko: 
— Balsuokime! 

pakelti rankas! 

Išalkusiųjų buvo daugumas. Jie ir laimė- 
mėjo. Kai buvo paskelbta, kad susirinkimas 
pertraukiamas ir atidedamas kitam kartui, jie 
pliauškė delnais ir linksmi spruko pro duris. 

Urbulis. 


Kas nori valgyti, prašau 


89 


Pp 


HEE AINA 


KARALIAUS MIRTIS IR POLITIKA 


Sausio mėn. 20 d. visą Angliją ir tolimą- 
sias jos užjūrio kolonijas sukrėtė liūdna ži- 
nia: mirė Anglijos karalius Jurgis V. Žinia 
paprasta, bet anglams labai skaudi, nes jie 
neteko gero tėvo ir valdovo, kuris labai my- 
lėjo savo tautą ir su dideliu atsidavimu rū- 
pinosi jos gerove. 

Jurgis V numirė, turėdamas 70 metų am- 
žiaus. Viešpatavo 25 metus ir 8 mėnesius. 
Sostan įžengė po savo tėvo Eduardo VII, ku- 
ris mirė 1910 m. gegužės mėn. 6 d. 

Jurgis V palaidotas sausio mėn. 28 dieną 
Vindsore netoli Londono. Karaliaus laidotu- 
vėse dalyvavo Norvegijos karalius Hookonas, 
Švedijos sosto ipėdinis Gustavas Adolfas, Ru- 
munijos karalius — Karolis, Bulgarijos kara- 
lius — Borisas, Danijos karalius — Kristijonas, 
Belgijos, karalius — Leopoldas, Italijos sosto 
įpėdinis Humbertas, Jugoslavijos rėgentas 
(valdąs jaunojo karaliaus vardu) Povilas, Pran- 
cūzijos prezidentas Lebrunas ir daugybė įvai- 
rių valstybių atstovų su užsienių reikalų mi- 
nisteriais, ambasadoriais ir įgaliotiniais prie- 
šakyje. 

Ryšium su karaliaus mirtimi visoje Angli- 
joje paskelbtas 8 mėnesių gedulas. 

Kitą dieną po Jurgio V mirties Anglijos 
karaliumi buvo paskelbtas vyriausias miru- 
siojo karaliaus sūnus Valijos princas Eduar- 
das, kuris pasivadino Eduardu VIll-tuoju. Nau- 
jasis karalius, kaip pranešama, pasižadėjęs 
taip valdyti anglų tautą, kaip kad valdė jo 
tėvas. Tokiu naujojo karaliaus pareiškimu vi- 
sa anglų tauta esanti labai patenkinta ir tiki- 
masi, kad Eduardui VIII būsią parodyta tiek 
pat meilės, kaip jo tėvui Jurgiui V. 

Eduardo VIII vainikavimo iškilmės turin- 
čios įvykti rudenį, pasibaigus gedului. 

Dėl karaliaus Jurgio V mirties viso pa- 
saulio valstybės pareiškė gilios užuojautos 
Anglijos karalienei, t. y. mirusiojo karaliaus 


žmonai, naujam karaliui Eduardui VIII ir vy- 
riausybei. 
Po lzridotuviy — politiniai pasitarimai. 


Gedulinėms iškilmėms pasibaigus, suva- 
žiavę Londonan aukštieji svečiai — karaliai, 
prezidentai ir ministeriai rado reikalinga pa- 
sitarti ir tuo tikslu darė vieni kitiems vizitus. 
Kai kurie, ypač karalių vizitai turėjo, tiesa, 
daugiau mandagumo pobūdi, bet buvo ir gry- 
nai politiškų vizitų. Tačiau nieko tikro neži- 
noma, apie ką susitikę Ininisteriai kalbėjosi, 
nes viešų pranešimų apie tuos pasitarimus 
nebuvo. Šis tas buvo tiktai spaudos spėjama. 
Šie spėliojimai tačiau lietė tik bendrus Eu- 
ropos politikos ir visuotinės taikos reikalus, 
kurie, kaip žinia, dėl Italijos—Abisinijos karo 
yra gerokai įtempti. Vienas gi anglų dienraš- 
tis pažymi, kad Londono pasikalbėjimai tu- 
rėję tik tiek reikšmės, kad parodę kai kurių 
valstybių nusistatymo linkmę Europos reika- 
luose. Svarbiausia čia esą tai, kad Anglija 
užmezgė artimesnius santykius -su valstybė- 
mis, apjuosiančiomis Vokietiją, tačiau tai ne- 
nereiškią, rašo toliau tas pats laikraštis, kad 
Anglija esanti nusistačiusi prieš Vokietiją. 

Prancūzų gi spauda rašo, kad Anglijos 
užsienių reikalų ministeris Edenas buves pa- 
siulęs pasikalbėjimo metu Vokietijos užsienių 
reik. ministeriui Neuratui sudaryti tarp Vaka- 
rų Europos oro saugumo sutartį (šią sutarti 
sudaryti buvo siūlyta Vokietijai jau pernai), 
bet Neuratas pasiūlymo nepriėmęs, pareikšda- 
mas, kad šiuo metu, kada Europoje esanti 
labai neaiški politinė padėtis, negalima esą 
iš viso apie tokią sutartį kalbėti. 


Tikresnių bent kiek žinių yra apie tai, 
kas buvo Paryžiuje, 

kur buvo sustoję grįždami iš Londono val- 
stybių vairuotojai, kaip pav. Rumunijos ir Bul- 
garijos karaliai, Lietuvos užsienių reikalų mi- 
nisteris Lozoraitis, Rumunijos užsienių rei- 
kalų ministeris Titulesku, Austrijos vicekanc- 
leris Štarembergas, Turkijos užs. reik. mini- 
steris, Sovietų užs. reik. komisaras Litvino- 
vas su maršalu Tuchačevskiu ir dar kai ku- 
rių valstybių ministeriai. 

Prancūzijos užs. reik. ministeris Flandinas 
pasikalbėjimuose su Bulgarijos ir Rumunijos 
karaliais ir tų valstybių ministeriais buvo iš- 
kėlęs sumanymą sudaryti tam tikrą Pe- 
dunojaus ir Balkanų valstybių santarvę, kuri, 
veikdama Tautų Sąjungos statuto ribose, ge- 
lėtų labai daug prisidėti prie taikos palaiky- 
mo Europoje. 

Tokį patį pasiūlymą min. Flandinas buvo 
davęs ir Austrijos vicekancleriui Štarembergui. 

Pažymėtina, kad tokia Padunojaus ir Bal- 
kanų valstybių santarvė būtų Prancūzijai la- 
bai naudinga, nes tuo būdu būtų sudarytas 
vieningas frontas prieš Vokietiją, kuri Pran- 
cūzijai, Austrijai ir Čekoslovakijai kelia daug 
nerimo savo grobuoniškais norais. 

Tačiau tokiai santarvei, sudaryti yra viena 
kliūtis—ltalija. Mat, be Italijos Padunojaus ir 
Balkanų santarvė būtų nepilna, tuo tarpu gi 
Italija yra užsiėmusi karu Afrikoje, ir dėl to 
negali tuo reikalu pradėti jokių derybų, juo 
labiau, kad tos valstybės, su kuriomis tektų 
Italijai tartis, taiko jai, kaip žinia, griežtas 
pinigines ir ūkiškas sankcijas, už tai, kad ne- 
teisėtai pradėjo karą su Abisinija. Italijos vy- 
riausybė minėtos santarvės sudarymui griež- 
tai pasipriešino, aiškindama, kad tas reikalas 
tuo tarpu neaktualus. 

Svarbu čia pastebėti Sovietų nusistaty- 
mas. Komisaras Litvinovas paklausė Prancuū- 
zijos užsienių reikalų ministerį, ar negalėtų 
čia t. y. Padunojaus ir Balkanų santarvės su- 
daryrne suvaidinti Romos vaidmenį Maskva. 
Vadinas, vietoj Italijos minėton santarvėn tu- 
rėtų būti priimta Sovietų Rusija. Tačiau Lit- 
vinovo pasiūlymas Paryžiuje buvo atmestas, 
nes priėmus šį pasiūlymą būtų visiškai nu- 
traukti Prancūzijos—ltalijos. santykiai, tuo tar- 
pu Prancūzija to nenorinti padaryti. 


TRYS KARALIAI 


R 


Sėdi Eduardas VII, jo dešinėj stovi neseniai miręs Jur- 
gis V, kairėj dabartinis Anglijos karalius Eduardas VIII. 
| EER ESS ETSSBS 


Taigi pasirodo, Padunojaus ir Balkanų 
santarvės neimanoma tuo tarpu sukurti. Ta- 
čiau nors ir taip buvo, bet vis dėlto Prancū- 
zija užmezgė artimesnius santykius su pietų- 
rytų Europos valstybėmis, o tai Prancūzijai 
yra labai svarbu. Spėjama netgi, kad Pary- 
žiaus pasikalbėjimų paveikta Austrija galė- 
sianti bent prisidėti prie Mažosios Santarvės, 
prie kurios priklauso jau Rumunija, Čekoslo- 
vakija ir Jugoslavija. Toks sumanymas yra 
visiškai galimas, jeigu prisiminsime Austrijos 
kanclerio (ministerio pirmininko) kelionę Ce- 
koslovakijos sostinėn Prahon sausio mėn. vi- 
duryje. Be to ir Čekoslovakija bei Rumunija 
sutinka, kad Austrija prisidėtų prie Mažosios: 
Santarvės. Piešinasi tiktai bent kiek Jugosla- 
vija, kuri nerodo Austrijai simpatijų dėl to, 
kad ji atsisakė taikyti Italijai sankcijas. Tačiau 
yra vilties, kad ir Jugoslavija su tuo projektu 
sutiks ir leis priimti Austriją Mažojon Santarvėn. 

Mažoji Santarvė yra Prancūzijos įtakoje, to- 
dėl Prancūzijos manievravimas labai nepatinkąs 
Italijai ir Vokietijai. 

LIETUVOS VALSTYBĖJE 


— Lietuvos užsienių reikalų ministeris Lo- 
zoraitis, grįždamas iš Anglijos karaliaus Jurgio V 
laidotuvių, užsuko į Paryžių, kur vasario 3 d. 
pasimatė su Prancūzijos užsienių reikalų mi- 
nisteriu Flandinu ir aptarė kolektyvinio sau- 
gumo sistemos ir ekonominių santykių tarp 
abiejų valstybių klausimus. 

— Vasario 5 d. pas Valstybės Prezidentą 
buvo pasitarimas, kuriame dalyvavo ministeris 
pirmininkas- J. Tūbelis, teisingumo ministeris 
S. Šilingas ir vidaus reikalų min. gen. J. Čap- 
likas. Pasitarime buvo svarstoma tautos atsto- 
vybės rinkimų sistemos klausimas. 


— Vasario 9 d. Vytauto Didžiojo Univer- 
sitetas suruošė garbės profesoriaus ir garbės 
daktaro Al. Dambrausko-Jakšto 75-rių metų 
amžiaus sukaktuvių iškilmingą paminėjimą. 

— Š. m. vasario 1 d. Lietuvos Banke aukso 
fondas siekė 37,9 milijonų litų. Sausio 1 d. jis 
sudarė 36,1 milijonų litų. Tuo būdu per sau- 
sio mėnesį aukso fondas padidėjo 1,8 mili- 
jonų litų. 

— Rudens mūgės komisija ir Pan-Europos 
unija Vienoje sumanė, mugės proga, rugsėjo 
7—19 d. surengti Europos ūkininko gyvenimo 
parodą. Į šią parodą kviečiama Lietuva ir ski- 
riama jai viena svarbesnių vietų kaipo kaštui, 
kuriame sparčiai kyla žemės ūkio kultūra ir 
ūkininkų gerbūvis. 

— Š. m. sausio mėn. pabaigoje Kaune jsi- 
kūrė nauja pramonės įmonė— Lietuvos pramo- 
nės b-vė „Nugalėtojas“. Ji gamina vietinių au- 
galų arbatą ir likerį. 

— Vasario mėn. 1—7 dien. buvo du Jau- 
nosios Lietuvos Sąjungos suvažiavimai: vienas 
Siauliuose, antras Utenoje. 


— Vasario 2 d. Lietuvos muzikai mėgėjai 
iškilmingai paminėjo žymaus kompozitoriaus 
Česlovo Sasnausko 20-ties metų mirties sukak- 
tuves. 

— Lietuvoje dabar yra 15 viešųjų muziejų, 
kurie turi 18.806 eksponatus. Pereitais metais 


juos aplankė ekskursijomis ir atskirai per 
60.000 asmenų. 

ANGLIJOJE 
— Londone gyvena daug lietuvių, kurie 
turi kelioliką įvairių draugijų. Vasario mėn. 


pradžioje buvo visų draugijų atstovų pasitari- 
mas. Nutarta dar šiemet būtinai įsigyti savus 
namus ir pavadinti juos: „Lietuvos Namai”. 


— Škotijos lietuvių jaunimas didesnėse 
kolonijose susibūręs į Škotijos Liet. Jaunimo 
Sąjungos skyrius. Jau veikia keturi skyriai: 
Glasgovo, Belshilo, Karfino ir Blantirės mies- 
tuose, 


ITALIJOJE. 
— Salezietė Damicėlė Paulaitytė Neapolio 
mergaičių institute dėstė muzikos ir tapybos 


pamokas. Dabar ji apsigyveno Italijos pietuose, 
Martin Pranco mieste, kur eina gimnazijos 
direktoriaus pareigas. 


— Torine yra didelė lietuvių saleziečių 
kalonija. Čia mokosi daug visų kraštų lietuvių 
jaunuolių. Saleziečiai leidžia lietuvišką lai- 
kraštį — „Saleziečių Žinias". 


SOVIETUOSE 


— Sovietų laikraščiai praneša, kad jų armi- 
joje lietuviai užima aukštas vietas, pav., Balt- 
gudijos karo apygardos vadas yra lietuvis Ubo- 
revičius, Sovietų maršalo Tuchačevskio adju- 
tantas taip pat lietuvis Baltušis, korpuso ko- 
mendantas yra Vytautas Putna iš Utenos 
ir aviacijos skyriaus viršininkas yra lietuvis 


Alksnis. 


Š. A. JUNGT. VALSTYBĖSE 


— Vietiniai lietuviai rengiasi pastatyti pa- 
minklą buvusiam ilgus metus Amerikos lietu- 
viško laikraščio „Vienybės“ redaktoriui Širvidui. 


— Kalėdų švenčių metu Čikagos lietuviai 
pagerbė kompozitorių Aleksandrą Aleksį, žymų 
išeivijos veikėją ir lietuviškos muzikos sklei- 
dėją Amerikoje. Akademijoj-ir bankete į dalyva- 
vo per 400 lietuviškų draugijų ir organizacijų 
atstovų. 


BRAZILIJOJE 


— Sao -Paulo mieste nuo šių metų sausio 


mėn. 1 dienos įvestas savaitinis lietuviams 
skiriamas radio pusvalandis, 
EKVADORE. 


— Du lietuviai jaunuoliai — Alfonsas Gir- 
skis ir Petras Maskolaitis baigė Kuenkos tarp- 
tautinį filozofijos institutą. 


HAVAJŲ SALOSE 


— Lietuvis E. Brazė jau kurį laiką profe- 
soriauja Gonolulu miesto universitete, Havajų 
salose. Brazė (Brazevičius), baigęs Jungtinių 
Valstybių universitetą, kelerius metus vertėsi 
žurnalistikos ir literatūros darbu. Jis yra iš- 
vertęs į anglų kalbą ne maža lietuvių poetų 
eilėraščių. Žiemos atostogas jis praleisdavo 
Floridoje, iš kur buvo pakviestas į Honolulu 
universitetą protesoriauti. Brazės tėvas gyvena 
Kenoše, Siaurės Amerikoje. Jis čia turi 
dideles avalinės dirbtuves ir uoliai dalyvauja 
vietos lietuvių gyvenime. Prof. Brazė ir dabar 
nėra nutraukęs ryšių su savo kolonijos lietu- 
viais, rašo jiems laiškus ir domisi lietuvių 
gyvenimu. Havajų salose prof. Brazė daro daug 
iškilų ir tyrinėja gamtą. 


VILNIUJE 


Romuviečių diskusijos. Vasario mėn. 
1 d. buvo Lietuvių Inteligentų „Romuvos“ klubo 
narių susirinkimas ir draugiška arbatėlė. Susi- 
rinkime Pr. Zukas skaitė paskaitą: „Romuvie- 
čiai lietuvių visuomenėje“. Po to buvo gyvai 
padiskutuota referate iškeltais klausimais, 


Studentų S-gos susirinkimas. Šio 
mėn. 2 d. buvo metinis Viln. Liet. Studentų 
S-gos narių susirinkimas, kuriame buvo per- 
žiūrėtas ir aptartas pereitų metų veikimas ir 
išrinkta šiems metams S-gos valdyba. Siemet 
valdybą sudaro: P. Viščinis — pirmininkas, B. 
Račinskas—vicepirm., J. Mocka—sekr., VI. Bla- 
žys —iždinin., B. Uziela — knygin., O. Leme- 
šytė — ūkio vedėja ir P. Cibiras — savišalpos 
referentas. 

Studentų pramogos. Praeito mėn. 
26 d. Lietuvių Studentų Sąjungos salėje Stu- 
denčių sekcija surengė jaukią šeimynišką 
„juodąją kavą”. 

Šio mėn. 8 d. Vyt. Didž. gimnazijos salėje 
Lietuvių, Ukrainų ir Gudų Studentų Sąjungos 
surengė bendrą tradicinį koncertą-šokių vakarą. 

Iš moksleivių gyvenimo. Vyt. Didž. 
gimnazijos mokiniai turi savo kooperatininkų 
kuopą. Sausio 26 d. buvo šios kuopos susirin- 


kimas, kuriame tarp kito buvo įdomus ir turi- 
ningas mokinio Stasio Simelionio referatas 
„Kooperacija Lietuvoje ir kitur". 

— Vasario mėn. 9 d. buvo mokinių eucha- 
ristininkų kuopos susirinkimas, skirtas blaivy- 
bės reikšmei aptarti. Mokin. J. Puišė skaitė 
referatą: „Skleiskim blaivybės idėją” ir mokin. 
A. Sabaitis — „Popiežius Pius XI". 

— Šeštos klasės mokiniai su savo auklėtoja 
p-lė G. Slapelyte rengia vakarą š. m. vasario 
mėn. 15 d. Programoje J. Kanopkos komedija 
„Kalakūtai' ir pačių mokinių sukurta revija. 

Menininkų vakaras. Šio mėn. 4 d. 
Lietuvių Meno ir Literatūros D-jos valdyba su- 
rengė eilinį vakarą, kuriame buvo diskutuojama 
lietuviško teatro klausimu. 


Iš Blaivybės D-jos. Vasario mėn. 9 d. 
Vyt. Didž. gimnazijos salėje Lietuvių Katalikų 
Blaivybės Draugija surengė blaivybės vakarą, 
kurio programoje buvo kun. K. Čibiro įžangos 
žodis, dr. M. Mikailaitės paskaita ir stud. dra- 
mos sekcijos vaidinimas „Sugriuvęs gyvenimas”. 

Naujas scenos veikalas. Dramatur- 
gas Juozas Kanopka, keleto scenos veikalų 
autorius, parašė naują scenos veikalą „Vytauto 
sūnūs“. 

Naujas „Liet. Baro“ n-ris. Šiomis 
dienomis išėjo iš spaudos 1 (9) „Lietuviško Ba- 
ro" n-ris, kuriame yra daug aktualių straipsnių. 

Amatininkų susirinkimas. Sio mėn. 
O d. buvo Lietuvių Amatininkų D-jos narių su- 
sirinkimas, kuriame P. Kunavičius skaitė įdo- 
mią paskaitą. Po to Mališka ir Stavaris pade- 
klamavo gražių eilučių. 

Neleido akademijos. Tautinis Vilniaus 
Lietuvių Komitetas, kaip kasmet, taip ir šiemet 
rengė vasario 16 dieną akademiją Lietuvos 
Nepriklausomybės sukaktuvėms paminėti. Sie- 
met Miesto Storastija akademijos rengti neleido. 


VISAME KRAŠTE 


Kaniūkai, Dūkšto valsč. Švenčionių apskr. 
Visi šio sodžiaus gyventojai, susibūrę Liet. 
Šv. Kaz. D-jos skyriun ir ūkio ratelin, sutarti- 
nai dirba kultūros darbą. Į sodžių pareina 25 
lietuviškų laikraščių egzemplioriai. Siemet žada 
kiekvienas išsirašyti „Jaunimo Draugą”. Sven- 
čių metu vietinis jaunimas surengė vakarą. Gra- 
žiai vaidinta „Ant bedugnės krašto“ ir „Pas 
barzdaskutį". Publikos buvo labai daug. Po 
vaidinimo sugiedotas Tautos Himnas. Apskri- 
tai, čia žmonės, o ypač jaunimas mėgsta lie- 
tuvišką darbą. Neartis'as. 


Musteika, Marcinkonių valsč. Gardino 
apskr. Pas mus neužklysta joks iš Vilniaus -sve- 
čias, kuris pasiįdomautų mūsų gyvenimu ir su- 
stiprintų mūsų sielas. Vienintelis lietuviškos 

šviesos nešėjas — laikraščiai. Jaunimas dau- 
giausiai skaito „Jaunimo Draugą“. 


Čia yra Liet. Ūkio. D-jos ratelis ir Liet. Šv. 
Kaz. D-jos skyrius, kuris dažnai šaukia susi- 
rinkimus ir rengia vakarus. Kalėdų atostogų 
metu buvo vaidinta „Gaila ūsų“ ir dialogas 
„Pas barzdaskutį“. Taip pat buvo surengtas ir 
Naujųjų Metų sutikimas. Žodžiu, Musteikoje 
sumanios kazimieriečių valdybos dėka susipra- 
timas ir lietuviškas darbas eina tinkama vaga. 


Aukštakalnis. 


Gedžiūnėiiai, Dūkšto valsč. Švenčionių 
apskr. Prie Gedžiūnėlių Liet. Šv. Kaz. D-jos 
skyriaus yra prisirašęs ir artimesniųjų sodžių 
jaunimas. Siemet skyriaus veikimas, vadovau- 
jant p. J. Baužiui, žymiai pagyvėjo. 

Pereito mėn. 5 d. buvo metinis skyriaus 
susirinkimas, kuriame stud. A. Taranda kalbėjo 
apie organizacijų reikšmę ir spaudos naudin- 
gumą. Po to Navikų skaityklos vedėjas J. Stan- 
kevičius nurodė, kaip reikia skaityti knygas. Nu- 
tarta dažniau rengti susirinkimus ir vakarus. 


Ei 
Makniūlaukė, Daugėliškio valsč. Šven- 
čionių apskr. Siame sodžiuje pereitų metų pra- 
džioje įsisteigė Kaz. D-jos skyrius, kuris veikia 
pavyzdingai daro kas mėnuo susirinkimus ir 
rengia įvairias pramogas. Jo nariai prenume- 
ruoja įvairių lietuviškų laikraščių 22 egzemplo- 
rius. Cia yra ir vaikų „Angelaičių“ kuopelė. 
Švenčių metu buvo metinis narių susirin= 
kimas, kuriame perrinkta valdyba ir aptarta vei- 
kimo gairės. Po to stud. L. Braziulis skaitė 
įdomias ir turiningas paskaitas. Skyrius surengė 
gražų ir įspūdingą Naujųjų Metų sutikimą. Šie- 
met skyrius, p. J. Paukštės vadovaujamas, žada 
daug veikti. 
Meldas. 
Vigonys, Rodunės vals. Lydos apskr. Šių 
metų sausio 19 d. Vigonių Liet. šv. Kaz. sky- 
riaus rūpesniu ir vietos skaityklos vedėjo V. 
Dailidkos pagalba šiame sodžiuje buvo sureng- 
tas vakaras, Vaidinta „Jocio marti“. Po vaidi- 
nimo publika sugiedojo Tautos Himną. Po to 
gausiai susirinkęs jaunimas pažaidė tautiškų 
žaismų ir pašoko. 
Narys. 
Gėliuūunai, Gervėčių valsč. Vil.-Trakų apskr. 
Jau ketveri metai čia veikia „Ryto“ skaitykla, 
kurią vietos gyventojai lanko. Jaunimas gausiai 
skaito laikraščius ir knygas, kurias gauna skaity- 
kloje ir Šv. Kaz. D-jos skyriaus knygynėlyje. Jau- 
nimas noriai dalyvauja chore, kurį veda skaityk- 
los vedėjas p. Stacevičius. Gaila, kad nevisi 
šio sodžiaus jaunuoliai turi išsirašę „Jaunimo 
Draugą“. Bet tikimasi, kad Gėliūnų jaunimas 
greitai ir šią spragą užkimš, | 
Dainorėlis. 

MŪSŲ MIRUSIEJI. 


A. A. BRONĖ DABUŽINSKAI!E 


„Jaunimo Draugo“ platintoja 
ir lietuviškos šviesos nešėja mūsų kaime. 


Velionė buvo 


Šių metų sausio 29 dieną nesailestinga mir- 
tis išplėšė iš mūsų tarpo jauną lietuvaitę — 
Bronę Dabužinskaitę. Velionė buvo darbšti Vyt. 
Didž. gimnazijos mokinė, bet silpnos jėgos ne- 
leido jos baigti. Kupina gražių vilčių vyksta so- 
džiun taisyti sveikatos ir kartu šviesti jaunimą. 
Uoliai ir pavyzdingai visų "mėgiama dirba Sv. 
Kazimiero ir „Ryto“ draugijų pavestą jai darbą. 
Jaunimas, kur ji pasidarbuodavo kurį laiką, taip 
ją pamėgdavo, kad skirdavosi su ašaromis. 

Pablogėjus sveikatai, su širdgela palieka švie- 
sos ištroškusį kaimo jaunimą ir atvyksta pasi- 
gydyti Vilniun, bet, deja, pasilieka jame jau 
amžinai ilsėtis Rasų kapinėse. 


A. a. Leopoldas Burokas, veiklus 25 
metų jaunuolis, susipratęs Gudelių sodž. (Adu- 
tiškio valsč.) lietuvis, Šv. Kaz. D-jos veiklus 
narys, mirė pereitų metų gruodžio mėn. 21 d. 


A. a. Konstantinas Šiulga, Didžia- 
salio (Tverečiaus valsč.), Šv. Kaz. D-jos sky- 
riaus veiklus ir pavyzdingas 26 m. narys mirė 
š. m. sausio 19 dieną. 

Visi, nuėję amžinojo poilsio, buvo uolūs 
„Jaunimo Draugo“ rėmėjai. 

Lai lengva bus jiems tėvynės žemelė ir lai 
jiems šviečia Amžinoji Sviesa, 


| 

AKYS PARODO BŪDAĄ 


Juodos ir tamsiai pilkos akys rodo karštą 
užsidegimą meilėje. 

Tamsiai mėlynos spalvos akys rodo didelę 
meilę ir grynumą, bet nedaug protingumo. 

Aiškios, šviesiai mėlynos, ramaus, tvirto 
žvilgsnio akys parodo linksmą, gerą nuotaiką 
ir nuosaikumą. 

Rusvai pilkos su geltonu priemaišu rodo 
karštą, meilų ir švelnų atsidavimą. Juo tamse- 
snė gelta, juo karštesnė aistra. 

Melsvos su žalsvais dažais ne taip stipriai 
parodo šiuos pažymius, bet mažas perėjimas 
žalsvon spalvon akyse bet kokios kitos spal- 
vos yra išminties ir narsumo ženklas. 

Žilos ar žalsvai žilos, su gelsvais ar mėly- 
nais šešėliais ir vis besikeičiančiom spalvom 
akys parodo didelį protingumą, jautrų ir ener- 
gingą būdą, uolų ir malonų žmogų. 

Sviesiai pilkos ar geltonos akys rodo ne- 
nuosaikumą; žalios — apgaulingumą. 

Akys be jokios ypatingos spalvos rodo bū- 
do lipšnumą, minkštumą, greitą pasidavimą 
kito įtakai, taip pat šaltumą, savimeiliškumą 
ir apskritai didelį jausmingumą. 


KEISTI ABISINŲ PINIGAI 


Abisinija popierinių pinigų neturi. Ten var- 
tojami tiktai sidabriniai, vadinamieji, taleriai 
ir tamunai. Taleriai turi atitinkamus parašus 
ir Austrijos karalienės Marijos Teresės atvai- 
zdą. Daugumas minėtų talerių yra kalti dau- 
giau kaip prieš 100 metų. Kiek jų yra apyvar- 
toje, niekas tiksliai nežino. Nei. statistikos, nei 
balansai, nei pinigų kursas ten neturi reikšmės. 

Prisižiūrėjus paprastam gyvenimui, vis dėl 
to galima pastebėti, kad abisinų teleris yra ly- 
gus prieškariniui rusų rubliui. Už jį galima nu- 
sipirkti porą avinų. Bet, keista, šito pinigo nie- 
kas nemėgsta. Mat, jis nežmoniškai didelis. Jo 
skersmuo turi šešius centimetrus. Dešimtį ta- 
lerių įsidėjęs į kišenę žmogus jaučia nemažą 
sunkumą. 

Smulkesnis už talerį yra tamunas. Bet 
kiek tamunų yra talery, sunku pasakyti. 
Kartais už vieną talerį galima gauti 10 tamu- 
nų, o kartais 8 arba 16. Tai priklauso nuo to, 


kiek tamunų yra apyvartoje. Jeigu yra daugiau, 
tai ir už talerį duoda daugiau, jei mažiau — 
mažiau. Žmonės labiau mėgsta tamunus, nes 
patogesni nešiotis, 


BITĖS KARO ŠNIPAI! 


Vienas vokiečių bitininkas tvirtina, kad 

bitės jeigu ne geriau, tai bent lygiai taip pat 
gerai nusimano vietos atžvilgiu, kaip balandžiai. 
Tuo tvirtinimu remdamasis, jis padarė 
bandymą pasiųsti į norimą vietą mikroskopi- 
nio dydžio žinių, surašytų į nepaprastai mažyti 
ir lengvą rašomosios medžiagos gabalėlį, prik- 
lijuotą medum prie bitės kūno. 
t Bitininkas galvoja labai teisingai. Bitės 
gali jaustis labai saugiai — joms nebaisios 
nei kulkos, nei tankai, nei lėktuvai, už tai jos 
nėkieno nepastebėtos gali nuskristi į reikiamą 
vietą. Dėl patogumo bitės galėtų būti nudažo- 
mos įvairiomis spalvomis, kad galima būtų iš- 
karto atskirti pagal žinių rūšį. Žinoma, bičių 
žvalgyba būtų įmanoma tik vasarą. 

Tačiau kas apsiims šitą piktą vabzdį mobi- 
lizuoti? 3 


SUNKIAUSIAS IR LENGVIAUSIAS 


Pasauly yra visokių žmonių: vieni nepapra- 
stai aukšti, antri gigantiško svorio, treti ma- 
žučiai—karlikai, ketvirti milžiniškos jėgos ir t.t. 
Bet daugiausia yra žmonių vidutinių, tai yra 
tokių, kurių ir ūgis, ir svoris, ir jėga yra pro- 
porcingi. 

Pats sunkiausias žmogus yra amerikietis 
Dik Gorrau, kuris s;eria 284,5 kg. (18 pūdų). 
Jis dar jaunas, todėl yra vilties, kad dar pasun- 
kėsiąs. Bet esama ir labai mažo svorio žmo- 
nių. Pav., 25 metų amžiaus moteriškė Lija Graf 
sveria vos tik 15 kg. (beveik 1 pūdą), jos ūgis 
siekia 67 cm. 


MANDŽURIJOS GYVENTOJAI 


Tolimuose Rytuose (Azijoje) yra valstybė 
Mandžurija. 1936 metais sausio mėn. 1 dieną 
buvo visuotinis gyventojų surašymas. Iš viso 
yra 32.869.054 gyventojų. Pagal tautybės skir- 
stosi šitaip: 32 milijonai — mandžuriečių, 662 
tūkstančiai — korėjų, 76 tūkst. — japonų ir 77 
tūkst. — svetimtaučių. 

[rašę į langelius raides, gausime, skaityda- 
mi iš kairės dešinėn, septynius žodžius. Jų 
reikšmės tokios: 


NDURU 


„Lietuvos kunigaikštis. 


Pakelta vieta. 
Vyro vardas. 


„Lietuvio gaivintoja. 


Pinigo vienetas 4 links. 


„ Giminingumo laipsnis. 
„ Gėralas. 


Atsakymą gausime paskaitę kryžmiškai, kaip 
rodo rodyklės. Tai bus mūsų krašto miesto 
pavadinimas ir jo atsiradimo veiksmas. 


A. Matulevičius 3 t. 


2. UŽDAVINYS 


Trys lošikai susitarė sulošti tris partijas. 
Tas, kuris pralošia, turi duoti savo draugams 
tiek pinigų, kiek laimėtojas turi. Buvo suloštos 
trys partijos ir visi lošikai iš eilės prasilošė, 
Pabaigę lošti paskaitė ir rado, kad kiekvienas 
turi 24 auksinus. 

Kiek pinigų turėjo kiekvienas prieš lošimą? 

Redaktorius ir leidėjas ANTANAS JUKNRVIČIUS, 


Vanagas 2 t, 

3. DARBAS SU DEGTUKAIS 


voe 


Turėdami šešius degtukus, 
sustatykite juos taip, kad išeitų 


keturi trikampiai. 


Silvestras 2 t. 


4. UŽDAVINYS 


| 1, 23, 3, 27, 30, 1, 24 — daržovė. 
| 11, 23, 8, 3, 18, 16, 24 — ūkininko įrankis. 
26, 22, 7, 18, 13. 24 — vandens vietovė. 
21, 18, 1 — kietos žemės vieta, 
VA UN E PEIOR I E gyvenamoji vieta. 
1, 29, 13, 20, 1, 24 — naminis gyvulys. 
Pirmieji žodžiai duos atsakymą. 
PV 2 t. 
5. KLAUSIMAI IR MĮSLĖS 


Kaip nužymėti pasaulio šalis su laikrodėlio 
pagalba (kur šiaurė, pietūs, rytai, vakarai)? 
Pranas 1 t. 
a) Dieną, naktį bėga, 
niekad neužmiega. 
V. Juknevičius 1 t. 
b) Keturi trept-trept, daugiau dviejų šimtų 
šliukšt - šliukšt, 
A. Virbyla 7 t. 
c) Raudonas šunelis po slenksčiu guli. 
P. Kazūra 7 t. 
Pastcba: Uždavinių sprendimus prašome 


siųsti ligi š. m. kovo 5 dienos. Sprendėjams 
paskirtos gražios dovanos, 

Nuo Administracijos 


Primename, kad šis numeris yra paskutinis tiems, kurie neatsilygino 
ir nepranešė kada galės atsilyginti. 
Kas iki šių metų kovo 15 d. išsirašys „Jaunimo Draugą“, gaus dar 


pirmuosius šių metų numerius. 
ADMINISTRACIJA. 


Viršelį piešė J. Kazlauskas. 
Vinietes — Z. Urbonavičiūtė ir J. Kazlauskas. 


Przesyłka opłacona ryczałtem. 
N) 


Prenumeratos kaina: 


Mūsų krašte metams. . 2 auks. 
5 „ pusmečiui. 1 auks. 
Lietuvos Valstybėje ir kitur 
metams. . . . . 1 dol. 

